
THE CANTERBURY TALES. 



THE FRANKELEYNE8 PROLOGE. 




is^N faith, Squier, thou hast the wel y- 
quit 
And gentilly, I preise wel thy wit,' 
Quod the Frankeleyn, ' considering 
thin youthe, 
So feHngly thou spekest, sire, I alou;e the. 
As to my dome, ther is non that is here, 
Of eloquence that schal be thy pere. 
If that thou live ; God geve thee goode chaunce. 
And in yertue send the continuaunce. 
For of thy speking I have gret deint^. 
I have a sone, and by the Trinity lo 

It were me lever than twenty pound worth lond. 
Though it right now were fallen in myn bond. 
He were a man of swich discretion. 
As that ye ben ; fie on possession, 
But-if a man be vertuous withal ! 
I have my sone snibbed, and yet shal. 
For he to vertue listeth not to entende. 
But for to play at dis, and to dispend^, 

2 THE CANTERBURY TALES. 

And 1606 al tliat h6 hath, is his usage : 
And he had lever talken with a page, k 

Than to commune with any gentil wight, 
Ther he might leren gentiUesse aright/ 

* Straw for your gentiUesse !' quod our hoste. 

* What? Fratfkeleyn, pard^, sire, wel thou west, 
That eche of yoa mote tellen at the leste 

A tale or two, or hreken his behest^.' 

* That know I wel, sire,' quod the Frankeleyn^ 
' I pray you haveth me not in disdein. 
Though I to this man speke a word or two/ 

' Telle on thy tale, withouten wordes mo/ ao 

' Gladly, sire hoste,' quod he, ' I wol obeye 
Unto your wille ; now herkeneth what I seye ; 
I wol you not contrarien in no wise. 
As fer as that my wittes may suffice. 
I pray to God that it may plesen yow. 
Than wot I wel that it is good y-now.' 

THE FRANKELETNE8 PROLOGE. 



^HIS olde gentile Britouns in here dayes 
Of diverse aventures maden layes, 
JRymeden in here firste Britoun tonge ; 
Whiohe layes with here instrumentza 
they songe, 
Other elles redden hem for here plesaunce. 
And on of hem have I in remembraunce. 
Which I schal seye with as goode wiUe as I can. 
But, sires, bycause that I am a burel man, 
At my begynnyng first I you beseche 
Haveth me excused of my rude speche, lo 

I lemed never rethorik certayn ; 
Thing that I speke, it mot be bare and pla3m ; 
I slepte never on the mount of Pemaso, 
Ne lered never Marcus, Thullius, ne Cithero. 
Colours of Rethorik knowe I non, withouten drede, 
But suche coloures as growen in the mede, 
Or elles suche as men dye with or peynte ; 
Colours of rethorik ben me to queynte ; 
My spyrit feleth nought of suche matere. 
But if ye luste my tale schyl ye nouthe here.* M 
YOL. m. B 

THE FRANKELEYNES TALE. 

f HER was a knight, that loved and did 
his peyne 
In Armoryke, that cleped is Briteyne, 
To serven a lady in his beste wise ; 
And many a labour, and many a grete emprise 
He for his lady wrought, er sche were wonne ; 
For sche was on the fairest under sonne, 
And eek therto come of so heih kynrede, 
That wel unnethes durst this knight for drede 
Telle hire his woo, his peyne, and his distresse. 
But atte laste sche for his worthinesse, lo 

And namely for his meke obeissance. 
Hath suche a pit^ caught of his penaunce. 
That prively sche felle of his acord 
To take him for hir housbonde and hire lord, 
(Of suche lordschipe as men han over here wy ves) ; 
And, for to lede the more in blisse here lyves. 
Of his fre wille he swor hire as a knight. 
That never in his wille by day ne by night 
Ne schulde he upon him take no maystrie 
Ayeins hire wille, ne kuythe hire jalousye, a 

But hire obeye, and folwe hire wille in al. 
As ony lovere to his lady schal ; 
Kave that the name of sovere3mete 
That wolde he han for schame of his degre. 
Sche thanketh him, and with ful grete humblesse 
Sche sayde ; * Sire, seththen of your gentilnesse 
Ye profre me to haa cUs large a reyne. 

THE FRANKELEYXES TALE. 3 

Ne wold nevere God betwixe us tweyne, 

As in my gilt, were eyther werre or stryf* 

Sire, I wil be your awne humble trewe wijf, 30 

Have here my trouthe, til that m)^! herte bre8f4j/ 

Thus be they bothe in quiete and in reste. 

For thing, syres, saufly dar I seye, 

That frendes everich other motte obeye, 

If thay wille longe holde companye 

Love wol nought ben constreigned by maystrie. 

Whan maystrie cometh, the god of love anon 

Beteth on his wj-nges, and fare wel, he is gon. 

Love is a thing, as any spiryt, fre. 

Wommen of kynde desiren liberte, io 

And nought to be constreigned as a thral ; 

And so do men, if I the sothe seye schal. 

Loke who that is most pacient in love. 

He is at his avauntage cd above. 

Pacience is an heih vertue certeyn, 

For it venquissheth, as these elerkes seyn, 

Thynges that rigour schulde never atteigne. 

For every word men may nought chyde ne pleyiie. 

Lemeth to suffre, or elles, so mote I gon, 

Ye schullen it leme whether ye wole or non. 5« 

For in this worlde certeyn no wight ther nys, 

That he ne doth or saith som tyme amys. 

Ire othir siknesse, other constillacioun, 

Wyn, wo, or chaungynge of complexioun, 

Causeth ful often to don amys other speken. 

On every wrong men may nought ben awreken ; 

After the tjone moste be temperaunce 

To every wight that can o/* governance. 

And therfore hath this worthy wise knight 

To lyve in ese suffraunce hir behight ; (to 

And sche to him fill wisly gan to swere, 

That never schulde ther be defaute in here. 

Here may men sen an humble wyse acord ; 

Thus hath sche take hire servaunt and hire lorde, 

Servaunt in love, and lord in mariage. 

Than was he bothe in lordschipe and servage ! 

Servage ? nay, but in lordschipe al above, 

Sethyns that he hath bothe his lady and his love ; 

His lady certes, and his wyf also. 

The whiche that lawe of love accordeth therto. 7« 

And whan he was in this prosperite. 

Home with his wyf he goth to his cuntre. 

Nought fer fro Pewmark ; ther as his dwelljTig wjw, 

Wher as he lyveth in blisse and in solas. 

Who couthe telle, but he hadde wedded be. 
The joy, the ese, and the prosperity. 
That is bitwixe, an housebond and his wyf? 
A yeer and more lasteth this blissful liif, 
Til that this knight, of which I spak of thus. 
That of kynrede was cleped Arveragus, m 

Schope him to gon and dwelle a yeer or tweyie 
In Engelond, that cleped eek was Breta}'ne, 
To seche in armes worschipe and eek honour, 
(For all his lust he sette in such labour ;) 
And dwelle th there tivo yeer ; the boke saith thus. 

Now wil I stjmte of this Arviragus, 
And speken I wole of Dorygen his wijf. 
That loveth hir husbonde as hire hertes lyf. 
And for his absens wepeth sche and siketh. 
As don these noble wyves whan hem liketh ; 90 
" , waketh, wayleth, fasteth, 

i; 

esence hire so destreyaeth. 

THE FRANKELEYNE8 TALE. 6 

That al this wyde world sche sette at nought. 

Hire freendes, which that knewe hir hevy thought, 

Conforted hire in al that ever they mighte or may; 

They prechen hire, thay tellen hire night and day, 

That causeles sche sleeth hire self alias I 

And every confort possible in this cas 

They don to hire, with all here busynes. 

And all to make hire lete hire hev3m6sse. loo 

By processe as ye knowe wel everyohon. 

Men may so longs graven in the ston, 

Til som figure therinne emprentyd be; 

So longe han they conforted hire, that sche 

Receyved hath, by hope and by resoun, 

The empr3mtynge of hire consollacioun. 

Thurgh which hire grete sorwe gan aswage ; 

Sche may nought alway endure in such rage. 

And eek Arveragus, in al this care. 

Hath sent his lettres home ofhia tr«2-fare, 110 

And that he wolde come hastly ayayn, 

Other eUes hadde this sorwe hire herte slayn. 

Hire frendes sawe hire herte gan to slake. 

And preyed hire on knees, for Goddes sake. 

To come and rome in here companye. 

Away to dryve hire derke fantasye ; 

And fynally sche graunted that requeste, 

For wel sche sawe that it was for the best. 

Now stood hire castel faste by the see, 
\nd often with hire freendes walked sche, 12a 
Hire to disporte on the banke on heih, 
Wher as sche many schippes and barge« seih, 
Seylinge here cours, where as hem luste to go. 
But yit was there a parcelle of hir wo, 
For to hir self ful often, seyde sche. 

• Is ther no schipp, of so many as I se, 

Wole brynge home my lord ? than wolde myn herte 
Al waryssche of this bitter pejmes sraerte.' 

Another tyme ther wolc?e sche sitte and thinke. 
And caste hire eyen dounward fro the brynke ; i3C 
But whan sche saugh the grisly rokkes blake, 
For verray fere so wolde hire herte quake, 
That on hire feet sche mighte nought hire sustene. 
Thonne wolde sche sitte adoun upon the grene, 
And pitously into the see byholde. 
And sayn right thus, with sorowful sikes colde. 

* Eterae God, that thurgh thy purvuyaunce 
Ledest the world by certein governaunce, 

In 3^delnesse, as men sayn ye nothinge make. 
But, Lord, these grisely feendly rokkes blake, 140 
That semen rather a foul confusioun 
Of werk, then any fayr creacioun 
Of suche a parfyt God and a stable, 
Why han ye wrought this werk unresonable ? 
For by this werke, south, north, est, and west, 
Ther nys y-fostred man, ne bryd, ne best ; 
Hit doth no good, to my witt, but annoyeth. 
Se ye nought, Lorde, how mankynde it destroyeth ? 
An hundred thousand bodyes of mankynde 
Han rokkes slajn, al be they nought in m}Tide ; isc 
Which mankynde is so fair part of thy werk, 
That thou it madest ylike to thin bond werk, 
Thenne semed it, ye hadde a gret chierte 
Toward mankynde ; but how than may it be, 
That ye suche menys make it to distroyen ? 
Whiche menys doth no good, but ever annoyen. 
I wot wel, clerkes woln sayn as hem leste, 
By argumentz, that al thing is for the beste, 

THE FRANKELEYNES TALE. 7 

Though I ne can the causes for sothe knowe ; 

But thilke God that made the wynde to blowe, i«t 

As kepe my lord, this is my conclusioun ; 

To clerkes lete I al disputacioun ; 

But wolde God, that al the rokkes blake 

Were sonken into helle for his sake ! 

These rokkes sleen myn herte for feere.' 

Thus wolde sche sayn with many a pitous teero. 

Hire freendes sawe that it nas no disport 
To romen by the see, but discomfort. 
And schopen for to pleyen somwhere elles. 
They leden hire by ryveres and by welles, i70 

And eek in other places dolitables ; 
They daimce and playe at chesse and at tables. 
So on a day, right in the morwe tyde. 
Unto a gard3aie that was right there besyde^ 
In which that thay hadde made here ordinaunce 
Of vitaile, and of other purvyaunce, 
They gon and pleyen hem al the longe day ; 
And this was on the sixte morwe of May, 
Which May hadde peynted with his softe schoures 
This gardyn ful of Jeves and of floures : iso 

And with crafte of mannes hande so curiously 
Arayed hath this gardyn tTeweWy, 
That never nas ther gardyn of such prys, 
But if it were the yerrey paradys. 
The odure of floures and the freisshe sight, 
Wolde ban made ony pensyf herte light 
That ever was bom, but if to gret siknesse 
Other to gret sorwe hyld it in distresse, 
And after dynere gan they to daunce. 
So ful it was of beaute with plesaunce, iw 

And synge also, but Dorigen song alone. 

8 THE CANTERBITRY TALES. 

Scbe made alwey hire compleynt and hire mone. 
For ache ne saugh him on the daunee go, 
That was hire housbond, and hir love akxS; 
But natheles sche moste a tyme abyde, 
And with good hope sche let hir sorwe glyde. 

Upon this daunee, amonges other men, 
Daunced a squier biforen Dorigen, 
That freisscher was and jolyer of array, 
As to my dome, than is the monthe of May. 200 
He S3aigeth and daunceth passyng any man, 
That is or was sithenes this world bygan ; 
Therwith he was, if men schulde him discryve, 
On of the besto farynge man on lyve, 
Yong, strong, ryht vertuous, riche, and wj's, 
And wel biloved, and holden in gret prys. 
And schortliche, if the soth telle I schal, 
Unwytyng of this Dorigen at al. 
This lusty squyer, servaunt to Venus, 
Which that y-cleped was Aurelius, }io 

Had loved hire best of eny creature 
Tuo yeer and more, as was his adventure ; 
But never durste he telle hire of his grevaunce, 
Withoute cuppe he drank al his penaunce. 
He was dispeyred, nothing durst he seye, 
Save in his sawes somwhat wolde he wreye 
His woo, as in general compleynyng ; 
He sayde, he lovede and was biloved nothing. 
Of suche matiere made he many layes, 
Songes, compleigntes, roundeletis, virrelayes ; 220 
How that he durste nought his sorwe telle, 
That languisshith as fuyr doth in helle ; 
And deye seyde he moste, as did Ekko 
For Narsisus, that durste nought tell^ hir wo. 

THE FRANKELEYNES TALE. 9 

In other manere thenne ye here me seye 

Ne durst he nought to hire his wo bewreje, 

Sauve paraventure som tyme at daunces, 

Ther yong folk kepen here observaunces, 

Hit may wel be he loked on hire face 

In such a wise, as man that asketh grace^ sjn 

But nothing wiste sche of his entent. 

Natheles it happed, er they thenues went, 

Bycause that he was hire neygheboure^ 

And was a man of worschipe and honour, 

And hadde knowen him ofte tymes yore. 

They feUe in speche, and ofte more and more 

Unto his purpos drowe Aurelius ; 

And whan he saw his tyme, he sayde thus. 

* Madame,' quod he, 'by God, that this world made, 
So that I wist it mighte your herte glade, mo 
I wolde that day, that your Arveragus 

Went on the see, that I Aurelius 
Had went that I schulde never hare eome ayain ; 
For wel I woot my servise is in vayn. 
My guerdon nys but bersting of myn herte. 
Madame, reweth upon my peynes smerte, 
For as with a swerd ye may me sle or sare. 
Her at youre foot God wold that I were grave ! 
I have as now no more leyser for to seye ; 
Have mercy on me, swete, or ye wolen do me dcye.' 
Sche gan to loke upon Aurelius ; »i 

* Is this youre wille,' quod sche, ' and say ye thus? 
Never erst,' quod sche, ' ne wist I what ye mente. 
But now, Aurely, I knowe youre entente. 

By thilke God, that yaf me soule and l3rf, 

Ne schal I never ben untrewe wif 

In word ne in werk ; as fer as I have wit, 

I wolo ben his to whom that I am knyt.' 
But after that in pley thus seyde sche : 

* Take this for fynal answer as for me. 20c 

* Aurelje,' quod sche, * by hihe God above, 
Yit wol 1 graunte you to be youre love, 
(Sethyns I you se so pitously compleyne), 
Loke, what day that encZelon^r Bryteyne 
Ye remewe alle the rokkes, ston by stoon. 
That thay ne lette schip ne boot to goon ; 

I say, whan ye ban maad these costes so clone 

Of rokkes, that ther nys no ston y-sene, 

Than wol I love yow best of any man, 

Have here my trouthe, in al that ever I can.' 270 

* Is ther non other grace in you?* quod he. 

' No, by that Lord,' quod sche, * that made me, 
For wel 1 wot that that schal never betyde. 
Let such folye out of youre herte glyde. 
What deynte schulde man have by his lijf, 
For to love another mannes wyf, 
That hath hir body whan so that him liketh ?' 
Aurilius ful ofte sore siketh ; 
Wo was Aurely whan that he this herde. 
And with a sorwful herte he thus answerde. 28O 
' Madame,' quod he, * this were impossible. 
Thenne mot I deye on sodeyn deth orrible.' 
And with that word he torned him anon. 
Tho come hire other frendes many oon, 
And in the aleyes romed up and doun, 
And nothing wiste of this conclusioun, 
But sodeinly began to revel newe, 
Til that the brighte Sonne had lost his hewe. 
For thorisonte had raft the sonne his light, 
(This is as moche to say as it was night); 290 

And home they gon in joye and in solas ; 

Save oonly wrecched Aurelius, alias ! 

He to his hous is gon with sorwful herte. 

He seith, he may not fro his deth asterte. 

Him semeth, he felitA his herte colde. 

Up to the hevene his handes gan he holde, 

And on his knees bare he sette him doun, 

And in his ravynge sayd his orisoun. 

For verray wo out of his witte he breyde, 299 

He nyste nought what ho spak, but thus he seyde ; 

With pitous herte hath he his ple}Tit bygonne 

Unto the goddes and first unto the sonne. 

He sayrfe, * Apollo, God and govemour 

Of every plaunte, herbe tre, and flour, 

That yevest after thy declinacioun 

To ilk of hem his tyme and his sesoun, 

As that thin herborwe chaungeth low and heighe ; 

Lord Phebus, cast thin merciable eyghe 

On wrecched Aurely, that am but lorn. 

Lo, lord, my lady hath my deth y-sworne 3io 

Withouten gilt, but thy benignite 

Upon my dedly herte have sum pit^. 

For wel I wot, lord Phebus, if you leste, 

Ye may be helpe, sauve my lady, beste. 

Now voucheth sauf, that I may you devyse 

How that I may be holpe and in what wyse. 

Your blisful suster, Lucina the sehene, 

ITiat of the see is cheef goddesse and queene ; — 

Though Neptunus have dejrte in the see, 

Yit emperesse aboven him is sche ; 330 

Ye knowen wel, lord, that right as hire desire 

Is to be quyked and litec? of you re fire, 

For which sche folweth yow ful besyly, 

Right 80 the see desireth naturelly 

To folwen hire, as sche that is goddesse 

Bothe in the see and in ryveres more and lesse. 

Wherefore lord Phebus, this is rayn requeste, 

Do this myrafile, or I do myn herte to breste ; 

That thou next at this apposicioon. 

Which in the signe schal be of the Leoun, 330 

As ^rejeth hire so gret a flood to brynge 

That fiye fathome at the leste it overspringe 

The hyeste rokke in Armorik Britayne, 

And lete this flod endure yeres twayne ; 

Thenne certes to my lady may I saye, 

Holdeth youre hestes^ the rokkes ben awaye. 

Lord Phebus> do this miracle for me, 

Pray hire sche go no faster coiu^ than ye ; 

I say you thus, pray your suster that sche go 

None faster cours than ye this yeres tuo ; 3io 

Then schal sche be ever at the fulle alway 

And springe-flood lasten bothe night and day. 

And but sche vouchesauf in such manere 

To graunte me my lady soverein dere, 

Preye hire to synken every rokke adoun 

Into hire owne darke regioun 

Under the grounde, ther Pluto duelleth inne, 

Other nevermore schal I my lady wynne. 

Thy temple in Delphos wol I barefoot seeke ; 

Lord Phebus, seeth the teeres on my cheeke, 350 

And of my peyne have 8om compassioun.' 

And with that word in swowne he felJe adoun, 

And longe tyme he lay forth in a traunco. 

His brother, which that knew of his penaunce, 

Up caught him, and to bedde he hath him broughte. 

Dispeyred in his turment and in his thought. 

Lo I this woful creature lete lye, 

Chese he for me whether he wol lyvo or 43'e. 

Arveragus with hele and gret honour 
(As he was of chjrvaky the flour) sm 

Is comen home, and othere worthy men. 
0, blisful art thou now, thou Dorigen, 
That hast thin lusty housbonde in thin armcs. 
The freissche knight, the worthy man of armcs, 
That loveth the, as his owen hertes lyf ; 
Nothing luste he to be ymaginatyff. 
If any wight hadde spoke, whils he was oute, 
To hire of love ; he made ther-of no doute ; 
He nought entendeth to no suche matere. 
But daunceth, justith, and maketh good cheere. 
And thus in joye and blisse I lete him dwelle, sti 
And of the swete Aurelyus wol I telle. 
In langure and in furious turments thus 
Tuo yer and more lay wrecche Aurelius, 
Er ony foot on erthe he mighte gon ; 
No comfort in this tyme nade he non, 
Sauf of his brother, which that was a derk. 
He knew of al this wo and of al this work ; 
For to non other creature certeyn 
Of this matiere ne durste he no word seyn ; sao 
Under his brest he bar it more secr^ 
Than ever dide Pamphilius for Galath^. 
His brest was hole withouten for to sene, 
But in his herte ay was the arwe kene ; 
And wel ye knowen that a sore sanure 
In surgerie ful perilous is the cure, 
But man might louche the arwe or come therby. 
His brother wepeth and wayleth privyly. 
Til atte last him fel in remembraunce. 

That whiles he was at Orlyaunce in Fraunce, 390 

As yonge clerkes, that ben likerous 

To reden artes that ben curious, 

Seken in every halke and every heme 

Particuler sciences for to lerne, 

He him remembreth, that upon a day, 

At Orlyaunce in studye a book he say 

Of magique naturel, whiche his felawe. 

That was that tyme a bachiler of lawe, 

Al were he there to leme another craft. 

Had prively upon his desk y-laft; 400 

This book spak mochil of this operaciouns 

Touchynge the xxviii. manciouns 

That longen to the mone, and suche folye 

As in eure dayes nys nought worth a flye ; 

For holy chirche saith, in our byleeve, 

Ne suffreth non illusioun us to greeve. 

And whan this boke was in remembraunce, 

Anon for joye his herte gan for to daunce, 

And to him selve he sayde pry\'ely ; 

* My brother schal be warisshed hastely ; 410 

For I am siker that ther ben sciences, 

By whiche men maken djrverse apparences, 

Which as the subtile tregetoures pleyen. 

For ofte at festes haye I herd seyen. 

That tregettoures, withinne an halle large, 

Han made in come water and a barge, 

And in the halle rowen up and doun. 

Som tyme hath semed come a grym leoun ; 

Some tyme a castel al of lym and ston. 

And whan hem liked voyded it anon ; 47a 

Thus semed it to every mannes sight. 

Now fehenne conclude I thus, if that I might 

At Orleaunce som olde felaw finde, 
That hadde the moones manciouns in mjmde, 
Othere magik naturel above, 
He scholde wel make my brother han his love. 
For with an apparens a clerk may make 
To mannes sight, that alle the rokkes blake 
Of Britaigne were y-went everychon, 
And schippes by the brinke might comen and goon, 
And in such forme endure a yeer or tuo 431 

Then were my brother warissched of his wo, 
Than most sche needes knowen hire byheste, 
Or elles he schal schamen hire at the leste.' 
What schulde I make a longer tale of this ? 
Unto his brothers bedde comen he is. 
And such comfort he yaff him, for to gon 
To Orlyaunce, that he up starte anon, 
And on his way forth-ward than is he fare, 
In hope to ben ylissed of his care. 440 

When thay were come almost to that cite, 
But if it were a tuo forlong othir thre, 
A yong clerk romjmg by himself they mette, 
Which that in Latyn thriftily hem grette. 
And after that he sayde a wonder thing ; 
* I knowe * quod he, * the cause of youre comyng.' 
And er they forther any foote went. 
He told hem alle that was in here entent. 
This Brytoun clerk him asked of felawes, 
rhe which that he had knowen in olde dawes ; 450 
Ind he answerde him that they dede were. 
For which he wepe ful ofte many a tere. 
Doun of his hors Aurelius light anon, 
And forth with this magicien forth is he gon 
Home to his hous, and made hem wel at ese ; 

Hem lacked no vitayle that hem might plese. 
So wel arrayed hous as ther was oon, 
Aurelius in his lyf saugh noon. 
He schewed him, er he went to sopere^ 
Forestes, parkes ful of wild deere. 4M 

And how ffiiukons han the heron slayne. 
Then saw he knightes justen in a playne. 
And after this he dide him such plesaunce. 
That he him schewed his lady m a daunce. 
On which himself he daunced, as him thotiht. 
And whan this mayster, that this magique wrought, 
Sawh it was tyme he dapped his hondes tuo, 
Andy fare wel ! al the revel is ydo. 
And yit remewe they never out of this hous, 
Whiles they sawe al this sight merveylous ; 470 
But in his study, ther as his bookes be. 
They saten stille, and no wight but they thre. 
To him his mayster called thanne a squiere. 
And seyde him thus ' Is redy oure sopere ? 
Almost an hour it is, I undertake, 
Sethyns I you bad oure souper to make. 
Whan that this worthy men wenten with me 
Into my study, ther as my bokes be.' 

* Sire,' quod this squyer, ' when it lyketh you. 

It is al redy, they ye wolen righte now.' 480 

* Go we then soupe,' quod he, * and for the beste. 
These averous folk som tyme mote have reste. 

At after souper felle they in trete 
What somme schulde this maystres guerdon be. 
To remewe aU the rokkes of Br3rtaigne, 
And eek fro Gerounay to the mouth of Sayne. 
He made it straunge, and swore, so God him save,* 
Lasse than a thousand pound he wolde nought have. 

Ne gladly for that somme he wolde not goon. 

Aurilius with blisful hert anoon 4iio 

Answerde thus ; ' Fy on a thousand pound ! 

This wyde world, which that men say is round, 

I wold it yive, if I were lord of it. 

This bargeyn is ful dryve, for we ben knyt ; 

Ye schal be payed trewly by my trouthe. 

But loketh now, for necMgence or slouthe, 

Ye tarie us heer no longer than to morwe.' 

* Nay,' quod this clerk, * have her my faith to borwo.' 

To bed is goon Aurilius whan him leste, 
And wel neigh al night he had his reste, 600 

What for his labour, and his hope of blisse, 
His woful hert of penaunce had a lisse. 
(Jpon the morwe, whan that it was day, 
To Breteign take thei the righte way, 
Aurilius, and this magicien bisyde, 
And ben descendid ther thay wol abyde; 
And this was, as these bookes me remembre, 
The colde frosty seisoun of Decembre. 
Phebus wax old, and hewed lyk latoun, 
That in his hoote declinacioun 
Schon as the burned gold, with stremes bright^ ; 
But now in Capricorn adoun he lighte, 
Wher as he schon ful pale ; 1 dar wel sayn 
The bitter frostes with the sleet and rayn 
Destroyed hath the grene in every yerd. 
Janus sit by the fuyr with double herd, 
And drynketh of his bugle horn the wyn ; 
Bifom him stent the braun of toskid swyn. 
And notvei crieth every lusty man. 
Aurilius, in al that ever he can, sm 

Doth to his maister chicr and reverence, 

VOL. III. c 

And peyneth him to doon his diligence 
To bringen him out of his peynes smerte, 
Or with a swerd that he wold slytte his herte. 

This subtil clerk such routhe had of this man, 
That night and day he spedeth him, that he can, 
To wayte a tyme of his conclusioim ; 
This is to Baye, to make illusioun, 
By such an apparence of jogelrie, 
(I can no termes of astrologie) sao 

That sche and every wight schold wene and saye, 
That of Breteygn the rokkes were awaye, 
Or elles they sonken were under the grounde. 
So atte last he hath a tyme i-foimde 
To make his japes and his wrecchednesae 
Of such a supersticious cursednesse. 
His tables ToUitanes forth he brojghte 
Ful wel corrected, ne ther lakked noughts. 
Neither his collect, ne his expans yeeree. 
Neither his rootes, ne his other geeres, 64o 

As ben his centris, and his argumentis, 
And his proporcionels convenientis 
For her equaciouns in every thing. 
And by his thre speeres in his wprching, 
He knew ful wel how fer Allnath was schove 
Fro the heed of thilk fixe Aries above, 
That in the fourthe speere considred is. 
Ful subtilly he calkiled al this. 
Whan he had founde his first mancioun. 
He knew the remenaunt by proporcioun ; sfio 

And knew the aris3aig of this moone wel, 
And in whos face, and terme, and every del ; 
And knew ful wel the moones mancioim 
4cordaimt to his operacioun ; 

And knew also his other observaunces, 

For Buche iUusiouns and suche mesehaunces. 

As hethen folk used in thilke dayes. 

For which no longer maked he delayes, 

But thurgh his magik, for a wike or tweye. 

It semede that the rokkes were aweye. sm) 

AuriliuSy which yet dispayred is 
Wher he schal have his love or fare amys, 
Awayteth night and day on this miracle ; 
And whan he knew that ther was noon obstacle^ 
That voyded were these rokkes everichoon, 
Doun to his maistres feet he fel anoon. 
And sayd ; * I wrecched woful Aurilius, 
Thanke you, lord, and my lady Venus, 
That me han holpe fro my cares colde.' 
And to the temple his way forth he hath holde, 570 
Wher as he knew he schold his lady se. 
And whan he saugh his tyme, anoon right he 
With dredful hert and with fill humble cheere 
Salued hath his owne lady deere. 

* My soverajrn lady/ quod this woful man, 

* Whom I most drede, and love, as I best can, 
And lothest were of al this world displese, 
Nere it that I for you have such desese, 
That I most deye her at youre foot anoon. 
Nought wold I telle how me is wo bygoon, mo 
But certes outher most I dye or pleyne ; 

Ye sleen me gulteles for verrey peyne. 

But of my deth though that ye have no routhe, 

Avyseth yow, or that ye broke your trouthe ; 

Repenteth yow lor thilke God above. 

Or ye me ideen, bycause that I you love. 

For, roadame, wel ye woot what ye han hight ; 

Nat that I chalenge eny thing of right 

Of yow, my soverayn lady, but youre grace ; 

But in a gardyn yonde, at such a place, 590 

Ye wot right wel what ye byhighte me. 

And in myn hond your trouthe plighte ye, 

To love me best ; God woot ye sayde so, 

Al be that I unworthy am therto ; 

Madame, I speke it for thonour of yow, 

More than to save myn hertes lif right now : 

I have do so as ye comaundede me, 

And if ye vouchesauf, ye maye go se. 

Doth as you list, have youre byheste in mynde, 

For quyk or deed, right ther ye schul me fynde ; 

In yow lith al to do me l3rve or deye ? coi 

But wel I wot the rokkes ben aweye.' 

He taketh his leve, and sche astoned stood ; 
In alle hir face ther nas oon drop of blood ; 
Sche wende never have be in such a trappe. 
* Alias !' quod sche, * that ever this schulde happc I 
For wend I never by possibilite. 
That such a monstre or merveyl mighte be ; 
It is agayns the proces of nature.' 
And hom sche goth a so^^vful creature, diG 

For verray fere unnethe may sche go. 
Sche wepeth, wayleth al a day or tuo, 
And swovmeth, that it routhe was to sec ; 
But why it was, to no wight ^olde sche, 
For out of toune was goon Arvegarius. 
But to hir self sche spak, and sayde thus, 
With face pale, and with ful sorwful chiere. 
In hir compleignt, as ye schul after hiere. 

* Alias !' quod sche, * on the, Fortime, I ple}Tie, 
That unwar wrapped me hast in thy cheyne, tajo 

Fro which tescape, woot I no socour, 

Save oonly deth, or elles dishonour ; 

Oon of these tuo bihoveth me to chese. 

But natheles, yet have I lever leese 

My lif, than of my body to have schame, 

Or knowe my-selve fals, or lese my name ; 

And with my deth I may be quyt, i-vrys. 

Hath ther not many a noble wyf, er this, 

And many a mayden, slayn hir-self, alias I 

Rather than with her body doon trespas ? «30 

Yis certejrnly ; lo, stories beren witnes. 

Whan thritty tirauntz ful of cursednes 

Hadde slayn Phidon in Athenes atte feste, 

Thay comaunded his dough tres to arestc, 

And bryngen hem biforn hem in despit 

Al naked, to fulfille her foule delyt ; 

And in her fadres blood they made hem dauneo 

Upon the pavyment, God yeve hem meschaunce. 

For which these woful maydens, ful of drede, 

Rather than they wolde lese her maydenhede, mo 

They prively ben stert into a welle, 

And drenched hem-selfen, as the bookes telle. 

* They of Mccene leet enquere and seeko 
Of Lacidomye fifty maydenes eeke, 

On which thay wolden doon her leccherie ; 

But was ther noon of al that companye 

Tliat sche nas slajrn, and with a good entente 

Ches rather for to deye, than to assente 

To ben oppressed of hir maydenhede. 

Why schuld I than to deye ben in drede ? 650 

* Lo eek the tyraunt Aristoclides, 
That loved a mayden heet Stimphalides, 
Whan that hir father slayn was on a night. 

Unto Dyanes temple goth sche right, 

A.nd hent the ymage in hir hondes tuo, 

Fro which ymage wolde sche never go, 

No wight might of hit hir hondes arace, 

Til sche was slayn right in the solve place. 

Now sith that maj^ens hadde such despit 

To ben defouled with mannes foul delit^ 0«o 

Wei aught a wyf rather hir-self to sle, 

Than be defouled, as it thenketh me. 

* What schal I seyn of Hasdrubaldes wyf, 
That at Cartage byraft hir-self the lyf ? 

For whan sche saugh that Romayns wan the toun, 
Sche took hir children alle, and skipte adoun 
Into the fuyr, and ches rather to deye, 
Than eny Romayn dide hir vilonye. 

' Hath nought Lucresse slayn hir-self, alias ! 
At Rome, whanne sche oppressid was 67C 

Of Tarquyn ? for hir thought it was a schame 
To lyven, whan sche hadde lost hir name. 

' The seven maydens of Milisie also 
Han slajrn hemself for verray drede and wo, 
Rather than folk of Gawle hem schulde oppresse. 
Mo than a thousand stories, as I gesse, 
Couthe I now telle as touching this matiere. 

* Whan Habradace was slayn, his wif so deere 
Hir-selven slough, and leet hir blood to glyde 

?n Habradaces woundes, deepe and wyde ; eso 

And seyde, my body atte leste way 

Ther schal no wight defoulen, if I may. 

What schold I mo ensamplcs herof sayn ? 

Seththen so many han hem-selven slayn 

Wei rather than they wolde defouled be, 

I wol conclude that it is best for mo 

To 8(en myself than be dcfouled thus. 

I wol be trewe unto Arvegarius, 

Or rather sle myself in som manore. 

As dede Democionis doughter deere. tjoo 

Bycause sche wolde nought defouled be. 

Cedasus, it is ful gret pite 

To reden how thy doughteren dyed, alias I 

That slowe hemself for suche manor caas. 

As gret a pite was it or wel more, 

The Theban mayden, that for Nichonore 

Hir-selven slough, right for such maner wo. 

Another Theban mayden dede right so, 

For oon of Macidone had hir oppressed, 

Sche with deth hire maydenhede redressed. zoo 

What schal I sayn of Niceratis wif. 

That for such caas biraft hirself hir lyf ? 

How trewe eek was to Alcebiades 

His love, that rather /or to dyen ches. 

Than for to suffre his body unburied be ? 

Lo, which a wif was Alceste V quod sche, 

* What saith Omer of good Penolop^ ? 

Al Grece knoweth of hir chastite. 

Pardi, of Laodomya is writen thus. 

That whan cU Troye was dayn Protheselaus, 7ic 

No longer wol sche lyve after his day. 

The same of noble Porcia telle I may ; 

Withoute BrutMS kynde sche myght not lyve. 

To whom sche had al hool hir herte yyve. 

The parfyt wyf hod of Artemesye 

Honoured is thurgh al the Barbarie. 

Theute queen, thy wifly chastite 

To alle wyves may a mirour be.* 

Thus playnedc Dorigen a day or tweye, 

Purposyng ever that ache wolde deye ; 728 

But natheles upon the thridde night 
Horn cam Arveragus, the worthy knight, 
And aaked hir why that sche wepte so sore ; 
And sche gan wepe ever lenger the more. 

* Alias r quod sche, * that ever was I born ! 
Thus have I sayd/ quod sche, 'thus have I sworn ;' 
And told him al, as ye han herd bifore ; 
It nedeth nought reherse it you no more. 

This housbond with glad chiere in good wise 
Answerd and sayde, as I schal you devyse. 730 

* Is ther aught elles, Dorigen, but this?' 

* Nay, nay,' quod sche, * God me so rede and wis, 
This is to moche, and it were Goddes wille.' 

* Ye, wyf,' quod he, * let slepe that may be stille. 
It may be wel peraunter yet to day, 

Ye schal your trouthe holden, by my fay. 

For God so wisly have mercy on me, 

I hadde wel lever i-stekid for to be. 

For verray love which that 1 to you have, 

But-if ye scholde your trouthe kepe and save. 740 

Trouthe is the heigh est thing that men may kepe.' 

But with that word he gan anoon to wepe. 

And sayde, * I yow forbede up peyne of deth. 

That never whil the lasteth lyf or breth, 

To no wight telle thou of this aventure. 

As I may best I wil my woo endure. 

Ne make no contenaunce of hevynesse. 

That folk of you may deme harm or gesse.' 

And forth he cleped a squyer and a mayde. 

* Go forth anoon with Dorigen,* he sayde, 750 
' And bryngeth hir to such a place anoon.' 

Thay take her leve, and on her wey they gon ; 

But thay ne wiste why sche thider wenU, 
He nolde no wight tellen his entente. 

This squyer, which that hight Aurelius, 
On Dorigen that was so amerous, 
Of adventure happed hire to mete 
Amyd the toun, right in the quyke strete ; 
As sche was boun to goon the wey forth-right 
Toward the gardyn, ther as sche had hight. 760 
And he was to the gardyn-ward also ; 
For wel he spyed« whan sche wolde go 
Out of hir hous, to eny maner place. 
But thus thay mette of adventure or grace, 
And he salueth hir with glad entente, 
And askith hire whider-ward sche wente. 
And sche answered, half as sche were mad, 

* Unto the gardjrn, as myn housbond bad, 
My trouthe for to holde, alias ! alias ! ' 
Aurilius gan wondren on this caas, 77a 
And in his hert h&dde gret compassioun 

Of hire, and of hir lamentacioun, 

And of Arveragus the worthy knight. 

That bad hir hold al that sche hadde hight. 

So loth him was his wif schuld broke hir trouthe. 

And in his hert he caught of this gret routhe, 

Consideryng the best on every syde. 

That fro his lust yet were him lever abyde, 

Than doon so high a cheerlissch wrecchednesse 

Agayns fraunchis of alle gentilesce, 780 

For which in fewe wordes sayd he thus. 

* Madame, saith to your lord Arveragus, 
That sith I se his grete gentilesse 

To you, and eek I se wel your distresse. 
That him were lever have schame (and that were 
routhe) 

Than ye to me schulde breke youre trouthe, 

I have wel lever ever to suffre woo, 

Than I departe the love bytwix yow tuo. 

I yow release, madame, into your hond 

Quyt every seurement and every bond / lOo 

That ye han maad to me as herbiforn, 

Sith thilke tyme which that ye were born. 

My trouthe I plight, I schal yow never repreve 

Of no byhest, and her I take my leve, 

As of the trewest and the beste wif 

That ever yit I knew in al my lyf. 

But every vryf be war of hir byhest, 

Oit Dorigen remembreth atte lest. 

Thus e^ a squyer doon a gentil dede. 

As wel as can a knyght, withouten drede.' soo 

Sche thanketh him upon hir knees al bare. 
And hoom unto hir housbond is sche fare, 
And told him al, as ye han herd me sayd ; 
And, be ye siker, he was so wel apayd, 
f hat it were impossible me to write. 
What schuld I longer of this caas endite ? 
Arveragus and Dorigen his wif 
In sovereyn blisse leden forth here lyf. 
Never eft ne was ther anger hem bytwen ; 
He eherisscheth hir as though sche were a queen, 
And sche was to him trewe for evermore ; sii 
Of these tuo folk ye gete of me nomore. 

Aurilius, that his cost hath al forlorn, 
Curseth the tyme that ever he was born. 
* Alias ! * quod he, * alias, that I byhighte 
Of pured gold a thousand pound of wight< 
Unto this philosophre ! how schal I doo? 
I so no more, but that I am for>doo. 

Myn heritage moot I needes selle. 

And ben a begger, her may I not dueUe, Kse 

And schamen al my kynrede in this place. 

But I of him may gete better grace. 

But natheles I wol of him assaye 

At certeyn dayes yeer by yer to pay«, 

And thanke him of his grete eurtesye. 

My trouthe wol I kepe, I wol noght lye.* 

With herte soor he goth unto his cofre, 

And broughte gold unto this philosophre. 

The value of fyf hundred pound, I gesse, 

And him bysecheth of his gentilesce tst 

To graunte him dayes of the remenaunt ; 

And sayde, ' Maister, I dar wel make avaunt, 

I &yled never of my trouthe as yit. 

For sikerly my dettes schal be quyt 

Towardes yow, how so that ever I fare 

To goon a beggere in my kurtil bare ; 

But wolde ye vouchesauf upon seurt^ 

Tuo yer or thre for to respite me, 

Than were I wel, for elles most I seUe 

Myn heritage, ther is nomore to telle.' 84e 

This philosophre sobrely answerde. 
And seyde thus, whan he these wordes herde ; 
' Have I not holden covenaunt unto the ? ' 

* Yis certes, wel and trewely,' quod he. 

' Hastow nought had thy lady as the liketh ? ' 
' No, no,' quod he, and sorwfully he siketh. 

* What was the cause ? tel me, if thou can.' 
Aurilius his tale anoon bygan. 

And told him al as ye han herd bifore, 

It needeth nat to you reherse it more. 8M 

He sayde, Arveragus of gentilesse 

Had lever dye in sorwe and in distresse, 
Than that his wyf were of hir trouthe fals. 
The Borwe of Dorigen he tolde him als, 
How loth hir was to ben a wykked wyf, 
And that sche lever had han lost hir Jyf ; 
And that hir trouthe sche swor thurgh innocence ; 
Sche never erst hadde herd speke of apparence ; 
* That made me han of her so gret pyte. 
And right as frdy as he sente hir to me, sco 

As frely sent I hir to him agayn. 
This is al and som, ther is no more to sayn/ 
The philosopher answerde, * Leve brother 
Everich of yow dede gentilly to other ; 
Thow art a squyer, and he is a knight, 
But God forbede, for his blisful might, 
But-if a clerk couthe doon as gentil dede 
As wel as eny of you, it is no drede. 
Sire, I relesse the thy thousond pound, 
As thou right now were crope out of the ground, 
Ne never er now ne haddest knowen me. 87i 

For, sire, I wil not take a peny of the 
For al my craft, ne nought for my travayle ; 
Thou hast y-payed wel for my vitayle. 
It is ynough, and far wel, have good day.' 
And took his hors, and forth he goth his way. 
Lordynges, this questioun wolde I axe now, 
Which was the moste free, as thinketh yow ? 
Now telleth me, or that I ferther wende. 
1 can no more, my tale is at an ende. seo 

HE minister and the norice unto vices, 
Wliich that men clepe in Englisch 




The porter at the gates is of delicis ; 
To eschiewe, and by her contrary hire oppresse, 
That is to saye, by leful be83messe, 
Wei oughte we to do al oure entente, 
Lest that the fend thurgh ydelnesse us hente. 

For he that with his thousand cordes slye 
Continuelly us wayteth to byclappe, 
Whan he may man in ydehies espye, i 

He can so lightly cacche him in his trappe, 
Til that a man be hent right by the lappe, 
He is nought war the fend hath him in hondo ; 
Wei oughte we wirche, and ydelnes witstonde. 

And though men dredde never for to deye, 
Yet seen men wel by resoun douteles. 
That ydelnes is roten sloggardye, 
Of which ther cometh never good encres ; 
And sin that slouth her holdeth in a lees, • 
Oonly to sleep, and for to ete and drynke, 2 

And to devoure al that other swynke. 

And for to put us from such ydelnes, 
That cause is of so gret confusioun, 
I have her doon my faithful busynes 
After the legende in translacioun 
Right of this glorious lif and passioun, 

Thou with thi garlond, wrought with rose and lylye, 
The mene I, mayde and martir Cecilie ; 

And thou, that flour of virgin es art alio. 
Of whom that Bernard lust« so wel to write, ao 
To the at my bygynnyng first I calle ; 
Thou comfort of us wrecches, do me endite 
Thy maydenes deth, that whan thurgh hire merite 
Thetemal lif, and of the feend victorie, 
As man may after reden in hir storie. 

Thou mayde and moder, doughter of thi sone, 
Thow welle of mercy, synful soules cure, 
In whom that God of bountes chees to wone ; 
Thou humble and heyh over every creature, 
Thow nobelecfet so ferforth oure nature, 40 

That no disdeyn the maker had of kynde 
His sone in blood and fleissh to clothe and wyndo. 

Withinne the cloyster of thi blisful sydes, 
Took mannes schap the eternal love and pecs, 
That of the trine compas lord and giiyde is, 
Whom erthe, and see, and heven out of relccs 
Ay herien ; and thou, virgine wemmeles, 
Bar of thy body, and dwellest mayden pure, 
The creatour of every creature. 

Assembled is in the magnificence m 

With mercy, goodnes, and with such pitee. 
That thou, that art the soune of excellence, 
Not oonly helpist hem that prayen the. 
But often tyme of thy benignite 
Ful frely, er that men thin help biseche. 
Thou gost bifom, and art her lyfes leche. 

Now help, thou meke and blisful faire maydo, 
Me flemed wrecche, in this desert of galle ; 
Thenk on the womman Canane, that soyde 

That whelpes ete some of the crommee alle «• 
That from her lordes tahle hen i-falle ; 
And though that I, unworthy sone of Eve, 
Be synful, yet accepte my hileve. 

And for that faith is deth withouten werkis, 
So for to werken yive me witt and space, 
That I he quit fro thennes that most derk is ; 
thou, that art so faif and fill of grace, 
Be myn advooat in that hihe place, 
Ther as withouten ende is songe Osanne, 
Thou Cristes moder, dough ter deere of Anne, it 

And of thi light my soule in prisoun light. 
That troubled is by the contagioun 
Of my body, and also by the wight 
Of everich lust and fals affeccioun ; 
heven of refuyt, o salvacioun 
Of hem that ben in sorwe and in destresse. 
Now help, for to my work I wil me dresse. 

Yet pray I you that reden that I write, 
Foryeve me, that I doo no diligence 
This ilke story subtilly to endite. so 

For bothe have I the wordes and sentence 
Of him, that at the seintes reverence 
The story wroot, and folwen hir legende, 
And pray yow that ye wol my work amende. 

First wol I yow the name of seint Cecilie 
Expoune, as men may in hir story se ; 
It is to say on Englisch, hevenes lilie. 
For pure chastenesse of virginity ; 
Or for sche witnesse hadde of honest^ 
And grene of conscience, and of good fame m 

The soote savour, lilie was her name. 

Or Cecile is to saye, the way of blynde. 

For sche ensample was by way of techyng ; 
Or elles Cecily, as I writen fynde, 
Is joyned by a maner of conjoynynge 
Of heven and lya, and here in figurynge 
The heven is sette for thought of holynesse, 
And lya, for hir lastyng besynesse. 

Cecili may eek be seyd in this manere, 
Wantjmg of blyndnes, for hir grete light loo 

Of sapience, and of thilke thewes cleere. 
Or elles lo, this maydenes name bright 
Of heven and loos comes, of which by right 
Men might hir wel the heven of peple calle, 
Ensample of goode and wise werkes alle. 

For leos peple in Englissh is to saye ; 
And right as men may in the heven see 
The Sonne and moone, and sterres every waye, 
Right so men gostly in this mayden free 
Seen of faith the magnanimity, no 

And eek the clernes hool of sapience. 
And sondry werkes, bright of excellence. 

And right so as these philosofres wryte. 
That heven is swyft and round, and eek brennynge, 
Right so was faire Cecily the whyte 
Ful swyft and besy ever in good werkynge, 
And roimd and hool in good perseverynge, 
And brennyng ever in charite ful brighte ; 
Now have I yow declared what sche highte. 

This mayden bright Cecilie, as hir lyf saith, lao 
Was comen of Romayns and of noble kynde, 
And from hir cradel up fostred in the faith 
Of Crist, and bar his Gospel in hir mynde ; 
Sche never cessed, as I writen fynde. 
Of hire prayer, and God to love and drede, 

Byseching him to kepe hir maydenhede. 

And whan this mayde schuld unto a man 
Y"- wedded be, that was ful yong of age, 
Which that i-eleped was Valirian, 
And day was comen of hir mariage, i»o 

Sche ful devout and humble in hir currage, 
Under hir robe of gold, that sat fill faire, 
Hadde next hir fleissh i-clad hir in an heire. 

And whil the organs made melodie, 
To God alloon in herte thus sang sche ; 
* Lord, my soule and eek my body gye 
Unwemmed, lest that I confounded be,' 
And for his love that deyde upon a tre, 
Every secound or thridde day sche faste. 
Ay biddyng in hire orisouns ful faste. i40 

The nyght cam, and to bedde moste sche goon 
With hir housbond, as oft is the manere, 
And prively to him sche sayde anoon ; 
' swete and wel biloved spouse deere, 
Ther is a counseil, and ye wold it heere. 
Which that right fayn I wold unto you saye. 
So that ye swere ye schul it not bywraye.' 

Valirian gan fast unto hir swere. 
That for no caas ne thing that mighte be. 
He scholde never /or nothinge bywreye hire ; ifto 
And thanne at erst thus to him sayde sche ; 
' I have an aungel which that loveth me,. 
That with gret love, wher so I wake or slepe, 
Is redy ay my body for to kepe ; 

* And yif that he mayfelen, mite of drede. 
That ye me touche or love in vilonye, 
He right anoon wil sle you with the dcde, 
And in youre youthe thus schulde ye dye. 

YOU, JU. 9 

And if that yo in clene love me gye, 

He wol yow love as me, for your clennesse, iso 

And schewe to you his joye and his brightnesse.' 

Valirian, corrected as God wolde, 
Answerde agayn : * If I schal truste the, 
Let me that aungel se, and him biholde ; 
And if that it a verray aungel be, 
Than wol I doon as thou hast prayed me ; 
And if thou love another man forsothe 
Right with this swerd than wol I slee you bothe/ 

Cecilie answerd anoon right in this wise ; 
' If that yow list, the aimgel schul ye see, no 

So that ye trowe on Crist, and you baptise ; 
Goth forth to Via Apia,' quod sche, 
* That fro this toun ne stant but myles thre. 
And to the pore folkes that ther duelle 
Saith hem right thus, as that I schal you telle. 

* Telle hem, I Cecilie yow unto hem senttf. 
To schewen yow the good Urban the olde. 
For secre needes, and for good entente ; 
And whan that ye seint Urban han byholde, 
Tel him the wordes which that I to yow tolde ; i80 
And whan that he hath purged you fro sjmne. 
Than schul ye se that aungel er ye twynne.' 

Valirian is to the place y-goon. 
And right as him was taught by his lernynge. 
He fond this holy old Urban anoon 
Among the se3mtes buriels lotjmge ; . 
And he anoon withoute tar3ringe 
Did his message, and whan that he it tolde, 
Urban for joye his handes gan upholde. 

The teres from his eyghen let he falle ; im 

' Almyghty Lord, Jhesu Crist,' quod he, 

' Sower of chaste counseil, herde of vm alle, 
The fruyt of thiike seed of ohastit^ 
lliat thou hast sowe in Cecilie^ tak to the ; 
Loo, lik a husy hee withouten gyle 
The serveth ay thin owne thral Cecils. 

' For thiike spouse, that sche took right now 
Ful lyk a fers lyoun, sche sendeth here 
As meek as ever was eny lamb to yow/ 
And with that word anoon ther gan appere aot 
An old man, clad in white clothes clere, 
That had a book with lettres of gold in honde, 
And gan to-fom Yalirian to stonde. 

Valirian, as deed., fyl doun for drede, 
Whan he him say > and he him up hente tho, 
And on his book right thus he gan to rede ; 

* Lord, feith, oon God withouten mo, 
On Christendom, and oon fader of alle also, 
Aboyen alle, and over alle every where ;' 

These uoordis al loith golde ywreten were. 9i9 

Whan this was radde, than sayde this olde man. 

* Leeostftaw ikys thyng ornof say ye or naye* 

* I leve al this thyng/ quod Valeiian, 

* For sother thyng than this, I dare wel saye, 
Under the hevene no wight ne thynken maye* 
Tho vanysshed the olde man, he nyste where, 
And pope Urban him cristenede right there. 

YaJirian goth home, and fint Oecilie 
Withinne his^chambre with an aungel stonde. 
This aungel had of roses and of lilie 290 

Corounes tuo, the which he bar in honde. 
And first to Cecilie, as I understonde, 
He yaf that oon, and after can he take 
Tliat other to Valerian hir make. 

' With body clene, and with unwemmed thought, 
Kepeth ay wel these corounes/ quod he, 

* Fro paradys to you I have hem brought, 
Ne rever moo ne schul they roten be, 
Ne leese here soote savour, trusteth me, 

Ne never wight schal seen hem with his ye, 2»( 
But he be chast, and hate vilonye. 

* And thou, Valirian, for thou so soone 
Assentedist to good counseil, also 
Say what the list, and thou schalt have thi boone.' 

* I have a brother,' quod Valirian tho, 
, * That in this world I love no man so, 

I pray yow that my brother may have grace 
To knowe the trouthe, as I doo in this place/ 

The aungel sayde, * God liketh thy request, 
And bothe with the palme of martirdom 210 

Ye schullen come unto his blisful feste/ 
And with that word, Tiburce his brother com. 
And whan that he the savour undernom, 
Which that the roses and the lilies caste, 
Withinne his hert he gan to wonder faste. 

And sayde, * I wondre this tyme of the yer, 
Whennes that soote savour cometh so 
Of rose and lilies, that I smelle her ; 
For though I had hem in myn hondes tuo. 
The savour might in me no depper go. 250 

The swete smel, that in myn hert I fynde. 
Hath chaunged me al in another k3nide.' 

Valirian sayde, ' Tuo corouns have we, 
Snow-whyt and rose-reed, that schinen deere, 
Whiche that thine eyghen han no might to see ; 
And as thou smellest hem thurgh my prayere, 
80 schalt thou seen hem, lieve brothere deere. 

If it 80 be thou wilt withouten slouthe 
Bilieyen aright, and knowen yerray troutho/ 

Tyburce answerde, * Sayst thou thus to me aac 
In sothenesy or in drem I herkne this?' 

* In dremes/ quod Valirian, * ban we be 
Unto this tyme, brother myn, i-wys, 

But now at erst in trouthe oure duellyng is.' 

* How west thou this/ quod Tyburce, * and in what 

wise?' 
Quod Valirian, ' That schal I the devyse. 

* The aungel of God hath me trouthe y-taught, 
Which thou schalt seen, if that thou wilt rency* 
The ydols, and be clone, and elles nought/ 

(And of the miracles of these corones tweye 270 
Seynt Ambrose in his prefas list to seye ; 
Solempnely this noble doctour deere 
Comendeth it, and saith in this maneere. 

The palme of martirdom for to receyve, 
Seynt Cecilie, fulfilled of Goddes yifte, 
The world and eek hir chamber gan sche wey ve ; 
Witnes Tyburces and Cecilies shrifbe, 
To whiche God of his bounte wolde schifte 
Corounes tuo, of floures wel smellynge, 
And made his aungel hem the croune« bryngc. 280 

Tlie mayde hath brought this men to blisse above ; 
The world hath wist what it is worth certeyn, 
Devocioun of chastity to love) 
Tho schewed him Cecilie al open and pleyn. 
That alle ydoles nys but thing in veyn ; 
For thay ben doumbe, and therto they ben devo. 
And chargeth him his ydoles for to leve. 

* Who-so that troweth not this, a best he is/ 
Quod (ho Tyburce, * if that I schal not lye.' 

* But ther is better lif in other place, 
That never schal be Icwt, ne drede the nought ; 
Which Goddes sone us tolde thurgh his grace, 
That fadres sone that alle thing hath wrought ; 
And al that wrought is with a skilful thought, 
The gost that fro the fader gan precede, 
Hath sowled hem withouten eny drede. 

* By word and miracle hihe Goddes sone, 330 
Whan he was in this world, declared heere, 
That ther was other lyf ther men may wone.' 

To whom answerde T^burce, * suster deere, 
Ne seydest then right now in this manere. 
Ther nys but oon God, o Lord, in sothfastnesse. 
And now of thre how maystow here witnesse ?* 

* That schal 1 telle/ quod sche, ' er that I go. 
Right as a man hath sapiences thre, 
Memorie, eng^e, and intellect also. 

So in 00 being in divinity 340 

Thre persones may ther right wel be.' 
Tho gan sche him ful besily to preche 
Of Cristes come, and of his peynes teche, 

And many pointes of his passioim ; 
How Goddes sone in this world was withholde 
To doon mankynde pleyn remissioun, 
That was i-bounde in synne and cares colde. 
Al this thing sche unto Tyburce tolde. 
And after this Tyburce in good entente. 
With Valirian to pope Urban he wente, ssc 

That thankede God, and with glad hert and light 
He cristened him, and made him in that place 
Parfyt in his lemynge, Goddes knyght. 
And after this Thiburce gat such grace, 
* That every day he say in tyme and space 

The aungel of God, and every maner boons 
That he God asked, it were sped ful soone. 

It were ful hard by ordre for to sayne 
How many wondres Jhesus for hem wroughte ; 
But atte last, to tellen schort and playn, 3«o 

The sergeantz of the toun of Rome hem soughte. 
And hem b}'fom Almache the prefect broughte, 
Which hem apposed, and knew alle here entente, 
And to the ymage of Jubiter hem sente ; 

And saide, * Who-so wil not sacrifise, 
8wope of his heved, this my sentence heere/ 
Anoon these martires, that I you devyse, 
Oon Maximus, that was an officere 
Of the prefectes, and his comiculere, 
Hem hent, and whan he forth the seyntes ladde, 
Himself he wept for pit^ that he hadde. 37i 

Whan Maximus had herd the seintes lore. 
He gat him of his tormentoures leve, 
And bad hem to his hous withouten more ; 
And with her preching, er that it were eve, 
Thay gonne fro the tormentoures to reve, 
And fro Maxime, and fro his folk echoone, 
The false faith, to trowe in God alloone. 

Cecilie cam, whan it was waxen night, 
With prestis, that hem cristenid alle in feere ; 38C 
And afterward, whan day was waxen light, 
Cecilie hem sayde with a ful stedefast chore ; 
* Now, Cristes owne knyghtes leef and deere, 
Cast al away the werkes of derknes, 
And armith you in armur of brightnes. 

* Ye han forsothc y-doon a greet batayle ; 
Youre cours is doon, youre faith han ye conser\'^od ; 
Goth to the coroun of lyf that may not fayle ; 

The rightful jugge, which that ye han served, 
Schal yeve it yow, as ye han it deserved/ 390 

And whan this thing was sayd, as I devyse, 
Men ladde hem forth to doon the sacrifise. • 

But whan they were to the place y-brought, 
To telle schortly the conclusioun, 
They nolde encense ne sacrifice right nought, 
Bat on her knees they setten hem adoun, 
With humble hert and sad devocioun, 
And leften bothe her heedes in the place ; 
Here soules wenten to the king of grace, 

This Maximus, that say this ^ing betyde, 400 
With pitous teeres tolde it anoon right, 
That he here soules saugh*to heven glyde 
With aungels, ful of clernes and of light ; 
And with his word convertede many a wight. 
For which Almachius dede him so to-bete 
With whippes of leed, til he his lif gan lete, 

Cecilie him took, and buried him anoon 
By Tiburce and Valirian softely, 
Withinne hire berieng place, under the stoon. 
And after this Almachius hastily 4io 

Bad his ministres fecchen openly 
Cecilie, so that sche might in his presence 
Doon sacrifice, and Jubiter encense. 

But they, converted at hir wise lore, 
Wepten ful sore, and yaven ful credence 
Unto hir word, and cryden more and more ; 
* Crist, Goddes sone, withouten difference. 
Is verray God, this is al oure sentence, 
That hath so good a servaunt him to serve ; 
Thus with oon vois we trowen, though we stervc,' 

Almachius, that herd of this doynge, 421 

Bad fecchen Cecilie, that he might hir se ; 
And alther-firsty lo, this was his axinge ; 
' What maner womman art thou ?' quod he. 

* I am a gentil-womman horn/ quod sche. 

* I axe the/ quod he, * though the it greve, 
Of thi religioun and of thi hyleve.' 

* Ye han bygonne your questioun folily/ 
uod sohe, ' that wolden tuo answers conclude 

1 00 demaimde ; ye axen lewedly/ 430 

Imache answerde to that similitude, 
Of whens cometh thin answering so rude?' 
Of whens V quod sche, whan sche was i-freyned, 
Of conscience, and of good faith unfeyned/ 
Almachius sayde, ' T&est thou noon heede 
f my power?' and sche answerde him this ; 
Youre might/ quod sche, * fid litel is to drede ; 
or every mortal mannes power nys 
ut lyk a bladder ful of wynd, i-wis ; 
or with a nedeles poynt, whan it is blowe, 410 
[ay al the host of it be layd ful lowe.' 

* Ful wrongfully bygonTie thou,' quod he, 
And yet in wrong is thy perseveraunce. 
/ostow nought how oure mighty princes fre 
[an thus comaunded and maad ordinaunce, 
hat every cristen wight schal han penaunce, 
ut if that he his Cristendom withseye, 

nd goon al quyt, if he wil it reneye ? ' 

* Youre princes erre, as youre nobleye doth/ 
tuoth tho Cecilia ; * and with a wood sentence 450 
e make us gulty, and it is nought soth ; 

or ye that knowen wel oure innocence, 

'orasmoche as we doon ay reverence 

b Crist, and for we here a Cristen name. 

Ye putten on us a crym and eek a blame. 

' But we that knowen thilke name so 
For vertuous, we may it not withseye/ 
Almache sayde, * Cheese oon of these tue, 
Do sacrifice or Cristendom reneye, 
That thou mow now eschapen by that weye/ 4«o 
At which the holy blisful faire mayde 
Gan for to laughe, and to the jugge sayde ; 

* jugge confuse in this nyoet^, 
Wilt tiiou that I reneye innocence ? 

To make me a wikked wight/ quod sche. 
' lx>, he dissimuleth heer in audience, 
He starith and woodith in his advertence.' 
To whom Almachius sayde, 'Unsely wreoche, 
Ne wostow nought how fer my might may strecehe ? 
' Han nought our mighty princes to me y-yiven, 
Ye bothe power and eek auctorit^ 471 

To make folk to deyen or to lyven ? 
Why spekestow so proudly than to me ? ' 

* I speke not but stedefastly/ quod sche, 

* Nought proudly, for I say, as for my syde, 
We haten deedly thilke yice of pryde. 

' And if thou drede nought a soth to heere, 
llian wol I schewe al openly by right, 
That thou hast maad a ful greet lesyng heere. 
Thou saist, thy princes han i-yive the might 48o 
Bothe for to sleen and eek to quike a wight, 
Thou that ne maist but oonly lif byreve. 
Thou hast noon other power ne no leve. 

* But thou maist sayn, thi princes han the maked 
Minister of deth : for if thou speke of moo, 
Thow liest ; for thy power is ful naked.' 

* Do way thy lewedness,' sayd Almachius tho. 

' And sacrifice to oure goddes, er thou go. 

I recche nought what wrong that thou me profre, 

For I can suffi*e it as a philosophre. 490 

* But thilke wronges may I not endure, 
That thou spekis< of oure goddis her/ quod he. 
Cecilie answered, * nice creature, 
Thou saydest no word sins thou spak to me, 
That I ne knew therwith thy nicet^. 
And that thou were in every manor wise 
A lewed oflScer, a vein justise. 

' Ther lakketh no thing to thin outer eyen 
That thou art blynd ; for thing that we seen alio 
That it is stoon, that men may wel aspien, 500 
That ilke stoon a god thou wilt it calle. 
I rede the, let thin hond upon it falle. 
And tast it wel, and stoon thou schalt it fynde ; 
Sith that thou seest not with thin eyghen blynde. 

' It is a scheme that the poeple schal 
So scome the, and laughe at thi folye ; 
For comunly men woot it wel overal, 
That mighty God is in his hevon hye ; 
And these ymages, wel thou mayst espie, 
To the ne to hemself may nought profyte, sio 
For in effect they ben nought worth a myte.' 

Thise wordes and such other sayde sche ; 
And he wax wroth, and bad men schold hir lede 
Hom to hir hous ; * And in hir hous,' quod he, 
* Brenne hir right in a bath of flammes rede,' 
And as he bad, right so was doon the dede ; 
For in a bath thay gonne hir faste schetten. 
And nyght and day greet fuyr they under betten. 

The long night, and eek a day also, 
For al the fuyr, and eek the bathes hete, cao 

Sche sat al cold, and felte of it no woo. 
Hit made hir not oon drope for to swete. 
But in that bath hir lif sche moste lete ; 
For he Almachius, with ful wikko entente, 
To sleen hir in the bath his sondes sente. 

Thre strokes in the nek he smote hir tho 
The tormentour, but for no manor chaunce 
He mighte nought 8m3rte hir faire necke a-tuo. 
And for ther was that tyme an ordinaimce 
That no man scholde do man such penaonce fiso 
The ferthe strok to smyten, softe or sore, 
This tormentour ne dorste do no more ; 

But half deed, with hir nekke corven there 
He laft hir lye, and on his way i$ went. 
The cristen folk, which that about hir were, 
With scheetes han the body ful faire y-hent ; 
Thre dayes lyvede sche in this torment, 
And never cessed hem the faith to teche, 
That sche hadde fostred hem, sche gan to preche. 

And hem sche yaf hir moebles and hir thing, 
And to the pope Urban b3rtook hem tho, mi 

And sayde thus, ' I axe this of heven kyng, 
To have respit thre dayes and no mo. 
To recomende to yow, er that I go, 
These soules lo, and that I might do wirche 
Heer of myn hous perpetuelly a chirche/ 

Seynt Urban, with his dekenes prively 
The body fette, and buried it by nighte 
Among his other seyntes honestely. 
Hir hous the chirch of seynt Cecily yit highte ; 
Seynt Urban halwed it, as he wel mighte ; 65i 
In which into this day in noble wyse 
Men doon to Crist and to his seint servise. 

THE PROLOGE OF THE CHANOUNES 
YEMAN. 

JHAN ended was the lif of seynt Cceile, 
Er we fully hadde riden fyve myle, 
At Boughtoun under Blee us gan atake 
A man, that clothed was in clotlies 
blake, 
And under that he had a whit surplice, 
His hakeney, that was a pomely grice, 
So swete, that it wonder was to se, 
It semed he hadde priked myles thre. 
The hors eek that his Yeman rood upon, 
So swette, that unnethes might he goon. lo 

Aboute the peytrel stood the foom ful hye, 
He was of foom as flekked as a pye. 
A male tweyfold on his croper lay, 
It semede that he caricde litel array, 
Al light for somer rood this worthy man. 
And in myn herte wondren I bigan 
What that he was, til that I understood, 
How that his cloke was sowed unto his hood ; 
)T which whan I long had avysed me, 
iemed him som chanoim for to be. » 

is hat heng at his bak doim by a laas, 
)T he hadde riden more than trot or paas, 
B had i-pryked lik as he were wood, 
cloote-leef he had under his hood 
T swooty and for to kepe his heed from hete. 
It it was joye for to sen him swete ; 

His forhed dropped as a stillatorie 

Were fnl of plantayn and of peritorie. 

And whanne that he was com, he gan to crie, 

* God save/ quod he, * this jolj compaignye ! m 
Fast haye I priked/ quod he, * for your sake, 
Bjcause that I wolde you overtake, 

To ryden in this mery companye/ 

His Yeman eek was ful of curtesye, 
And seide, * Sires, now in the morwe tyde 
Out of your ostelry I saugh you ryde, 
And warned heer my lord and my soverayn. 
Which that to ryden with yow is ful fayn. 
For his desport ; he lovoth daliaunce.' 

* Frend, forthy wamyngGod yeve the good chaunco,' 
Sayde oure Host, ' for certes it wolde seme 41 
Thy lord were wys, and so I may wel deme ; 

He is ful jocound also dar I leye ; 

Can he ought telle a mery tale or tweye, 

With which he glade may this companye ?' 

* Who, sire ? my lord ? Ye, ye, withouto lye, 
He can of merthe and eek of jolite 
Not but ynough ; also, sir, trusteth me, 
And ye him knewe as wel as do I, 
Ye wolde wonder how wel and thriftily M 

He couthe werke, and that in sondry wise. 
He hatn cake on him many sondry emprise. 
Which were ful hard for eny that is heere 
To bringe aboute, but thay of him it leero. 
As homely as he ryt amonges yow, 
If ye him knewe, it wolde be your prow ; 
Ye nolde nought for-gon his acqueyntaunor 
For moche good, I dar lay in balaunce 
Al that I have in my possessioun. 

He is a man of heigh discressioun, «c 

I warne yow wel, he is a passyng man.' 

* Wei/ quod our Oost, * I pray the, tel me than, 
Is he a clerk, or noon ? tel what he is.' 

* Nay, he is gretter than a clerk i-wis/ 

Sayde the Yeman, * and in wordes fewe, 

Ost, of his craft somwhat I wil you schewe. 

I say, my lord can such a suhtilite, 

(But al his craft ye may nought wite of me, 

And somwhat helpe I yit to his worchynge). 

That al this ground on which we ben ridynge to 

Til that we comen to Caunterbury toun. 

He couthe al clone tumen up so doun. 

And pave it al of silver and of gold.' 

And whan this Yeman hadde thus i-told 
Unto oure Oost, he seyde, * BenedicUe ! 
Tliis thing is wonder merveylous to me, 
Syn that this lord is of so heigh prudence, 
Bycau^e of which men schuld him reverence, 
Tliat of his worschip rekketh he so lite ; 
His over slop it is not worth a myte m 

As in effect to him, so mot I go ; 
It is al bawdy and to-tore also. 
Why is thi lord so slottisch, I the preye. 
And is of power better dothis to beye. 
If that his dede accorde with thy speche? 
Telle me that, and that I the biseche.' 

* Why ?' quod this Yeman, * wherto axe ye me ? 
God help me so, for he schal never the, 

(But I wol nought avowe that I say. 

And therfor kep it secr^ I yow pray) oa 

He is to wys in faith, aa I bileve. 

Thftt tluxt is over-don, it wil nought preve 

Aright, Ob clerkes sein, it is a vice ; 
Wherfore in that I holde him lewed and nyce. 
For whan a man hath over-greet a witte, 
Ful ofte him happeth to mysusen itte ; 
So doth my lord, and that me greveth sore. 
God it amende, I can B&je now nomore.' 

* Therof no fore, good Yeman/ quod oure Ost, 

* Syn of the connyng of thi lord thou wost, joj 
Tel how he doth, I pray the hertily, 

Sin that he is so crafty and so sly. 
Wher dwellen ye, if it to telle be T 

* In the subarbes of a toun,' quod he, 

* Lurking in himes and in lanes blynde, 

Wher as these robbours and these theves by kyude 
Holden here prive ferful residence. 
As thay that dor nought schewen her presence ; 
So faren we, if I schal sayc the sothe.' 

* Now,' quod oure Ost, * yit let me talke to the ; no 
Why artow so discoloured on thy face ?' 

* Peter !' quod he, * God yive it harde grace, 
I am so used in the fuyr to blowe, 

That it hath chaunged my colour I trowe ; 

I am not wont in no mirour to prio, 

But swynke sore, and leme to multiplie. 

We blondren ever, and pouren in the fuyr, 

And for al that we faile of oure desir. 

For ever we lacken oure conclusioun. 

To moclie folk we ben bot illusioun, i3q 

And borwe gold, be it a pound or tuo, 

Or ten or twelve, or many sommes mo. 

And make hem wenen atte leste weye. 

That of a pound we conne make tweye. 

Yit is it fals ; and ay we han good ho|)e 

TOJ- 111. X 

It for to doon, and after it we grope. 

But that science is so fer us biforn. 

We mowen nought, although we had it sworn, 

It overtake, it slyt away so fast^; 

It wol us make beggers atte last^.' i3o 

Whil this Yeman was thus in his talkyng, 
This Chanoun drough him ner and herd al thing 
Which that this Y^man spak, for suspeccioun 
Of mennes speche ever hadde this Chanoun ; 
For Catoun saith, that he that gulty is, 
Demeth al thing be spoke of him, i-wis ; 
By-cause of that he gan so neigh to drawe 
His Yeman, that he herde al his sawe ; 
And thus he sayd unto his Yeman tho ; 

* Hold now thi pees, and spek no wordes mo ; ii« 
For if thou do, thou schalt it deere abye : 
Thow sclaimdrest me here in this companye. 
And eek discoverest that thou schuldest hide.' 

* Ye,* quod oure Ost, 'tel on, what so bytyde, 
Of aUe this thretyng recche the nought a myte.* 
' In faith,' quod he, * no more do I but lite.' 
And whan this Chanoun seih it wolde not be, 
But this Yeman wolde telle his privet^. 

He fledde away for verray sorwe and schame. 

* A ! ' quod this Yeman, * her schal arise game ; 
Al that I can anoon now wol I telle, 1*1 
Sin he is goon ; the foul feend him quelle ! 

For never herafter wol I with him meete 
For peny ne for pound, I wol byheete. 
He that me broughte first unto that game, 
Er that he deye, sorwe have he and schame I 
For it is ernest to me, by my faith ; 
That fele I wel, what-so eny man saith ; 

And yet for al my smert, and al my greef. 

For fd my sorwe, and labour, and mescheef, 160 

I couthe nerer leve it in no wise. 

Now wolde God my wyt mighte snffise 

To tellen al that longeth to that art ; 

Bat natheles, yet wil I telle yow part ; 

Sin that my lord is goon, I wol nought spare, 

Such thing as that I knowe, I wol declare. 

* With this Chanoun I duelled have seven yer 
And of his science am I never the ner ; 
Al that I hadde, I have i-lost therby, 
And God wot, so hath many mo than I. 170 

Ther I was wont to be right freisch and gay 
Of clothing, and of other good array, 
Now may I were an hose upon myn heed ; 
And where my colour was bothe freissch and reed, 
Now it is wan, and of a leden hewe, 
(Who-so it useth, sore schal he rewe) ; 
And of my swynk yet blended is myn ye ; 
Lo ! such avauntage it is to multiplie ! 
That slydynge science hadde me made so bare. 
That I have no good, wher that ever I fare ; 18O 
And yit I am endetted so therby 
Of gold, that I have borwed trewely. 
That whil I lyve schal I it quite never ; 
Lat every man be war by me for ever. 
What manor man that casteth him therto, 
If he continue, I holde his thrift i-do : 
So help me God, therby schal he not wynne. 
But empte his purs, and make his wittes thynne. 
And whan he, thurgh his madnes and folye. 
Hath lost his owne good in jeupardie, im 

Than he exoiteth other men therto, 

To leese her good, as he himself hath do. 

For unto schrewes joy it is and ese 

To have here felawes in peyne and desese. 

Thus was I oones lerned of a clerk ; 

Of that no charge ; I wol speke of oure werk. 

Whan wo hen ther as we schul exercise 

Oure elvyssh craft, we seme wonder wyse, 

Oure termes ben so clergetd and quejrnte. 

I blowe the fuyr til that myn herte feyntc. 200 

What schulde I telle ech proporcioun 

Of thinges which that we werke up and doim. 

As an f3rve or six ounces, may wel be, 

Of silver, or som other quantite ? 

And besy me to telle yow the names 

Of orpiment, brent bones, yren squamos. 

That into poudre grounden ben ful smal ? 

And in an erthen pot how put is al, 

And salt y-put in, and also paupere, 

Bifom these poudres that I speke of heoro, 210 

And wel i-covered with a lamp of glas ? 

And of moche other thing what that ther was ? 

And of the pot and glasw en^lutyng, 

That of the aier mighte passe no thing ? 

And of the esy fuyr, and smart also, 

Which that was maad ? and of the care and wo. 

That we hadde in oure matiers sublymynge, 

And in amalgamynge, and calcen3rnge 

Of quyksilver, y-clept mercury crude ? 

For aUe oure sleightes we can nought conclude. ?30 

Oure orpiment, and subljrment mercurie, 

Oure grounde litarge eek on the porfurye. 

Of ech of these of ounces a certayn 

Nat helpoth us, oure laboure is in vayn. 

Ne eek cure spirites ascencioun, 

Ne eek our ma tiers that lyn al fix adonn, 

Mowe in oure werkjmg us no thing avayle ; 

For lost is al oure labour and travayle. 

And al the cost on twenty deyel wayc 

Is lost also, which we upon it laye. 230 

Ther is also ful many another thing. 

That is to oure craft appertenyng, 

Though I by ordre hem here reherse ne can, 

Bycause that I am a lowed man. 

Yet wil I telle hem, as they come to mynde. 

Though I ne conne nought sette hem in her kynde ; 

As bol armoniak, verdegres, boras ; 

And sondry vessels maad of erthe and glas, 

Oure urinds and oure descensorics, 

Viols, croslets, and sublimatories, 240 

Concurbites, and alembikes eeke. 

And othere suche, deere y-nough a leeke, 

Nat needith it to rehersen hem alle ; 

Watres rubi/ying, and boles galle, 

Arsnek, sal armoniak, and brimstoon. 

And herbes couthe I telle eek many oon. 

As egrimoigne, valirian, and lunarie, 

And other suche, if that me list to tan^ ; 

Oure lampes brennjmg bothe night and day«, 

To bringe aboute oure craft if that we may« ; 26O 

Oure foumies eek of calcineicioun. 

And of watres albificacioim, 

Unslekked l3rm, chalk, and glayre of an ey, 

Poudres dyvers, aissches, dong, pisse, and cley, 

Cered poketts, sal petre, vitriole ; 

And djrvers fuyres maad of woode and cole ; 

Salt tartre, alcaly, and salt preparat. 

And combust matieres, and coagulat ; 

Cley maad with hors or mannes her, and oyle 

Of tartre, alym, glas, berm, wort, and argoyle, cci 

Resalgar, and oure matiers enbibing ; 

And eek of oure matiers encorporing, 

And ofovre silver citrinacioun, 

Our cementynge and fermentacioun, 

Oure yngottes, testes, and many mo. 

I wol you telle as was me taught also 

The foure spiritz, and the bodies seven 

By ordre, as ofbe herd I my lord neven. 

The firste spirit quyksilver called is ; 

The secound orpiment ; the thridde i-wis 370 

Sal armoniac, and the ferthe bremstoon. 

The bodies seven, eek, lo hem heer anoon. 

Sol gold is, and Luna silver we threpe ; 

Mars yren, Mercuric quyksilver we dope ; 

Saturnus Iced, and Jubitur is tyn, 

And Venus coper, by my fader kyn. 

' This cursed craft who so wol exercise, 
He Bchal no good han that may him sufRse ; 
For al the good he spendeth theraboute 
He lese schal, therof have I no doute. 2so 

Who-so that list to outen his folye. 
Let him come forth and leme multiplio ; 
And every man that hath ought in his cofre, 
Let him appiere, and wexe a philosofre, 
Ascaims that craft is so light to lore. 
Nay, nay, God wot, al be he monk or frere, 
Prest or chanoun, or eny other wight 
Though he sit at his book bothe day and night 
In lemyng of this elvysch nice lore, 
Al is in vayn^ and parde moche more aao 

Is to lerne a lewed man this subtilt^ ; 

Fy, spek not therof, for it wil not be. 

Al couthe he letterure, or couthe he noon^ 

As in effect, he schal fynd it al oon; 

For bothe tuo by my sa/vacioun 

Concluden in multiplicacioun 

I-liche wel, whan thay han al y-do ; 

This is to sayn, thay fayle bothe tuo. 

Yet foryat I to make rehersayle 

Of watres corosif, and of lymayle, jh»o 

And of bodyes moUificacioun, 

And also of here enduracioun, 

Oyles ablucioun, and metel fusible, 

To tellen al, wolde passen eny bible 

That owher is ; wherfore, as for the best^, 

Of alle these names now wil I me Teste : 

For, as I trowe, I have yow told y-nowe 

To reyse a feend, al loke he never so rowe. 

A, nay, let be ; the philosophre stoon, 

Elixir clepty we sechen fast echoon, sio 

For h&dde we him, than were we syker y-nough ; 

But unto God of heven I make avow. 

For al oure craft, whan we han al y-do. 

And al oure sleight, he wol not come us to. 

He hath i-made us spende moche good, 

For sorwe of which almost we wexen wood. 

But that good hope crepeth in oure herte. 

Supposing ever, though we sore smerte, 

To ben relieved by him after- ward. 

Suche supposing and hope is scharp and hard, sao 

I wame you wel it is to seken ever. 

That future temps hath made men dissevere, 

In trust therof, from al that ever they hadde 

Yet of that art thay conne nought wexe sadde, 

For unto hem it is a bitter swete ; 

So semeth it ; for nsidde thay but a scheete 

"Tiich thay mighte wrappe hem in a-night, 
nd a bak to walke inne by day-light, 
bey wolde hem selle, and spenden on this craft ; 
hay can nought stinte, til no thing be laft. 330 
nd evermore, wher that ever they goon, 
!en may hem knowe by smel of bremstoon ; 
^r al the world thay stynken as a goot ; 
er savour is so rammyssch and so hoot, 
iiat though a man fro hem a myle be, 
he savour wol infecte him, trusteth me. 
), thus by 8mell3mg and by thred-bare arrays, 
' that men list, this folk they knowe maye. 
[id if a man wol aske hem prively, 
Tiy thay ben clothed so unthriftily, 840 

ight anoon thay wol rounen in his eere, 
ad say, if that thay espied were, 
en wold hem slee, bycause of here science ; 
), thus this folk bytrayen innocence, 
isse over this, I go my tale unto. 

• than the pot be on the fuyr y-do 
^ metals with a certeyn quantite, 

y lord hem tcmpreth, and no man but he ; 

Tow he is goon, I dar saye boldely) 

»r aa men sajm, he can doon craftily ; 390 

gate I wot wel he hath such a name, 

id yet ful ofte he renneth in a blame ; 

* And wite ye how ? ful ofte it happeth so, 
le pot to-breketh, and farwel, al is goo. 
lese metals been of so gret violence, 

ire walles may not make hem resistence. 

But if thav were wrought of lym and stoon ; 
Thay percen so, that thurgh the wal thay goon ; 
And some of hem synken into the grounde^ 
(Thus have we lost by tymes many a pounde), jwo 
And some are skatered al the floor aboute ; 
Some lepe into the roof, withouten doute. 
Though that the feend nought in ouro sight him 

schewe, 
I trowe that he with us be, that schrewe ! 
In helle, wher that he is lord and sire, 
Nis ther no more woo, ne anger, ne ire. 
Whan that oure pot is broke, as I have sayd, 
Every man chyt, and halt him evel apayd. 
Som sayd it was long on the fuyr-makyng ; 
Some sayde nay, it was on the blowyng ; 370 

(Than was I ferd, for that was myn office). 
' Straw!' quod the thridde, *ye been lowed and nyce, 
It was nought tempred as it oughte be.' 

* Nay,' quod the ferthe, ' stjmt and herkne me ; 
Bycause oure fuyr was nought y-maad of beech, 
That is the cause, and other noon, so theech.' 

I can not telle wheron it is along. 
But wel I woot gret str3rf is us among. 

* What? ' quod my lord, * ther is no more to doone, 
Of these periles I wol be war eftsoone. sao 
I am right siker, that the pot was erased. 

Be as be may, be ye no thing amased. 

As usage is, let swoope the floor as-swithe ; 

Pluk up your hertes and beth glad and blithe.' 

The mullok on an heep i-swoped was, 

And on the floor y-cast a canevas, 

And al this mulloc in a syve i-throwe, 

And sifted, and y-plukked many a throwe. 

* Parde,* quod oon, ' somwhat of oure metal 
Yet is ther heer, though that we have nought ol. 
And though this thing myshapped hath a^ now^ 39i 
ther tyme it may be wel y-now. 
ttoste putte oure good in adventure, 
archaunt, pard^, may not ay endure, 
iteth me wel, in his prosperite ; 

t3rme his good is drowned in the see, 

som tyme cometh it sauf unto the londe.' 
Bs ! ' quod my lord, * the nexte tyme I wol fond. 
)ringe oure craft al in another plyte, 

but I do, sire«, let me have the wyte ; 400 
p was defaute in som what, wel I woot.' 
ther sayde, the fuyr was over hoot, 
be it hoot or cold, I dar saye this, 
t we concluden evermor amys ; 
faile of that which that we wolden have, 

in oure madnesse evermore we rave. 

whan we ben togideres everichon, 
riche man semeth a Salamon. 
al thing which that schincth as the gold, 
ought gold, as that I have herd told ; 410 

every appel that is fair at ye, 
is not good, what so men clappe or crye. 
lit so, lo, fareth it amonges us. 
that semeth the wisest, by Jesus I 
lost fool, whan it cometh to the preef ; 
[ he that semeth trewest is a theef. 
t schul ye knowe, er that I fro yow wende, 
that I of my tale have maad an ende. 
Ther is a chanoun of religioun 
mges us, wold mfecte al a toun, 4W 

ugh it as gret were as was Niniv^, 

Rome, Alisaundre, Troye, or other thre. 

His sleight and his infinite falsnesse 

Ther couthe no man writen, as I gesse, 

Though that he mighte lyven a thousand ycer 

Of al this world of fabheed nys his peer, 

For in his termes he wol him so wynde, 

And speke his wordes in so sleygh a kjnde, 

Whan he comime schal with eny wight, 

That he wil make him dote anoon right, 480 

But it a feend be, as himselven is. 

Ful many a man hath he bygiled er this. 

And wol, if that he lyve may a while ; 

And yet men ryde and goon ful many a myle 

Him for to seeke, and have his aqueintaunce, 

Nought knowyng of his false governaunce. 

And if yow list to yeve me audience, 

I wol it telle here in youre presence. 

But, worschipful chanouns religious, 

Ne demeth not that I sclaundre youre hous, 44o 

Although my tale of a chanoun be. 

Of every ordre som schrewe is, pardee ; 

And Qod forbede that al a companye 

Schulde rewe a singuler mannes folye. 

To sclaunder yow is no thing myn entent. 

But to correcten that is mys i-ment. 

This tale was not oonly told for yow, 

But eek for other moo ; ye woot wel how 

That among Cristes apostles twelve 

Ther was no traytour but Judas himselve ; 4 

Than why schulde the remenaunt have a blame, 

lliat gulteles were ? by yow I say the same. 

Save oonly this, if ye wol herkene me. 

If any Judas in youre covent be, 

Remewe him by tyme, I yow rede, 
If schame or los may causen eny drede. 
And beth no thing displesed, I you pray, 
But in this caas herkeneth what I say/ 




THE CHANOUNES YEMANNES TALE. 

(N liOndoun was a prest, an annueler, 
That therin dwelled hadde many a yer, 
Which was so plesaunt and so servisable 
Unto the wyf, wher as he was at table, 
'hat sche wolde suffre him no thing for to paye 
'or bord ne clothing, went he never so gayc ; 
ind spending silver had he right y-nough ; 
'herof no force ; I wol precede as now, 
ind telle forth my tale of the chanoun, 
'hat brought^ this prest to confusion. lo 

This false chanoun cam upon a day 
fnto the prestes chambre wher he lay, 
liseching him to lene him a certeyn 
)f gold, and he wolde quyt hit him ageyn. 
Lene me a mark,' quod he, * but dayes thro, 
ind at my day I wil hit quyte the. 
ind if so be, that thou f3m(ie me fals, 
mother day hong me up by the hals.' 
liis prest him took a mark, and that as-swithe, 
Lud this chanoun him thankid ofbe sithe, ao 

ind took his leve, and wente forth his wey ; 
ind atte thridde day brought hym his money, 

And to the prest be took his gold agayn, 
Wherof this prest was wonder glad and fayn. 

* Certes/ quod he, ' no thing annoyeth me 
To lene a man a noble, or tuo, or thre, 
Or what thing were in my possessioun. 
Whan he so trewe is of condicioun, 
That in no wise he broke wol his day ; 

To such a man I can never say^ nay.' 30 

* What ? * quod this chanoun, ' schold I be untrewe? 
Nay, that were thing i-fallen of the newe. 
Trouthe is a thing that I wol ever kepe, 

Unto that day in which that I schal crepe 

Into my grave, and ellee God forbede I 

Bilieveth that as siker as your erode. 

God thank I, and in good tyme be it sayd, 

That ther was never man yet evel apayd 

For gold ne silver that he to me lent^, 

Ne never falshed in myn hert I mente, 40 

And, sire,' quod he, ' now of my privete, 

Syn ye so goodlich have be unto me. 

And kythed to me so gret gentilesce, 

Som-what, to quyte with youre kyndenessc, 

I wil yow schewe, and if yow lust to lero 

I wil yow teche pleynly the manere, 

How I kan werken in philosophie. 

Takith good heed, ye schul seen wel at ye. 

That I wol doon a maystry er I go.* 

* Ye ? * quod the prest, *.ye, sire, and wol ye so ^ 
Mary ! therof I pray you hertily.* oi 

* At youre comaimdement, sire, trewoly,' 
Quod the chanoim, * and elles God forbede ! ' 
Lo, bow this theef couthe his servise beede, 
Ful soth it is that such profred servise 

Stynketh, as witnessen these olde wise ; 

And that ful soone I wol it verefye 

In this chanoun, roote of al treccherie. 

That evermor delit hath and gladnesse 

(Such feendly thoughtes in his hert empresse) 60 

How Cristes poeple he may to meschief bringe : 

God kepe us from his fals dissimilynge ! 

What wiste this prest with whom that he delte ? 

Ne of his harm comyng he no thing felte. 

seely prest, o sely innocent, 

With coveytise anoon thou schalt be blent ; 

graceles, ful blynd is thy conceyt, 

No thing art thou war of the deceyt. 

Which that this fox i-schapen hath to the ; 

His wily wrenches y-wis thou maist not fle. to 

Wherfor to go to the conclusioun. 

That referreth to thy confusion, 

Unhappy man, anoon I wil me hie 

To tellen thin unwitte and thy folye, 

And eek the falsnesse of that other wr^che, 

Als ferforth as my conn3rng wol strecche. 

This chanoun was my lord, ye wolde wecne ; 
Sire Ost, in faith, and by the heven queene. 
It was another chanoun, and not he, 
That can an hundred fold more subtilte. so 

He hath bitrayed folkes many a tyme ; 
Of his falsnes it dullith me to r3rme. 
Ever whan I speke of his falshede, 
For schame of him my cheekes wexen reede ; 
Algates thay bygonne for to glowe, 
For rcednes have I noon, right wel I knowe, 
In my visage, for fumes diverse 
X metals, which ye lian me herd reherse. 

Consumed and wasted han my reednesse. 
Now tak heed of this chanouns cursednesse. 9o 
* Sire/ quod he to the prest, * let your man goon 
For quyksilver, that we it hadde anoon : 
And let him bringe ounces tuo or thre ; 
And whan he cometh, as faste schul ye see 
A wonder thing, which ye saughg never er t 

* Sire/ quod the prest, * it schal be doon, I 
He bad his senaunt fecche him his thingea 
And he al redy was at his biddynges, 

And went him forth, and com anoon agayn 
With his quyksilver, schortly for to sayn, 
And took these oimces thre to the chanoun : 
And he it layde faire and wel adoun. 
And bad the servaunt coles for to bringe, 
That he anoon mighte go to his werkynge. 
The coles right anoon weren i-fett. 
And this chanoun took out a croselett, 
Out of his bosom, and schewed it to the pre 

* This instrument,* quod he, ' which that tho 
Tak in thin bond, and put thiself therinne 
Of this quyksilver an unce, and her bygynn^ 
In the name of Crist to wax a philosophre. 
Ther ben ful fewe, whiche that I wolde prol 
To schewe hem thus moche of my science ; 
For ye schul seen heer by experience. 
That this quiksilver I wol mortifye, 

Right in youre sight anoon, withouten lye, 
And make it as good silver and as fyn 
As ther is any in youre purs or myn, 
Or elles wher ; and make it malleable ; 
And elles holdeth me fals and unable 
Amonges folk for ever to appeere. 

I have a pouder heer that coste me deere, 

Schal make al good, for it is cause of al 

My connyng, which that I you schewe schal. 

Voydith youre man, and let him be theroute ; 

And schet the dore, whils we ben aboute 

Oure privetee, that no man us aspye, 

Whiles we werk^n in this philosophie.' 

Al, as he bad, fulfilled was in dede. 

This ilke servaunt anoon right out yede, iM 

And his maister schitte the dore anoon. 

And to here labour speedily thai goon. 

This prest, at this cursed chanouns biddyng, 
Upon the fuyr anoon sette this thing, 
And blew the fuyr, and busied him fid faste ; 
And this chanoun into the croslet caste 
A pouder, noot I wherof that it was 
I-maad, outher of chalk, outher of glas. 
Or som what elles, that was nought worth a flye 
To blynde with this prest ; and bad him hye 140 
These coles for to couchen al above 
The croislet ; for * in tokenyng I the love,' 
Quod this chanoun, * thin oughne handes tuo 
Schal wirche al thing which that schal be do.' 
* Graunt mercy,' quod the prest, and was ful glad, 
And couchede coles as the chanoun bad. 
And whil he besy was, this feendiy wrecche. 
This false chanoun (the foule feend him fecche !) 
Out of his bosom took a bechen cole. 
In which ful subtilly was maad an hole, iM 

And therin put was of silver lymayle 
An unce, and stopped was withoute fayle 
This hole with wex, to kepe the lymail in. 
And understondith, that this false gyn 

Was not maad ther, but it was maad bifore ; 

And other thinges I schal telle more 

Her after- ward, which that he with him brought^. 

£r he com ther, to bigyle him he thoughts, 

And so he dede, er thay.wente atwynne; 

Til he hadc^ tomed him, couthe he nought blynne. 

It dulleth me, whan that I of him'Speke ; 161 

On his falshede fayn wold I me wreke, 

If I wist how, but he is heer and there, 

He is so variant, he byt no where. 

But taketh heed now, sires, for Goddes love. 
He took this cole of which I spak above. 
And in his bond he bar it prively, . 
And whiles the preste couchede bysily 
The coles, as I tolde yow er this, 
This chanoun sayde, * Freend, ye doon amys ; no 
This is not couched as it oughte be, 
But soone I schal amenden it,' quod he. 

* Now let me meUe* therwith but a while. 
For of yow have I pitee, by seint Gile ! 

Ye been right hoot, I se wel how ye swete ; 
Have heer a cloth and wype away the wete.' 
And whiles that this prest him wyped haas, 
This chan(oun took his cole, I schrewe his faas ! 
And layd it aboven on the myd-ward 
Of the croslet, and blew wel afterward, lao 

Til that the coles gonne faste brenne. 

* Now yeve us drinke,' quod the chanoun thenno, 

* Als-swithe al schal be wel, I undertake. 
Sitte we doun, and let us mery make.' 
And whan that the chanounes bechene cole 
Was brent al the lymail out of the hole 
Into the crosselet anoon fel adoun ; 

vox,. III. F 

And BO it moste needes by resoun ; 

Sins it so even above couched was ; 

But therof wist the prest no thing, alias ! loo 

He demed alle the colis i-liche goode, 
r of the sleight he no thing understood. 
\.nd whan this alcamister saugh his tyme, 
ys up, sire prest/ quod he, * and stonde by me ; 
d for I wot wel ingot have ye noon, 
th, walkith forth, and brynge a chalk-stoon ; 
* I wol make it of the same schap, 
It is an ingold, if I may have hap. 
i bringe with you a bolle or a panne 
L of water, and ye schul wel se thanne 200 

w that oure besynes schal happe and preve. 
d yit, for ye schul have no mysbileeve 
wrong oonceyt of me in youre absence, 
Q wol nought ben out of youre presence, 
; go with you, and come with you agayn.' 
J chambur dore, schortly for to sayn, 
ly opened and schette, and wentc forth here weye, 
1 forth with hem they caryedc the keye, 
i comen agayn withouten eny delay, 
at schuld I tary al the longe day? 210 

took the chalk, and schop it in the wise 
an ingot, as I schal yow devyse ; 
ty, he took out of his oughne sleeve 
Bjme of silver (evel mot he .choove I) 
ich that was but an unce of wight. 
I taketh heed now of his cursed slight ; 
schop his ingot in lengthe and in brede 
ihis te3nie, withouten eny drede ; 
jleighly, that the prest it nought aspyde ; 
I in his sleeve agayn he gan it hyde ; no 

And fro the fuyr he took up his mateere, 
And into the ingot put it with mery cheere ; 
And into the watir-vessel he it caste, 
Whan that him list, and had this prest as faate, 
' Loke what there is ; put in thin hond and grope ; 
Thou fynde ther silver schalt, as I hope/ 
What devel of helle schold it elles he? 
Schavyng of silver, silver is, parde ! 

He putte in his hond and tok up a teyne 
Of silver fyn, and glad in every veyne 23o 

Was this prest, whan he saugh it was so. 

* Goddes hlessyng, and his modres also. 
And alle halwes, have ye, sire chanoun,' 
Seyde the prest, ' and I her malisoun I 
But, and ye vouchesauf to teche me 
This nohil craft and this suhtilit^, 

I wil be youre in al that ever I may/ 
Quod this chanoun, ' Yet wol.I make assay 
The secound tyme, that ye mowe taken heede, 
And ben expert of this, and in your neede 240 
Another day to assay in mja. absence 
This dicipline, and this crafty science ; 
Let take another unce,' quod he tho, 

* Of quyksilver, withouten wordes mo. 
And do therwith as ye have doon er this 
With that other, which that now silver is/ 
The prest him busyeth in al that he can 
To doon as this chanoun, this cursed man, 
Comaunded him, and faste blew the fuyr, 

For to come to theffoct of his desyr. 210 

And this chanoun right in the mene-while 
Al redy was this prest eft to bygile. 
And for a coimtenaunce in his hond bar 

An holow stikke (tak keep and be war), 
In thende of which an unce and no more 
Of silver lymail put was, as bifore 
Was in his cole, and stopped with wex wel 
^or to kepe in his limail every del. 
ind whil the prest was in his besynesse, 
'his chanoun with his stikke gan him dresse 260 
'o him anoon, and his ponder cast in, 
LS he dede er, (the devel out of his skyn 
lim tome, I pray to God, for his falshede ! 
' or he was ever fals in worde and deede). 
ind with this stikke above the croslet, 
'hat was ordeyned with that false get, 
le styrede the coles, til relente gan 
'he wex agajm the fuyr, as every man, 
tut it a fool be, woot wel it moot nede, 
Lud al that in the hole was out yede, • 370 

Lud into the croslet hastily it fel. 
fow, good sires, what wol ye bet then wel ? 
\rhan that this prest thus was begiled agayn, 
upposyng not but trouthe, soth to sayn, 
[e was so glad, that I can nought expresse 
n no maner his myrthe and his gladnesse, 
ind to the chanoun he profred eft soone 
iody and good. * Ye,' quod the chanoun, * soone, 
'hough pore I be, crafty thou schalt me fynde ; 
warne the, yet is ther more byhynde. 28O 

3 ther any coper herinne?' quod he. 
Ye, sir,' quod this prest, * I trowe ther be. 
lUes go bye i^om, and that as-swithe.' 
Now good sire, go forth thy way and hy the ' 
[e went his way, and with this coper cam 
nd this chanoun it in his hondes nam. 

And of that coper weyed out but an ounce. 

Al to simple is my tongue to pronounce, 

As minister of my witt, the doublenesse 

Of this chanoun, root of cd cursednesse. 290 

He semede frendly to hem that knew him nought, 

But he was fendly bothe in werk and thought. 

It werieth me to telle of his falsnesse ; 

And natheles yit wol I it expresse, 

To that entent men maye be war therby, 

And for noon other cause trewely. 

He put this unce of coper in the croslet, 
And on the fuyr als-swithe he hath it set, 
/Vnd cast in ponder, and made the prest to blowe, 
And in his worching for to stoupe lowe, soo 

As he dede er, and al nas but a jape ; 
Right as him liste the prest he made his ape. 
And afterward in the ingot he it caste, 
And in the panne putte it atte laste 
Of water, and in he put his owne bond. 
And in his sleeve, as ye byforen-hond 
Herde me telle, he had a silver teyne ; 
He sleyghly took it out, this cursed hejue, 
(Unwitynge this prest of his false craft), 
And in the pannes botme he hath it lafb ; sio 

And in the water rumbleth to and fro. 
And wonder prively took it up also 
The coper teyne, (nought knowyng this prest) 
And hidde it, and bent him by the brest, 
And to him spak, and thus sayde in his game ; 
* Stoupeth adoun ! by God, ye ben to blame ; 
Helpeth me now, as I dede yow whil er ; 
Put in your bond, and loke what is ther.' 
This prest took up this silver teyne anoon. 

And thanne sayde the chanoun, let us goon sao 
With these thre teynes whiche that we han wrought, 
To som goldsmyth, and wite if it he ought. 
For by my faith I nolde, for myn hood, 
But if they were silver fyn and good, 
And that as-swithe proved schal it be/ 
Unto the goldsmith with these teynes thre 
Thay went, and putte these teynes in assay 
To fuyr and hammer ; mighte no man saye nay 
But that thay were as hem oughte be. 

This sotted prest, who was gladder than he ? A30 
Was never brid gladder agayn the day ; 
Ne nightyngale in the sesoun of May 
Was never noon, that liste better to synge ; 
Ne lady lustier in carolynge ; 
Or for to speke of love and wommanhede, 
Ne knyght in armes doon an hardy deede 
To stonde in grace of his lady deere, 
Than hadde this prest this craft for to lore, 
Ard to the chanoun thus he spak and seyde ; 

* For the love of God, that for us alle deyde, 340 
And as I may deserve it unto yow, 

What schal Uiis receyt coste ? teUeth now.' 

* By oure lady,' quod the chanoim, * it is deere, 
I wame yow wel, for, save I and a freere, 

In Engelond ther can no man it make.' 

* No fors,' quoth he ; * now, sire, for Goddes sake, 
What schal I paye ? telleth me, I pray.' 

* I-wb,' quod he, * it is ful dere I say. 
Sire, at a word, if that ye lust it have, 

Ye schul paye fourty poimd, so God me save ; SM 
And nere the frendschipe that ye dede er this 
To me, ye schulde paye more, i-wys.* 

This prest the somme of fourty pound anoon 
Of nobles fette, and took hem everychoon 
To this chanoun, for this ilke receyt. 
Al his werkyng nas but fraude and deceyt. 

* Sire prest/ he seyde, * I kepe have no loos 
Of my craft, for I wold it kept were cloos ; 
And as ye loveth me, kepeth it secre. 
For and men knewe al my sotilte, » 

By God, men wolden have so gret envye 
To me, bycause of my philosophie, 
I schulde be deed, ther were noon other weye.' 

* God it forbede,' quoth the prest, * what ye seye 
Yet had I lever spenden al the good 

Which that I have, (and elles wax I wood) 
Than that ye schulde falle in such meschief/ 

* For your good wil, sir, have ye right good preei 
Quoth the chanoun, ^ and far wel graunt mercy.* 
He went his way, and never the prest him sey s 
After this day ; and whan that this prest schold* 
Maken assay, at such tyme as he wolde, 

Of this receyt, far wel, it wolde not be. 
Lo, thus byjaped and bygilt was he ; 
Thus maketh he his introduceioun 
To bringe folk to here destruccioun. 

Considereth, sires, how that in ech astaat 
Bitwixe men and gold ther is debaat. 
So ferforth that imnethe ther is noon. 
This multiplying blent so many oon, s 

That in good faith I trowe that it be 
The cause grettest of swich skarsete. 
Philosophres speken so mistyly 
In this craft, that men conne not come therby, 
For any witt that men han now on dayes. 

They may wel chiteren, as doon these jaycs, 

And in here termes sette lust and peyne, 

But to her purpos schul thay never atteyne. 

A man may lightly leme, if he have ought, 

To multipHe and hringe his good to nought. 390 

Lo, such a lucre is in this lusty game ; 

A mannes mirthe it wol tome into grame. 

And empte also grete and hevy purses, 

And make folk to purchace curses 

Of hem, that han her good therto i-lent. 

0, fy ! for schame, thay that have be brent, 

Alias I can thay not fle the fu3rre8 hete ? 

Ye that it usen, I rede ye it lete. 

Lest ye lesen al ; for bet than never is late ; 

Never to thrive, were to long a date. 400 

Though ye prolle ay, ye schul it never fynde ; 

Ye ben as bolde as is Bayard the blynde, 

That blundreth forth, and peril casteth noon ; 

He is as bold to renne agayn a stoon, 

As for to go bysides in the wey ; 

So fare ye that multiplie, I sey. 

If that youre yghen can nought seen aright, 

Loke that youre mynde lakke nought his sight. 

For though ye loke never so brode and stare, 

Ye schul nought Wynne a mite on that chaffare. 

But wasten al that ye may rape and renne. 411 

Withdrawe the fuyr, lest it to faste brenne ; 

Medleth no more with that art, I mene ; 

For yif ye doon, youre thrift is goon ful clone. 

And right as-swithe I wol yow telle heere 

What philosophres sein in this mateere. 

Lo, thus saith Arnold of the Newe-toun^ 
As liis Rosarie makcth mencioun, 

He saith right thus, withouten eny lye : 

Ther may no man Mercury mortifye, 420 

But hit be with his brother knowleching. 

LOf how that he, which that first sayde this thing, 

Of philosophres fader was, Hermes ; 

He saith, how that the dragoun douteles 

He dyeth nought, but-if that he be slayn 

With his brother. And that is for to sayn, 

By the dragoun. Mercury, and noon other 

He understood, and brimstoon be his brother, 

That out of Sol and Luna were i-drawe. 

* And therfore,' sayde he, * take heed to my sawe j 
Let no man besy him this art to seche, 431 
But-i/ that he thentencioun and speche 

Of philosophres understonde can ; 
And if he do, he is a lowed nmn. 
For this sciens, and this connyng/ quod he, 

* Is of the Secr^ of secretz, parde/ 

Also ther was a disciple of Plato, 
That on a tyme sayde Ids maister to, 
As his book Senior wil here witnesse. 
And this was his demaunde in sothfastnesse : 440 

* Tel me the name of thtZfce priv^ stoon/ 
And Plato answered unto him anoon, 

* Take the stoon that titanos men name.' 

* Which is that V quod he. * Magnasia is the same,' 
Sayde Plato. * Ye, sire, and is it thus ? 

That is ignotum per ignotius. 
What is magnasia, good sir, I you pray?' 
' It is a water that is maad, I say. 
Of elementes foure,' quod Plato. 

* Telle me the roo^e, good sire,' quod he the, 460 

* Of that water, if it be your wille.' 

' Nay, nay/ quod Plato, * certeyn that I nylle. 

The philosophres sworn were everichoon, 

That thay ne scholde discovere it unto man noon. 

No in no book it write in no manere ; 

For unto Crist it is so leef and deere, 

That he wil not that it discovered be, 

But wher it liketh to his deit^ 

Man to enspire, and eek for to defende 

Whom that him liketh ; lo, this is the ende.' 460 

Than conclude I thus, syn God of hevene 
Ne wol not that the philosophres nevene, 
How that a man schal come unto this stoon, 
I rede as for the beste, let it goon. 
For who-80 maketh God his adversarie, 
As for to werke eny thing in contrarie 
Unto his wil, certes never schal he thrive. 
Though that he multiplie terme of al his lyre. 
And ther a poynt ; for ended is my tale. 
God send every trewe man boote of his bale ! 470 

THE DOCTOURES PROLOGE. 

IHAN that this yoman his tale ended had 
Of this false chanon whiche tJuU was 

badde, 
Oure oste gan say, ' truly and certayne 
Thys preest voas begyled, sothdy for to sayne, 
(He wenyngefor to be a phylosojrej 
TyUe he right no golde Ufte in hys coffre ; 
And sothely this preest hade a Jxtherjape, 
Thys cursed chanoun put in hys hood an ape^ 

* But al this passe wU I overe as nowe. 
Sir Doctour of Phisyke I pray you, 
Telle us a tale of some honeste matere,* 

* It schal be done, yf that ye unite it here, 
Sayde this doctour, and hys tale began anone. 
*Nowe, gode men,* quod he, herkeneth everech oonJ 

^HER was, as telleth Thitus Lyvius, 
A knight, that cleped was Virginius, 
Fulfild of honours and of worthines, 
And strong of frendes, and of gret richc 
This knight a doughter he hadde by his wyf. 
And never ne hadde he mo in ol his lyf. 

Fair was this mayde in excellent beauts 

Above every wight that men maye se ; 

For Nature hath with sovereyn diligence 

I-formed hir in so gret excellence, lo 

As though sche wolde say, * Lo, I, Nature, 

Thus can I forme and peynte a creature, 

Whan that me lust ; who can me counterfeto ? 

Pigmalion? nought, though he alwey forge and beta. 

Or grave, or paynte ; for I dar wel sayn. 

Applies Zetms, schulde wirche in vayn, 

Other to grave, or paynte, or forge or bete, 

If thay presumede me to counterfete. 

For He that is the Former principal 

Hath maad me his viker general, 20 

To forme and peynte erthely creature 

Right as me lust, al thing is in my cure 

Under the moone that may wane and waxe. 

And for my werke no thing wol 1 axe ; 

My lord and I ben fully at accord. 

I made hir to the worschip of my Lord ; 

So do I alle myn other creatures, 

What colour that thay been, or what figures.' 

Thus semeth me that Nature wolde saye. 

This mayde was of age twelf yer uud twaye, so 
In which that nature hath suche delite. 
For right as sche can peynte a lili white 
And rody a rose, right with such peynture 
Sche peynted hath this noble creature 
£r sche was bom, upon her limes fre, 
Where als bi/ right such coloured schulde be ; 
And Phebus deyed hadde hire tresses grete, 
I-lyk to the stremes of his horned hete. 
And if that excellent was hir beaute, 

A thonsand fold more yertuons was ache. 40 

In hire ne lakketb no condicioun, 

That is to preyse, as by discrecioun. 

As wel in body as goost chaste was sche ; 

For which sche floured in virginity, 

With alle humility and abstinence. 

With alle attemperaunce and pacience, 

With mesnre eek of beryng and array. 

Discret sche was in answeryng alway, 

Though sche were wis as Pallas, dar I sayn. 

Hir facound eek ful wommanly and playn ; t 

Noon countrefeted termes hadde sche 

To seme wys ; but after hir degre 

Sche spak, and alle hire wordes more and lesse 

Sounyng in vertu and in gentilesse. 

Schamefast sche was in maydenes schamfastnessc 

Constant in hert, and ever in besynesse, 

To dryve hire out of yddU slogardye. 

Bachus had of hir mouth no maistrye ; 

For wyn and youthe doon Venus encrece, 

As men in fuyr wil caste oyle or grece. < 

And of hir oughne yertu unconstreigned, 

Sche hath ful ofte tyme hire seek y-feyned, 

For that sche wolde fleen the companye, 

Wher likly was to treten of folye, 

As is at festes, reveles, and at daunces, 

That ben occasiouns of daliaunces. 

Such thinges maken children for to be 

To soone rype and bold, as men may se. 

Which is ful perilous, and hath ben yore ; 

For al to soone may sche leme lore \ 

Of boldenesse, whcui sche is a wyf. 

And ye maystressee in youre olde lyf 

That lordes doughtres ban in governaunee, 
Ne taketh of my word no displesaunce ; 
rhinkef A that ye ben set in goveniynges 
Of lordes doughtres, oonly for tuo thingos ; 
Outher for ye han kept your honeste, 
Other elles for ye han falle in frelete, 
And knowe wel y-nough the oldo daunce, 
And conne forsake fully sv/ihe meschaunce so 

For evermo ; therfore, for Cristes sake, 
Kepeth wel tho that ye undertake. 
A theof of venesoun, that hath for-lafb 
His licorousnesse, and al his theves craft, 
Can kepe a forest best of every man. 
Now kepe hew wel, for and ye wil ye can ; 
Loke^A wel, to no vice that ye assente. 
Lest ye be dampned for your wikked entente, 
For who-so doth, a traytour is certayn ; 
And taketh keep of that that / schal sayn ; 90 

Of al tresoun soverejoi pestilence 
Is, whan a wight bytrayeth innocence. 
Ye fadres, and ye modres eek also, 
Though ye han children, be it oon or mo, 
Youre is the charge of al her sufieraunce, 
Whiles thay be imder your govemaimce. 
Beth war, that by ensample of youre lyvynge, 
Outher by necgligence in chastisynge. 
That thay ne perische ; for I dar wel seye, 
If that thay doon, ye schul ful sore abeye. loo 

Under a schepherd softe and necligent. 
The wolf hath many a schep and lamb to-rent. 
Sufficeth oon ensample now as here, 
For I moot turne ayein to my matiere. 
This mayde, of which I teUe my /tale exprease, 



r 



y Google 



v*^*^ 



THE TALE OP THE DOCTOR OF PHISIK. 79 

So kept hir self, hir nedede no maystresse ; 

For in hir Ijrvyng maydens mights rede, 

As in a book, every good word and dede, 

That longeth unto a mayden vertuous ; 

Sche was so prudent and so bounteous. no 

For which the fame outsprong on every syde 

Bothe of hir beauts and hvr bounte wyde ; 

That thurgh the lond thay praysed hir ilkoone. 

That lovede vertu, save envye alloone 

That sory is of other mennes wele, 

And glad is of his sorwe and unhele. 

The doctor made this descripcioun. 

This mayde wente upon a day into the toun 

Toward the temple, with hir moder deere, 

As is of yonge maydenes the manere. ito 

Now was ther than a justice in the toun, 
That governour was of that regioun. 
And so bifel, this juge his eyghen cast« 
Upon this mayde, avysing hir ful fast«. 
As sche cam forby ther the juge stood. 
Anoon his herte chaunged and his mood, 
So was he caught with beaute of this mayde. 
And to him-self ful prively he sayde, 
* This mayde schal be myn for any man/ 
Anoon the feend into his herte ran, 130 

And taughte him sodeinly, by what slights 
This mayde to his purpos wynne he mighte. 
For certes, by no fors, ne by no mede, 
Him thought he was not able for to speede ; 
For sche was strong of frendes, and eek sche 
Confffmed was in such soverayne bounte 
That wel he wist he might hir never wynne, 
As for to make hir with hir body synne* 

For which with gret deliberacioun 

He sent after a clerk was in the toun, iim 

The which he knew for subtil and for bold. 

This juge unto the clerk his tale hath told 

In secre wyse, and made him to assure^ 

He schulde telle it to no creature ; 

And if he dede he schulde lese his heed. 

Whan that assented was this cursed reed. 

Glad was the juge, and made him goode cheere, 

And yaf him pftes precious and deere. 

Whan schapen was al this conspiracye 
Fro poynt to poynt, how that his lecherie 150 

Parformed scholde be ful subtiUy, 
As ye schul here after- ward epenly, 
Hom goth this clerk, that highte Claudius. 
This felse juge, that highte Apius, — 
(So was his name, for it is no fable, 
But knowen for a storial thing notable ; 
The sentence of hit soth is out of doute), — 
This false jugge goth now fast aboute 
To hasten his delit al that he may. 
And so bifel, soone after on a day leo 

This false juge, as telleth us the story, 
As he was wont, sat in his consistory, 
And yaf his domes upon sondry caas ; 
This false derk com forth a ful good paas. 
And saide, * Lord, if that it be your wille, 
As doth me right upon this pitous bUle, 
In which I pleyne upon Virginius. 
And if he wile seyn it is nought thus, 
I wil hit prove and fynde good witnesse, 
That soth is that my bille wol expresse.' no 

The juge answerd, * Of this in his absence 

I may not yive diffinityf sentence. 

Let do him calle, and I wol gladly hiere ; 

Thou schalt have alle right, and no wrong heere. 

Virginius com to wite the jugges wille, 

And right anoon was red this cursed bille ; 

The sentence of it was as ye schul heere. 

* To yow, my lord sire Apius so deere, 
Scheweth youre pore servaunt Claudius, 
How that a knight called Virginius, 100 

Ayeins the lawe, ayens alle equyt^, 
Holdeth, expresse ayeinst the wille of me, 
My servaunt, which that my thral is by right, 
Which fro myn hous was stolen on a night 
Whiles sche was ful yong, that wol I prove 
By witnesse, lord, so that ye yow not greve ; 
Sche is nought his doughter, what-so he say, 
Wherfore to yow, my lord the jugge, I pray, 
Yelde me my thralle, if that it be your willo.' 
Lo, this was al the sentence of the bille. 190 

Virgineus gan upon the clerk byholde ; 
But hastily, er he his tale tolde. 
He wolde have proved it, as schold a knight, 
And eek by witnessyng of many a wight. 
That al was fals that sayde his adversarie ; 
This cursed juge wolde no longer tarye, 
Ne heere a word more of Virgineus, 
But yaf his jugement, and saide thus ; 
' I dome anoon this clerk his servaunt have. 
Thou schalt no longer in thin hous hir save. 3uo 
Go bringe hir forth, and put hir in oure warde. 
This clerk schal have his thral ; thus 1 awarded 

And whan this worthy knight Virgineus, 
Thurgh thassent of this juge Apius, 

TOL. 111. » 

Moete by force his deere doughter yiven 

Unto the juge, in leccheiy to lyven, 

He goth him horn, and sette him in his halle, 

And leet anoon his deere doughter calle ; 

And with a face deed as aisshen colde, 

Upon hir humble face he gan byholde, 210 

With fadres pit^ stiking thorugh his herto, 

Al wolde he from his purpos not converte. 

* Doughter/ quod he, * Virginea be thy name, 
Ther ben tuo weyes, eyther deth or schame, 
That thou most« suffice, alas that I was bore I 
For never thou deservedest wherforo 

To deyen with a swerd or with a knyf. 

deere doughter, ender of my lif. 

Which I have fostred up with such plesaunce, 

That thou ne were onto of my remembraunce ; 

doughter, which that art my laste wo, 221 

And in this lif my laste joye also, 

gemme of chastity, in pacience 

Tak thou thy deth, for this is my sentence ; 

For love and not for hate thou moste be deed. 

My pitous bond mot smyten of thin heed. 

Alias that ever Apius the say ! 

Thus hath he falsly jugged the to day.' 

And told hir al the caas, as ye bifore 

Han herd, it nedeth nought to telle it more. 280 

* Mercy, deere fader,' quod this mayde. 
And with that word sche bothe hir armes layde 
Aboute his nekke, as sche was wont to doo, 
(The teeres brast out of hir eyghen tuo). 
And sayde : * Goode fader, schal I dye ? 
Is ther no grace ? is ther no remedye ? ' 

* No, certeyn, deere doughter myn,' quod he. 

* Than yeve me leve, fader myn/ quod sche, 
' M J deth for to compleyne a litel space ; 

For pardy Jeffto yaf his doughter grace 240 

For to compleyne, er he hir slough, alias I 
And God it woot, no thing was hir trespas. 
But that sche ran hir fader first to se. 
To welcome him with gret solempnit^/ 
And with that word aswoun sche fel anoon. 
And after, whan hir swownyng was eigoon, 
Sche riseth up, and to hir fader sayde ; 

* Blessed be Qod, that I schal deye a mayde. 
Yeve me my deth, er that I have a schame. 

Do with your child your wille, a goddes name ! ' 

And with that word sche prayed him ful ofte, 251 

That with his swerd he schulde smyte hir softe ; 

And with that word on swoune doun sche feL 

Hir fader, with ful sorwful hert and fel, 

Hir heed of smoot, and by the top it hente, 

And to the juge bigan it to presente, 

As he sat in his doom in consistory. 

And whan the juge it say, as saith the story, 

He bad take him, and honge him aZso-faste. 

But right anoon alle the poeple in thraste 260 

To save the knight, for routhe and for pite. 

For knowen was the fals iniquite. 

The poeple anoon hsAde suspect in this thing, 

By manor of this clerkes chalengyng. 

That it was by thassent of Apius ; 

They wiste wel that he was leccherous. 

For which unto this Apius thay goon. 

And casten him in prisoun right anoon, 

Wher as he slough himself; and Claudius, 

That servaunt was unto this Apius, 2t« 

Was demed for to honge upon a tree ; 

But Yirgineus of his gret pite 

Prayde for him, that he was exiled. 

And elles certes he h&dde ben bigiled. 

The remenaunt were anhanged, more and lesse^ 

That were consented to this cursednesse. 

Her maye men se how synne hath his merite ; 
Be war, for no man woot how God wol smyte 
In no degr^, ne in which maner wise 
The worm of conscience wol arise 380 

Of wicked lyf, though it so pryr^ be, 
That no man woot of it but God and he ; 
Whether that he be lowed man or lered, 
He not how soone that he may be afered« 
Therfore I rede yow this counseil take, 
Forsakith synne, er synne yow forsake. 

{WRE Ost gan swere as he were wood 
* Harrow ! ' quod he, * by nayles anc 

by blood ! 
This was a cursed thef, a fals justice 

As schendful deth as herte can devise 

So falle upon his body and his boones ! 

The devel I bykenne him al at oones ! 

Alias ! to deere boughte sche hir beaute. 

Wherfore I say, that alle men maye se, 

That yiftes of fortune or of nature 

Ben cause of deth of many a creature. 

Hir beauts was hir deth, I dar wel sayn ; 

Alias I so pitously as 5che was slayn ? 

Bat here of toil I nouht procede as nowe. 

Men havefuL often more hcurme titan prowe. 
* But trewely, myn owne maister deere, 

This was a pitous tale for to heere ; 

But natheles, pas over, this is no fors. 

I pray to God to save thi gentil corps. 

And thine urinalee, and thijordaneSy 

Tfane Tpocras, and tUne Qaliounes, 

And every boist ful of thi letuarie, 

God blesse hem and oure lady seinte Marie ! 

So mot I then, thou art a propre man, 

And y-lik a prelat, by seint Runyan. 

Sayde I not wel ? can I not speke in terme ? 

But wel I woot, thou dost myn herte to erme, 

I have almost y-caught a oardiacle ; 

y corpus boones, hnt-yf I have triacle, 
•ther elles a draught of moyst and corny ale, 
>ther but I hiere anoon a mery tale, »* 

[3m hert is broste for pite of that mayde. 
'how, pardoner, thou, belamy* he sayde, 
Tel us a tale, for thou canst many oon.' 

* It schal be doon,' quod he, * and that anoon 
!ut first,' quod he, * her at this ale-stake 

wil bothe drynke and hyten on a cake.' 
iut right anoon the gentils gan to crie, 
Nay, let him tellen us no ribaudye. 
'el us som moral thing, that we may leere.' 
Gladly,' quod he, and sayde as ye schal heere. 40 
But in the cuppe wil I me bethinke 
fpon some honest tale, whil that I drinke.' — 

* Lordyngs,' quod he, * in chirche« whan I preche, 
peyne me to have an hauteyn speche, 

ind ryng it out, as lowd as doth a belle, 
'or I can al by rote which that I telle, 
ly teeme is alway con, and ever was ; 
ladix omnium mcdorum est cupiditas, 

* First I pronounce whennes that I come, 

lud thanne my bulles schewe I alle and some ; fio 

>ure liege lordes seal upon my patent, 

'hat schewe I first my body to warent, 

'hat no man be so hardy, prest ne clerk, 

le to destourbe of Cristes holy werk. 

Lnd after that than tel I forth my tales. 

Julles of popes, and of cardynales, 

)f patriarkes, and of bisshops, I schewe, 

Lnd in Latyn speke I wordes fewe 

'o savore with my predicacioun, 

Lnd for to stere men to devocioun. «» 

Thanne schewe I forth my longe cr3rstal stooneB, 
I-crammed ful of cloutes and of boones, 
Reliks thay ben, as wene thei echoon. 
Than have I in latoun a schulder boon. 
Which that was of an holy Jewes scheep. 
Good men,' say I, * tak of my wordes keep ; 
If that this boon be waische in eny welle, 
If cow, or calf, or scheep, or oxe swelle, 
That eny worm hath ete, or worm i-stonge, 
Tak water of that welle, and waisch his tonge, 
And it is hool anoon. And forthermore 
Of pokkes, and of scabbe, and every sore, 
Schal every scheep be hool, that of this welle 
Drynketh a draught. Tak heed eek what I telle 
If that the goode man, that the beest oweth, 
Wol every wike, er that the cok him croweth, 
Fastynge, drynke of this welle a draughts. 
As thilke holy Jew oure eldres taught«, 
His beestes and his stoor schal mtdtiplie. 
And, sires, also it kelith jalousie. 
For though a man be ful in jalous rage. 
Let make with this water his potagc. 
And never schal he more his wyf mystrist^, 
Though he the soth of hir defaute wiste ; 
Al hadde sche take prestes tuo or thre. 
Her is a meteyn eek, that ye may« see : 
He that his honde put in this metayn, 
He schal have multipl3ring of his grayn, 
Whan he hath sowen, be it whete or otes. 
So that ye offre pans or elles grootes. 
And, men and wommen, oon thing wame I yow 
If eny wight be in this chirche now. 
That hath doon synne orrible, that he 

Dar nought for schame of it schryven be; 

Or ony womman, be sche yong or old, 

That hath y-maad hir housbond cokewold, 

Suclie folk schal have no power ne grace 

To offre to my relikes in this place. 

And who so fint him out of suche blame, 

Thay wol come up and offre in Goddes name, lOo 

And I aasoile hem by the auctorite. 

Which that by bulle was i-graunted me. 

* By this gaude have I wonne every yeer 
An hundred mark, syn I was pardoner. 

I stonde lik a clerk in my pulpit. 

And whan the lewed poeple is doun i-set, 

I preche so as ye have herd before, 

And telle hem an hondred japes more. 

Than peyne I me to strecche forth my necke, 

And est and west upon the poeple I bekke, no 

As doth a dowfe, syttyng on a heme ; 

Myn hondes and my tonge goon so yeme, 

That it is joye to se my busynesse. 

Of avarice and of such cursednesse 

Is al my preching, for to make hem fre 

To yeve here pans, and namely unto me. 

For myn entent is nought but for to wynne, 

And no thing for correccioun of synne. 

I rekke never when thay ben i-beryed. 

Though that here soules gon a blakeberyed. lae 

* For cartes many a predicacioun 
Cometh ofte tyme of evel entencioun ; 
Som for plesauns of folk and flaterie. 
To ben avaunced by ypocrisie ; 

And som for veine gloir, and som for hate. 
For whan I dar not other weys debate. 

Than wil I stynge him with my tonge smert© 

In preching, so that he schal not asterte 

To be'diffamed falsly, if that he 

Hath trespast to my bretheren or to me. iso 

For though I telle not his propre name, 

Men schal wel knowe that it is the same 

By signes, and by other circumstaunces. 

Thus quyt I folk, that doon us displesaunces ; 

Thus put I out my venjrm under hiewe 

Of holynes, to seme holy and trewe. 

But schortly myn entent I wol devyse, 

I preche no thing but of coveityse. 

Therfor my teem is yit, and ever was, 

Radix omnium mcdorum est cupiditas, uo 

' Thus can I preche agayn the same vice 
Which that I use, and that is avarice. 
But though myself be gulty in the synne, 
Yit can I make others folk to twynne 
From avarice, and soone to repente. 
But that is not my principal entente ; 
I preche no thing but for coveitise. 
Of this matier it ought i-nough suffise. 

' Than telle I hem ensamples many oon 
Of olde stories longe tyme agoon. i5o 

For lowed poeple loven tales olde ; 
Which thinges can thay wel report and holde. 
What ? trowe ye, whiles thcU I may preche 
And Wynne gold and silver for I teche, 
That I wil lyve in povert wilfully ? 
Nay, nay, I thought it never trewely. 
For I wol preche and begge in sondry londes. 
I wil not do no labour with myn hondes, 
Ne make baaketis and lyve therby. 

Bycause I wil nought begge ydelly. leo 

I wol noon of thapostles counterfete ; 

I wol have money, wolle, chese, and whete, 

Al were it yeven of the prestes page, 

Or of the porest wydow in a village, 

Al schold hir children sterve for famyn. 

Nay, I wol drinke licour of the wyn. 

And have a joly wenche in every toun. 

But herkneth, lordynges, in condusioun, 

Youre likyng is that I schal telle a tale. 

Now have I dronk a draught of corny ale, no 

By God, I hope I schal telle yow a thing. 

That schal by resoun be at your liking ; 

For though myself be a ful vicious man, 

A moral tale yit I yow telle can. 

Which I am wont to preche, for to wynne. 

Now hold your pees, my tale I wol byginne.* 



THE PARDONERES TALE. 

JN Flaundres whilom was a companye 
Of yonge folkes, that hauntede folye. 
As ryot, hasard, stywes, and tavernes ; 
Wher as with lutes, harpes, and gytemes, 
Thay daunce and play at dees, bothe day and night. 
And ete also, and drynk over her might ; 
Thurgh which thay doon the devyl sacrifise 
Withinne the develes temple, in cursed wise. 
By superfluity abhominable. 
Her othes been so greet and so dampnable, lo 

That it is grisly for to hiere hem swere. 

Our blisful Lordes body thay to-tere ; 

Kem thoughte Jewes rent him nought y-nough ; 

And ech of hem at otheree synne lough. 

And right anoon ther come tomb^esteris, 

Fetis and smal, and yongefrtn/tsteris, 

Singers with Jiarpes, baudes, wafererea, 

Whiche that ben verray develee officeres, 

To kyndle and blowe tiie fu3rr of leccherie, 

That b anexid unto glotonye. 2c 

The holy wryt take I to my witnesse, 

That luxury is in wyn and dronkenesse. 

Lo, how that dronken Loth unkyndely 

Lay by his doughtres tuo imwityngly, 

So dronk he was he niste what he wrought^. 

Herodes, who-so wel the story sought^, 

Whan he of wyn was repleet at his fest, 

Right at his oughne table yaf his best 

To sle the baptist Johan ful gilteles. 

Seneca seith a good word douteles ; m 

He saith he can no difference fynde 

BetujTX a man that is out of his mynde, 

And a man the which is dronkelewe ; 

But that woodnes, fallen in a schrewe, 

Persevereth longer than doth dronkenesse. 

glutonye, ful of corsidnesse ; 
cause first of oure confusioun, 
original of oure dampnacioun, 
Til Crist had(ie bought us with his blood agayn ! 
Loheth, how dere, and schortly for to a&jn^ 40 
Abought was first this cursed felonye ; 
Corupt was al this world for glotonye. 
Adam our fader, and Lis wyf also. 

Pro Paradys to labour and to wo 
Were diyven for that vice, it is no drede. 
For whils that Adam fasted, as I rede, 
He was in Paradis, and whan that he 
Eet of the fruyt defendit of a tre, 
He was out cast to wo and into peyne. 

glotony, wel ought us on the pleyne ! w 
0, wist a man how many maladyes 

Folwith of excesse and of glotonyes. 

He wolde be the more mesurable 

Of his diete, sittyng at his table. 

Alias ! the schorte throte, the tendre mouth, 

Maketh the Est and West, and North and South, 

In erthe, in watir, in ayer, man to swynke. 

To gete a sely glotoun mete and drynke. 

Of this matier, Poul, wel canstow trete. 

Mete unto wombe, and wombe eke unto mete, eo 

Schal God destroyen bothe, as Powel saith. 

Alias ! a foul thing is it by my faith 

To saye this word, and foiiler is the dede, 

Whan men so drynke^A of the whyt and rede, 

That of his throte he makith his prive 

Thurgh thilke cursed superfluity. 

Thapostil wepyng saith ful pitously, 

Ther walkith many, of which you told have I, 

1 say it now wepyng with pitous vois. 

There are enemeycs of Cristes croys ; 70 

Of which the ende is deth, wombe is her God. 

wombe, o bely, o stynkyng is thi cod, 

Fulfild of dong and of corrupcioun ; 

At eyther ende of the foul is the soun. 

How gret cost and labour is the to fynde ! 

These cokes how they stamp, and streyn, and grynde. 

And torae substaunce into accident. 

To fulfiUe al thy licorons talent ! 

Out of the harde boones gete thay 

The mary, for thay caste nought away m 

That may go thurgh the golet sofle and soote ; 

Of spicery and levys, bark and roote, 

Sched ben his sause maad to his delyt 

To make him have a new^re appetit. 

But certes he that haunteth suche delices, 

Is deed ther whiles that he lyveth in vices. 

A licorous thing is wyn, and dronkenesse 

Is ful of st^y^•yng and of wrecchednesse. 

dronkera man, disfigured is thi face. 

Sour is thy breth, foul artow to embrace ; 90 

And thurgh thi dronken nose sowneth the soun. 

As though thou seydest ay, Sampsoun, Sampsoun ; 

And yit, God wot, Sampson drank never wyn. 

Thow faUist, as it were a stiked swyn ; 

Thy tonge is lost, and al thin honest cure, 

For dronkenes is verray sepulture 

Of mannes witt and his discrecioun, 

In whom that drynk hath dominacioun. 

He can no counseil kepe, it is no drede.' 

"Sow keep yow from the white and from the rede, 

Namely fro the white wyn of Leepe, loi 

That is to seUe in Fleetstreet or in Ghepe. 

This wyn of Spayne crepith subtily 

In other wynes growyng faste by, 

Of which ther riseth such fumosite, 

That whan a man hath dronke draughtes thre, 

And weneth that he be at horn in Ghepe, 

He is in Spayne, right at the toun of Lepe, 

Nought at the Rochel, ne at Burdeaux toun ; 

And thanne wol thai say, Sampsoun, Bampsoun. 

But herken, lordyngs, o word, I you praye, in 

That alle the soverayn actes, dar I saye, 

Of victories in the Olde Testament, 

Thorugh the Terray God omnipotent 

Were doon in abstinence and in prayere ; 

Lokith the Bible, and ther ye may it hiere. 

Loke Atthila the grete conquerour, 

Deyd in his sleep, with schame and dishonour, 

Bleedyng ay at his nose in dronkenesse ; 

A captayn schuld ay lyre in sobrenesse. isc 

And over al this, avyse yow right wel, 

What was comaunded unto Lamuel ; 

Nought Samuel, but Lamuel say I. 

Redith the Bible, and fyndeth expresly 

Of wyn yevyng to hem that han justice. 

No more of this, for it may wel suffice. 

And now I have i-spoke of glotonye. 

Now wil I yow defende hasardrye. 

Hasard is verray moder of lesjmges. 
And of deceipt of cursed forsweringes ; 130 

Blaspheme of Crist, manslaught, and wast also 
Of catel, and of tjone ; and forthermo 
It is reproef, and contrair to honour. 
For to be halde a comun hasardour. 
And ever the heyer he is of astaat^ 
The more is he holden desolaat. 
If that a prince use hasardrie, 
In alle governance and policie 
He is, as by comim opinioun, 
Uolde the lasse in reputacioun. uo 

Stilbon, that was i-holde a wis embasitour, 
Was sent unto Corinthe with gret honour 

Fro Lacidomc, to make hir alliaunce ; 

And whan he cam, him happede par chaunee, 

That alle the grettest that were of that lond 

Playing atte hasard he hem fond. 

For which, as soone as it mighte be, 

Uo stal him hoom ayein to his centre, 

And saide ther, ' I nyl nought lese my name, 

I nyl not take on me so gret diffame, i50 

Yow for to allie unto noon hasardoures. 

Sendeth othere wiser embasitoures, 

For by my trouthe, me were lever dye, 

Than I yow scholde to hasardours allye. 

For ye, that ben so glorious in honoures, 

Schal not allie yow with hasardoures, 

As by my wil, ne as by my tret^/ 

This wise philosophre thus sayd he. 

lake eek that to the king Demetrius 
Tlie king of Parthes, as the book saith us, i6o 

Sent him a paire dees of gold in scorn. 
For he had used hasard ther to-fom ; 
For which he hield his gloir and his renoun 
At no Talieu or reputacioun. 
Lordes maye fynde other maner play 
Honest y-nough to dryve away the day. 

Now wol I speke of othes fals and grece 
A word or tuo, as other bookes entrete. 
Gret swering is a thing abhominable, 
And fals swering is more reprovable. 170 

The hyhe God forbad sweryng at al, 
Witnes on Mathew ; but in special 
Of sweryng saith the holy Jeremye, 
Thou schalt say soth thin othes, and not lye ; 
And swere in doom, and eek in rightwisnes ; 

But ydel sweryng is a cursednes. 

Bihold and se, ther in the firste table 

Of hihe Goddes heste honurablo, 

How that the secounde heste of him is this ; 

Tak not in ydel ne my name amys. isc 

Lo, he rather forbedith such sweryng, 

Than homicide, or many a corsed thing. 

I say as by order thus it stondith ; 

This knoweth he that the hestes understouaeth. 

How that the second best of God is that. 

And forthermore, I wol the telle a plat, 

The vengance schal not parte fro his hous. 

That of his othes is outrageous. 

* By Goddis precious hert, and by by his nayles, 
And by the blood of Crist, that is in Hayles, m 
Seyen is my chaunce, and also cink and tray I 

By Goddes armes, and thou falsly play. 
This daggere schal thurgh thin herte goo I ' 
This fruyt cometh of the bicchid boones tuo, 
Forswering, ire, falsnes, homicide. 
Now for the love of Crist that for us dyde, 
Leveth joure othis, bothe gret and smale. 
But, sires, now wol I telle forth my tale. 

These riottours thre, of which I you telle, 
Longe erst than prime rong eny beUe, aoc 

Were set hem in a tavern for to drynke ; 
And as thay satte, thay herd a belle clinke 
Bifom a corps, was caried to the grave ; 
Hiat oon of hem gan calle unto his knave, 
' Go bet,' quoth he, * and axe redily. 
What corps is that, that passeth her forthby ; 
And loke that thou reports his name wel.' 

* Sire,' quod he, ' but that nedeth never a del ; 

It waa me told er ye com heer tuo houres ; 

He was, pardy, an old felaw of youres, 210 

And sodeinly he was i-slayn to night ; 

For dronk as he sat on his bench upright, 

Ther com a prive thef, men clepen Deth, 

That in this contr^ al the peple sleth ; 

And with his spere he smot his hert a-tuo» 

And went his way withoute wordes mo. 

He hath a thousand slayn this pestilence. 

And, maister, er ye come in his presence, 

Me thinketh that it is ful necessarie. 

For to be war of such an adversarie ; 220 

Beth redy for to meete him evermore. 

Thus taughte me my dame, I say nomore.' 

* By seinte Mary !' sayde this tavemer, 

* The child saith soth ; for he hath slayn thio yuer 
Hens over a myle, withinne a gret village, 
Bothe man and womman, child, and hyne, and pn^o; 
I trowe his habitacionn be there. 

To ben avysed gret wisdom it were, 
Er that he dede a man that dishonour.' 

* Ye, Goddis armes ! ' quod this ryottour. 230 

* Is it such peril with him for to meete ? 

I schal him seeke by way and eek by strete, 
I make avow to Goddis digne boones ! 
Herkneth, felaws, we thre ben al ooncs ; 
Let ech of us hold up his bond to other, 
And ech of us by come otheres brother, 
And we wil slee this false traitour Deth ; 
He schal be slayne, that so many sleeth, 
By Goddis dignete, er it be night ! ' 
Togideres ban these thre here trouthcs plight a^t 
To l)rve and deye ech o*' hem with other, 
VOL. in. P 

As though he were his oughne sworne brother. 

And up thai startyn, al dronke in this rage, 

And forth thai goon towardes that Tillage, 

Of which the taverner hath spoke bifom, 

And many a grisly oth than han thay sworn, 

And Cristes blessed body thay to-rent€, 

Deth schal be deed, if that they may him hent«. 

Right as thay wolde have tomed over a style. 

Whan thai han goon nought fully half a myle, 250 

An old man and a pore with hem mette. 

This olde man ful mekely hem grette, 

And saide thus, * Lordynges, God yow se !' 

The proudest of the ryotoures thre 

Answord ayein, * What ? carle, with sory grace, 

Why artaw al for-wrapped save thi face ? 

Whi Ijrvest thou longe in so gret an age?' 

This olde man gan loke on his visage 

And saide thus, * For that I can not fynde 

A man, though that I walke into Inde, mo 

Neither in cite noon, ne in village. 

That wol chaunge his youthe for myn age ; 

And therfore moot I have myn age stille 

As longe tyme as it is Goddes wille. 

And Deth, alias ! ne wil not have my lif. 

Thus walk I lik a resteles cay tif, , 

And on the ground, which is my modres gate, 

I knokke with my staf, erly and late, 

And saye, * Leeve moder, let me in. 

Lo, how I wane, fleisch, and blood, and skyn. 270 

Alias ! whan schuln my boones ben at rest ? 

Moder, with yow wil I chaunge my chest. 

That in my chamber longe tjone hath i-be, 

Ye, for an haire clout to wrap-in me.* 

But yet to me sche wol not do that grace, 

For which ful pale and welkid is my face. 

But, sires, to yow it is no curtesye 

To spake unto an old man vilonye, 

But he trespas in word or elles in dede. 

In holy writ ye may your self wel rede, 280 

Ayens an old man, hoor upon his hede, 

Ye schold arise ; wherefor I yow rede, 

Ne doth unto an old man more harm now, 

Namore than ye wolde men dede to yow 

In age, if that ye may so long abyde. 

And God be with you, wherso ye go or ryde ! 

I moot go thider as I have to goo.' 

* Nay, olde cherl, by God ! thou schalt not so,' 
Sayde that other hasardour anoon ; 

* Thou partist nought so lightly, by seint Johan I 
Thou spake right now of thi^ traitour Deth, 29i 
That in this centre alle oure frendes sleth ; 
Have her my trouth, as thou art his aspye ; 

Tel wher he is, or elles thou schalt dye, 
By God and by that holy sacrament ! 
For sothly thou art oon of his assent 
To slene Us yonge folk, thou false theef.' 

* Now, sires, than if that yow be so leef 
To fynde Deth, torn up this croked way, 

For in that grove I laft him, by my fay, soo 

(Jnder a tree, and ther he wil abyde ; 

Ne for your host he nyl him no thing hyde. 

Se ye that ook ? right ther ye schuln him fynde. 

God save yow, that bought ayein mank3mde. 

And yow amend/ Thus sayde this olde man, 

And everich of these riotoures ran, 

Til thay come to the tre, and ther thay founde 

Of florins fyn of gold y-coyned rounde, 
Wei neygh a seven busshels, as Aem thought*. 
No longer thanne after Deth thay soughte ; sio 
But ech of hem so glad was of that sighte. 
For that the florens so faire were and brighte, 
That doun thai sette hem by that precious hord. 
The yongest of hem spak the firste word. 
* Bretheren/ quod he, * take keep what I schal say« ; 
My witte is gret, though that I bourde and playe. 
This tresour hath fortime to us yiven 
In mirth and jolyt^ our lif to Ijrven, 
And lightly as it comth, so wil we spende. 
Ey, Goddis precious dignite ! who wende 320 

To day, that we schuld have so fair a grace ? 
But mighte this gold be caned fro this place 
Horn to myn hous, or eUis unto youres, 
(For wel I wot that this gold is nought oures), 
Than were we in heyh felicity. 
But trewely by day it may not be ; 
Men wolde saye that we were theves stronge, 
And for oure tresour doon us for to honge. 
This tresour moste caried be by nighte 
As wysly and as slely as it mighte. sso 

Wherfore I lede, that cut among us alle 
Be drawe, and let se wher the cut wil falle ; 
And he that hath the cut, with herte blithe 
Schal renne to the toun, and that ful swithe, 
To bring us bred and wyn ful prively ; 
And tuo of us schal kepe subtilly 
yThis tresour wel ; and if he wil not tarie, 

han it is night, we wol this tresour carie 
By oon assent, ther as us liketh best.' 

That oon of hem the cut brought in his fest, 340 

And bad hem drawe and loke wher it wil falle ; 

And it fel on the yongest of hem alle ; 

And forth toward the toun he went anoon. 

And al-so soone as he was agoon, 

That oon of hem spak thus unto that other ; 

* Thow west wel that thou art my swome brother, 
Thy profyt wol I telle the anoon. 

Thow west wel that our felaw is agoon, 
And her is gold, and that ful gret plente, 
That schal departed be among us thre. 350 

But natheles, if I can schape it so, 
That it departed were bitwix us tuo, 
Hsdde I not doon a frendes torn to the?' 
That other answerd, * I not how that may be ; 
He wot wel that the gold is with us twaye. 
What schulde we than do ? what schulde we saye ?' 

* Schal it be counsail?' sayde the ferste schrewe, 

* And I schal telle the in wordes fewe 

What we schul doon, and bringe it wel aboute.' 

* I graunte,* quod that other, * withoute doute, 860 
ITiat by my trouthe I wil the nought bywraye.' 

* Now,' quod the first, * thou west wel we ben twaye. 
And two of us schuln stronger be than oon.' 
Loke, whanne he is sett, and that anoon 
Arys, as though thou woldest with him pleye ; 
And I schal ryf him thurgh the sydes tweye, 
Whils thou strogelest with him as in game, 
And with thi dagger loke thou do the same ; 
And than schal al the gold departed be. 
My dero frend, bitwixe the and me ; 370 

Than may we oure lustes cd fulfille. 
And play at dees right at our owne wille.' 
And thus accorded ben these schrewes twayn^ 

To do the thridde, ajs ye han herd me sayn. 

This yongest, which that wente to the toun, 
Ful fast in hert he rollith up and doun 
The heaut^ of the florins newe and hright^ ; 
* Lord ! * quod he, * if so were that I might* 
Have al this gold unto my self alloone, 
Ther is no man that l3ryeth under the troone 380 
Of God, that schulde lyve so mery as 1/ 
And atte last the feend, oure enemy. 
Put in his thought, that he schuldfi poysoun bejc, 
With which he mighte sle his felaw€s tweye. 
For-why, the feend fond him in such lyvynge. 
That he hadde leve to sorwe him to brynge. 
For this witterly was his ful entente 
To slen hem bothe, and never to repente. 
And forth he goth, no lenger wold he tary«, 
Into the toun unto a potecary^, 890 

And prayde him that he him wolde selle 
Som poysoun, that he might his rattis quelle. 
And eek ther was a polkat in his hawe, 
That, as he sayde, his capouns had i>slawe ; 
And said he wold him wreke, if that he mighU, 
On vermyn, that destroyed him by nights. 
Thapotecary answerd : * And thou schalt have 
A thing that, also God my soule save. 
In al this world ther nys no creature. 
That ete or dronk had of this confocture, 40C 

Nought but the mountaunce of a com of whete, 
That he ne schuld his lif anoon for-lete ; 
Ye, sterve he schal, and that in lasse while. 
Than thou wiU goon a paas not but a myle, 
The poysoun is so strong and violent.' 
This cursed man hath in his bond i-heii 

This poysoun in a box, and sins he ran 

Into the nexte stret unto a man, 

And borwed him large boteles thre ; 

And in the two his poysoim poured he ; 4io 

The thrid he kepede clone for his drynke, 

For al the night he schop him for to swynke 

In carying the gold out of that place. 

And whan this riotour, with sory grace, 

Hath fillid with wyn his grete hotels thre> 

To his felaws ayein repaireth he. 

What nedith it therof to sermoun more ? 
For right as thay h&dde cast his deth bifore, 
Right so thay han him slayn, and that anoon. 
And whan this was i-doon, thus spak that oon : 4ac 
* Now let us drynk and sitte, and make us mery 
And siththen we wil his body bery.* 
And afterward it happed him par cas, 
To take the hotel ther the poysoun was, 
And drank, and yaf his felaw drink also. 
For which anon thay sterved^ bothe tuo. 
But certes I suppose that At;ycen 
Wrot never in canoun, ne in non fen, 
Mo wonder sorwes of empoisonyng, 
Thaw hadde these wrecches tuo or here endyng. 
Thus endid been these homicides tuo, 48i 

And eek the fals empoysoner also. 

cursede synne ful of cursednesse ! 
traytorous homicidy ! wikkednesse ! 
glotony, luxurie, and hasardrye ! 
Thou blasphemour of Crist with vilanye, 
And othes grete, of usage and of pride I 
Alias ! mankynde, how may it bytyde. 
That to thy creatour, which that the wrought^, 

And with his precious herte-blood the boughte, 44» 
Thou art so fals and so unkynde, alias ! 

* Now, good men, God foryeve yow your trespas, 
And ware yow fro the synne of avarice. 
Myn holy pardoun may you alle warice, 
So that ye offren noblis or starlinges. 
Or dies silver spones, broches, or rynges, 
Bowith your hedes under this holy bulle. 
Cometh forth, ye wyves, and offreth your wolle ; 
Your names I entre her in my roUe anoon ; 
Into the blis of heven schul ye goon ; 450 

I yow assoile by myn heyh power. 
If ye woln offre, as clene and eek als cler 
As ye were born. And, sires, lo, thus I preche ; 
And Jhesu Crist, that is oure soules leche, 
So graunte yow his pardoim to receyve ; 
For that is best, I wil not yow discejrve. 
But, sires, word foryat I in my tale ; 
I have reliks and pardoun in my male, 
As fkir as eny man in Engelond, 
Which were me yeve by the popes bond. 460 

If eny of yow wol of devocioun 
Offren, and have myn absoiucioun, 
Cometh forth anon, knelith her adoun, 
And ye schul have here my pardoun. 
Or elles takith pardoun, as ye wende, 
Al newe and freissch at every townes ende, 
So that ye offren alway new and newe 
Nobles and pens, which that ben good and trewe. 
It is an honour to every that is beer. 
That ye may have a si^^unt pardoner 470 

Tassoile yow in centre as ye ryde. 
For aventures which that may bytyde. 

For paraunter ther may falle oon, or tuo, 

Doun of his hers, and breke his nekke a-tuo. 

Loke, such a seuret^ is to you alle 

That I am in your felaschip i-falle, 

That may assoyle you bothe more or lasse, 

Whan that the soule schal fro the body passe. 

I rede that oure hosto schal bygynne, 

For he is most envoliped in synne. 4so 

Com forth, sire ost, and offer first anoon, 

And thou schalt kisse the reKquis everichoon, 

Ye, for a grote ; unbocle anone thi purs.' 

* Nay, nay,' quod he, * than have I Cristes curs i 
Let be,* quod he, * it schal not be, so theech. 
Thou woldest make me kisse thin olde breech, 
And swere it were a relik of a seynt, 

Though it were with thy foundement depeynt. 
But by the cros, which that seynt Heleyn fond, 
I wold I ha/dde thy coylons in myn bond, 4M 

In stede of reliks, or of seintuary. 
Let cut hem of, I wol help hem to cary ; 
Thay schul be schryned in an ho^es tord.' 
This Pardoner answerde nat o word; 
So wroth he was, he wolde no word saye. 

* Now,' quod oure Host, * I wol no lenger play« 
With the, ne with noon other angry man.' 

But right anoon this worthy Knight bygan, 
(Whan that he saugh that al the peple lough) 
* No more of this, for it is right y-nough. 600 

Sir pardoner, be glad and mery of cheere ; 
And ye, sir host, that ben to me so deere, 
I pray yow that ye kisse the pardoner ; 
And pardoner, I pray yow draweth yow ner, 
And as we dede, let us laugh and playe.' 
Anon thay kisse, and riden forth her waye. 

THE SCHIPMANNES PROLOGE. 

^UR Ost upon his stjrops stode anoon^ 
And seyde, 'Good men, herkneth 

everichoon, 
This was a thrifty tale for the noones. 
Sire parissh prest/ quod he, * for Goddes boones, 
Tel ti8 a tale, as was thy forward yore ; 
I see wel that ye lered men in lore 
Can mocheZ good, by Goddes dignity/ 

The Person him answerde : * BenedicUe ! 
What eyleth the man, so synfuUy to swere ?' 

Our Ost answerd : * Jankyn, be ye there ? lo 
Now, goode men,' quod our Oste, * herkneth me. 
I smel a loller in the wind/ quod he, 

* Abidethfor Ooddes digne passion, 
For we schul have a predicacion ; 

This loller heer wolde prechen us somwhat.' 

* Nay by my father soule ! that schal he nat,' 
Sayde the Schiprrum ; * heer schal he naught preche, 
He schal no gospel glosm heer ne teche. 
We levyn al in the gret God,' quod he. 

* He wolde sowen som difficulte, 20 
Or springen cokkil in our dene com. 

And therfor, Ost, I wame the byforn. 
My joly body schal a tale telle, 
[And I schal clinken you so mery a belle, 
That I schal waken al this compagnie ; 
But it schal not ben of philosophie. 

Ne of physike^ ne termes queinte of lawe ; 
Ther is but litel Latin in my mawe.'] 



THE SCHIPMANNES TALE. 

MARCHAUNT whilom dweUed at 
Seint Denys, 

That riche was, for which men hild 
him wys. 
A wyf he had of excellent beaute, 
And companable, and reverent was sche ; 
Which is a thing that causeth more despence. 
Than worth is al the cher and reverence 
That men doon hem at festcs or at daunces. 
Such salutaciouns and continaunces 
Passeth, as doth the schadow on a wal : 
But wo is him that paye moot for al. lo 

The sely housbond sdgat moste paye, 
He most us clothe in ful good arrays 
Al for his oughne worschip richely ; 
In which array we daunce jolily. 
And if that he may not, paraventure, 
Or elles wil not such dispens endure, 
But thynketh it is wasted and i-lost. 
Than moot another paye for oure cost, 
Or lene us gold, and that is perilous. 

This worthy marchaunt huld a noble hous, 2Q 
For which he hadde alday gret repair 
For his largesce, and for his wyf was fair. 
Wliat wonder is ? but herkneth to ihy tale. 

Amonges al these gestes gret and smale, 
Ther was a monk, a fair man and a bold, 
I trowe, thritty wynter he was old, 
That ever in oon was drawyng to that place. 
This yonge monk, that was so fair of face, 
Aqueynted was so with the goode man, 
Sithen that her firste knowleche bygan, »o 

That in his hous as familier was he 
As it possibil is a frend to be. 
And for as mochil as this goode man 
And eek this monk, of which that I bygan. 
Were bothe tuo i-bom in oon village. 
The monk him claymeth, as for cosynage ; 
And he ayein him saith nat oones nay. 
But was as glad therof, as foul of day. 
For to his hert it was a gret plesaunce. 
Thus ben thay knyt with eterne alliaunce, 40 

And ilk of hem gan other to assure 
Of brotherhed, whil that her lif may dure. 
Fre was daun Johan, and manly of despence 
As in that hous, and ful of diligence 
To do plesaunce, and also gret costage ; 
He nought foryat to yeve the leste page 
In al that hous ; but, after her degre. 
He yaf the lord, ^.nd siththen his meyn^. 
Whan that he com, som maner honest thing ; 
For which thay were as glad of his comyng so 
As foul is fayn, whan that the sonne upriseth. 
No mor of this as now, for it suffiseth. 

But so bifel, this marchaunt on a day 
Schop him to make redy his array 
Toward the toun of Bruges for to fare, 
To byen ther a porcioun of ware ; 

For which he hath to Paris sent anoon 

A messanger, and prayed h&th dan Johan 

That he schulde come to Seint Denys, and playe 

With him, and with his wyf, a day or twaye, eo 

Er he to Brigges went, in alle wise. 

This nobil monk, of which I yow devyse. 

Hath of his abbot, as him list, licence, 

(Bycause he was a man of heih prudence. 

And eek an officer) out for to ryde. 

To se her graunges and her hemes wyde ; 

And unto Seint Denys he cometh anoon. 

Who was so welcome as my lord dan Johan, 

Oure deere cosyn, ful of curtesie ? 

With him brought he a jubbe of malvesie, u 

And eek another ful of wyn yemage, 

And Yolantyn, as ay was his usage ; 

And thus I lete hem ete, and drynk, and playe. 

This marchaunt and this monk, a day or twaye. 

The thridde day this marchaund up he riseth, 
And on his needes sadly him avyseth ; 
And up into his countour hous goth he, 
To rekyn with him-self, as wel may be. 
Of thilke yer, how that it with him stood, 
And how that he dispended had his gooa, so 

And if that he encresced were or noon. 
His bookes and his bagges many oon 
He hath byfom him on his counter bord. 
For riche was his tresor and his hord ; 
For which ful fast his countour dore he schette ; 
And eek he wolde no man schold him lette 
Of his accomptes, for the mene-tyme ; 
And thus he sat, til it was passed prime. 

Dan Johan was risen in Uie mom also, 

And in the gardyn walkith to and firo. 9C 

And hath his thinges said M curteisly. 
This good wyf com walkyng M prively 
Into the gardyn, ther he walketh softe, 
And him salueth, as sche hath doon ful ofte. 
A mayde child com in hir compaignie. 
Which as hir list sche may goveme and gye, 
For yit under the yerde was the mayde. 

* dere cosyn myn, dan Johan/ sche sayde, 

* What ayleth yow so rathe to arise ?' 

* Nece/ quod he, * it aught y-nough suffise loo 
Fyve houres for to slope upon a night ; 

But it were for eny old pdled wight, 

As ben these weddid men, that lye and dare, 

As in a forme ther lith a wery hare. 

Were al for-straught with houndes gret and smale. 

But, dere nece, why be ye so pale ? 

I trowe certis, that oure goode man 

Hath on yow laborid, sith the night bygan, 

That yow were nede to resten hastiliche/ 

And with that word he lowgh ful meriliche, no 

And of his owne thought he wex al reed. 

This faire wyf bygan to schake hir heed, 
And sayde thus, * Ye, God wot al,' quod sche. 

* Nay, cosyn myn, it stant not so with me. 
For by that God, that yaf me soule and lif. 
In al the reme of Fraunce is ther no wyf 
That lasse lust hath to that sory play ; 
For I may synge alias and waylaway 

That I was bom ; but to no wight,' quod sche, 
' Dar I not telle how it stont with me. tao 

Wherfor I think out of this lend to wende, 
Or elles of my-self to make an ende. 

So ful am I of drede and eek of care.' 

This monk bygan upon this wyf to stare ; 
And sayd, * Alias ! my nece, God forbede, 
That ye for any sorw, or eny drede, 
Fordo your self; but telleth me your greef, 
Paraventure I may in youre mescheef 
Councel or help ; and therfor teUeth me 
Al your annoy, for it schal be seere. iso 

For on my portos here I make an oth, 
That never in my lif, for lief ne loth, 
Ne schal I of no counseil you bywraye/ 

* The same ayein,' quod sche, * to yow I saye. 
By God and by this portos wil I swere, 
lliough men me wolde al in peees tere, 

Ne schal I never, for to go to helle, 

Bywreye a word of thing that ye me telle, 

Not for no cos3nage, ne alliaunce. 

But verrayly for love and aflBaunce/ uo 

Thus ben thay sworn, and herupon i-kist. 

And ilk of hem told other what hem list. 

* Cosyn,' quod sche, ' if that I had a space. 
As I have noon, and namly in this place, 
Then wold I telle a legend of my lyf, 
What I have suffred sith I was a wyf 
With myn housbond, though he be your cosyn.' 

* Nay,* quod this monk, * by God and seint Martyn f 
He nis no more cos)^! unto me, 

Than is this leef that hongeth on the tre ; iso 

I cleped him so, by seint Denis of Fraunce^ 

To have the more cause of acqueyntaunce 

Of yow, which I have loved specially 

Aboven alle wommen sikerly ; 

This swere I yow on my professioun. 

Tftllith youre greef, lest that he come adoun, 

And hasteth yow ; and goth your way anoon/ 

* My deere love,' qiiod sche, * dan Johan ! 

Fill leef me were this counseil /or to hyde, 

But out it moot, I may no more abyde. iM 

Myn housbdnd is to me the worste man, 

That ever was siththe the world bigan ; 

But sith I am a wif, it sit nought me 

To telle no wight of oure privete, 

Neyther a-hedde, ne in none other place ; 

God schilde I scholde telle it for his grace I 

A wyf ne schal not say of hir housbonde 

But al honour, as I can understonde. 

Save unto yow thus moche telle I schal; 

As help me God, he is not worth at al, iK 

In no degr^, the valieu of a flie. 

But yit me greveth most his nigardye. 

And wel ye wot, that wymmen naturelly 

Desiren sixe thinges, as wel as I. 

They wolde that here housbondes scholde be 

Hardy, and wys, and riche, and therto fre. 

And buxom to his wyf, and freisch on bedde. 

But by the Lord that for us alle bledde. 

For his honour my-selven to anwrc, 

A sonday next comyng yit most 1 paye isc 

An hundred frank, or eUes I am lorn. 

Yit were me lever that I were unborn. 

Than me were doon a sclaunder or vilenye. 

And if myn housbond eek might it espie, 

I ner but lost ; and therfor I yow pray^ 

Lene me this somme, or eUes mot I deye. 

Dan Johan^ I seie, lene me this hundreth firankts ; 

ParcU I wil novM fmU the my thankes, 

If that yow lust to do that I yowe praye. 
For at a certein day I wol yow paye, 190 

And do to yow what pleasaunce and servise 
That I may do, right as you list devyse ; 
And but I do, God take on me vengeaunce, 
As foul as hadde Geneloun of Fraunce !' 
This gentil monk answerd in this manere ; 

* Now trewely, myn owne lady deere, 
I have on yow so gret pite and reuthe, 

That I yow swere, and plighte yow my treuthe, 
Than whan your housbond is to Flaundres fare, 
I schal deliver yow out of youre care, 200 

For I wol bringe yow an hundred frankes/ 
And with that word he caught hir by the schankes, 
And hir embraced hard, and kist hir ofte. 

* Goth now your way,* quod he, * al stille and softe. 
And let us dyne as sone as ever ye maye, 

For by my ehilindre it is prime of day« ; 

Goth now, and beth as trew as I schal be.' 

*Now elles God forbede, sire !* quod sche. 

And forth sche goth, as joly as a pye. 

And bad the cookes that thai schold hem hye, 210 

So that men myghte dyne, and that anoon. 

Up to hir housbond this wif is y-goon. 

And knokketh at his dore boldely. 

* Quy est la f^ quod he. * Peter I it am I,' 
Quod sche. * How longe, sire, wol ye faste ? 
How longe tyme wol ye reken and caste 

Your sommes, and your bokes, and your thinges ? 
The devel have part of alle such rekenynges. 
Ye have i-nough pardy of Goddes sonde. 
Com doun to day, and let your bagges stonde. 220 
Ne be ye not aschamed, that daun Johan 

VOL. III. I 

Sohal alday feistyng thus elenge goon ? 
What ? let us hiere masse, and go we d}Tie.' 
* Wif/ quod this man, * litel canstow divine 
The curious besynesse that we have ; 
For of us chapmen, aZ-so God me save, 
And by that lord that cleped is seint Ive, 
Scarsly amonges twelve, two schuln thrive 
Continuelly, lastyng wnto our age. 
We may wel msie cheer and good visage, aw 

And dryve forth the world, as it may be, 
And kepen our estat in privete, 
Til we be deed, or elles that we playe 
A pilgrimage, or goon out of the waye ; 
And therfor have I gret necessite 
Upon this queynte world to avyse me. 
For evermor we moste stond in drede 
Of hap and fortun in our chapmanhede. 
To Flaundres wil I go to morw at day. 
And come agayn as soone as ever I may ; 240 

For which, my deere wif, I the byseeke 
i4s be to every wight buxom and meeke. 
And for to kepe cure good be curious, 
And honestly governe wel our hous. 
Thou hast y-nough, in every maner wise. 
That to a thrifty housbond may suffise. 
The lakketh noon array, ne no vitaile ; 
Of silver in thy purs thou mayst not faile/ 
And with that word his countour dore he schitte. 
And doun he goth ; no lenger wold he lette ; 250 
And hastily a masse was ther t-sayd, 
And spedily the tables were i-layd. 
And to the dyner faste thay hem spedde, 
And rydiely this chapman the monk fedde. 

And after dyner daun Johan sobrelj 
This chapman took on-part, and prively 
Sayd him thus : ' Cosyn, it stondeth so, 
That, wel I se, to Brigges wol ye go ; 
God and seint Austyn spede you and gyde. 
I pray yow, cosyn, wisly that ye ryde ; 260 

Govemeth yow also of your diete 
Al temperelly, and namely in this hete. 
Betwix us tuo nedeth no straunge fare ; 
Far wel, cosyn, God sehilde you fro care. 
If eny thing ther be by day or night. 
If it lay in my power and my might, 
That ye wil me comaunde in eny wise. 
It schal be doon, right as ye wol devyse. 

thing er that ye goon, if it mighte be, 

1 wolde praye yow for to lene me no 
An hundred frankes for a wyke or tweye. 

For certeyn bestis that I moste beye, 

To store with a place that is oures ; 

(God help me so, I wolde it were youres !) 

I schal not faile seurly of my day. 

Nought for a thousand frankes, a myle way. 

But let this thing be secre, I yow praye ; 

For for the bestis this night most I paye. 

And fare now wel, myn owne cosyn deere ; 

Graunt mercy of your cost and of your cheere.' aso 

This noble merchaunt gentiUy anoon 
Answerd and sayde : ' cosyn daun Johan, 
Now sikerly this is a smal request ; 
My gold is youres, whanne that yow lest, 
And nought oonly my gold, but my chafifare ; 
Tak what yow liste, God sehilde that ye spare I 
Bujb oon thing is, ye know it wel y-nough 

Of chapmen, that her money is here plough. 

We may creaunce whils we have a name, 

But goldles for to be it is no game. 2m 

Pay it agayn, whan it lith in your ese ; 

After my might ful fayn wold I yow plese.' 

This hundred frankes he fet forth anoon, 
And prively he took hem to daun Johan ; 
No wight in al this world wist of this loone, 
Savyng the marchaund, and daun Johan alloone. 
Thay drynke, and speke, and rome a while and playe, 
Til that dan Johan rydeth to his abbaye. 
The morwe cam, and forth this marchaund rideth 
To Flaundres-ward, his prentis wel him gydeth, 
To that he cam to Brigges merily. so. 

Now goth this marchaund faste and busily 
About his neede, and bieth, and creaunceth ; 
He neither pleyeth atte dys, ne daunceth ; 
But as a marchaund, schortly for to telle, 
He lad his lyf, and ther 1 let him duelle. 

The sonday next the marchaund was agoon, 
To Seint Denys i-come is daun Johan, 
With croune and herd al freisch and newe i-schave. 
In al the hous ther nas so litel a knave, 3io 

Ne no wight elles^ that he nas ful fayn, 
For that my lord dan Johan was come agayn. 
And schortly to the pojmte for to gon. 
This faire wif acordith with dan Johan, 
That for these hundred frank he sohuld al night 
Have hir in his armes bolt upright ; 
And this acord parformed was in dede. 
In mirth al night a bisy lif thay lede 
Til it wag day, than dan Johan went his way, 
And bad the meigne far wel, have good day. tto 

For noon of hem, ne no wight in the toun. 
Hath of dan Johan noon suspeccioun ; 
And forth he rideth horn to his ahbay. 
Or wher him list^ no more of him I say. 

This marchaund, whan that endid was the faire. 
To Seynt Denys he gan far to repeire, 
And with his wif he maketh fest and cheere. 
And tellith hir that chaffar is so deere. 
That needes most he make a chevisaunce, 
For he was bounde in a reconisaunce^ sao 

To paye twenty thousand scheldes anoon. 
For which this marchaund is to Paris goon^ 
To borwe of certeyn frendes that he hadde 
A certein frankes, and some with him he ladde. 
And whan that he was come into the tomi 
For gret chiertee and gret affeccioun, 
Unto dan Johan he first goth him to playe ; 
Nought for to borwe of him no kyn monayc, 
But for to wite and se of his welfare, 
And for to telle him of his chafiGsire, 340 

As frendes doon, whan thay ben met in fere. 
Dan Johan him maketh fest and mery cheere ; 
And he him told agayn ful specially, 
How he hadeZs bought right wel and graciously 
(Thanked be God !) al hoU his marchaundise ; 
Save that he most in alle manere wise 
Maken a chevyssauns, as for his best ; 
And than he schulde be in joye and rest. 
Dan Johan answerde, ' Certis I am fayn, 
That ye in hole are comen hom agayn ; 350 

And if that I were riche, as have I blisse, 
Of twenty thousand scheld schulde ye not mysse, 
For ye so kyndely this other day 

Lente me gold ; and as I can and may 

I thanke yow, by God and by seint Jame. 

But natheles I took it to onre dame, 

Youre wif at home, the same gold ayein 

Upon your bench, sche wot it wel certejm, 

By certein toknes that I can hir telle. 

Now by your leve, I may no lenger duelle ; seo 

Oure abbot wol out of this toun anoon, 

And in his compaignye moot I goon. 

Grete wel oure dame, myn owen nece swete, 

And far wel, dere cosyn, til that we meete.' 

This marchaund, which that was bothe war and \i'y8, 

Creaunced hath, and payed eek in Parys 

To certeyn Lombardes redy in her bond 

This somme of gold, and took of hem his bond, 

And hom he goth, a* mery as a popinjay. 

For wel he knew he stood in such array, sro 

That needes most he wynne in thctt yiage 

A thousand frankes, above al his costage. 

His wyfftd redy mette him at the gate. 

As sche was wont of old usage algate ; 

And al that night in mirthe thay ben sette. 

For he was riche, and clerly out of dette. 

Whan it was day, this marchaund gan embrace 

His wyf al newe, and kist hir on hir face, 

And up he goth, and make^^ it ful tough. 

' No more/ quod sche, * by God, ye have y-nough ; * 

And wantounly with him sche lay and playde, asi 

Till atte laste thus this marchaund sayde : — 

* By God,' quod he, * I am a litel wroth 

With yow, my wyf, although it be me loth ; 

And wite ye why ? by God, as that I gesse. 

Ye ham i-maad a manor straungenesse 

Bitwixe me and my cosyn dan /ohan. 

Ye schold have warned me, er I hadcfo goon, 

That he yow had an hundred frankes payd 

By redy tokne ; and huld him evil appayd sw 

For that I to him spak of chevysaunce, 

(Me semede so as by his eountenaunce) ; 

But natheles, by God of heven king I 

1 thoughte nought to axe him no thing. 

I pray the, wyf, do thou no more so. 

Tel me alway, er that I fro the go. 

If eny dettour have in myn absence 

I-payed the, lest in thy necgligence 

I may him axe a thing that he hath payed.' 

This wyf was not affered ne affrayed, 400 

But holdely sche sayde, and that anoon : 
* Mary I I diffy that false monk, dan Johan ! 
I kepe not of his tokenes never a del ; 
He took me a certeyn gold, that wot I wel. 
What? evel thedom on his'monkes snowte ! 
For, God it wot I I wende withoute doute, 
That he had yeve it me, bycause of yow. 
To do therwith myn honour and my prow, 
For cosynage, and eek for hele cheer 
That he hath had ful ofte tyme heer. iU 

But synnes that I stonde in this disjoynt, 
I wol answers yow schortly to the poynt. 
Ye han mo slakke dettours than am I ; 
For I wol paye yow wel and redily 
Fro day to day, and if so be I faile, 
I am your wif, score it upon my taile. 
And I schal paye it as soone as I may. 
For by my trouthe, I have on myn array, 
And nought on wast^ bistowed it every del. 

And for I have bistowed it so wel «x 

To youre honour, for Goddes sake I sayc, 

As bath nought wroth, but let us laugh and playe; 

Ye schul my joly body have to wedde ; 

By God, I wol not paye yow but on bedde ; 

Foryeve it me, myn owne spouse deere ; 

Tume hider-ward and make better ckeere.' 

This marchaund saugh noon other remedy ; 
And for to chide, it nas but foly, 
Sith that the thing may not amendid be. 
' NoWy wif,' he sayde, * and I foryive it the ; 436 
But by thi lif, ne be no more so large ; 
Keep better my good, this yive I the in charge.* 
Thus endeth now my tale, and God us sende 
Talyng y-nough, unto our lyves ende !' 

I^EL sayd, by corpus boones!' quod 
oure Host, 
* Now longe mot thou sayle by the cost, 
Sir gentil maister, gentil mariner ! 
God yive the monk a thousand last quade yer, 
Haha ! felaws, be war for such a jape. 
The monk put in the mannes hood an ape. 
And in his wyves eek, by seint Austyn. 
Draweth no monkes more unto your in. 
But now pas over, and let us loke aboute. 
Who schal mnx) telle first of al this route lo 

Another tale;' and with that word he sayde, 
As curteisly as it hadde ben a mayde, 
* My lady Prioresse, by your leve. 
So that I wist I scholde yow not greve, 
I wolde dome, that ye telle scholde 
A tale next, if so were that yo wolde. 
Now wol ye vouche sauf, my lady deere ? ' 
' Gladly/ quod sche, and sayd in this manere. 

LORD, oure Lord, thy name how 

merveylous 
Is in this large world i-sprad ! (quod 
sche) 

For nought oonly thy laude precious 
Parformed is by men of heih degre, 
But by mouthes of children thy bounte 
Parformed is ; on oure brest soukynge 
Som tyme schewe thay thin heriynge. 

Wherfore in laude, as I best can or may, 
Of the and of thy white lily flour, 
Which that the bar, and is a mayde alway, lo 
To telle a story I wil do my labour ; 
Nought that I may encresce youre honour, 
For sche hirsilf is honour and roote 
Of bounte, next hir Sone, and soules boote. 

moodir mayde, o mayde mooder fre ! 
bussh imbrent, brennyng in Moises sight. 
That ravysshedest doun fro the deite, 
Thurgh thin humblesse, the gost that in the alights; 
Of whos vertu, he in thin herte pighte, 
Concejrved was the Fadres sapience ; ao 

Help me to telle it in thy reverence. 

Lady, thi bounte, and thy magnificence, 
Thy vertu and thi gret humilite, 
Ther may no tonge expres in no science ; 
For som tyme, lady, er men praye to the, 
Thow gost bifom of thy benignity. 

And getist us the light, thnrgh thy prayere 
To gyden us the way to thy Sone so deere. 

My connyng is to weyk, o blisful queene, 
For to declare thy grete worthinesse, ao 

That I may not this in my wyt susteene ; 
But as a child of twelf month old or lesse, 
That can unnethes eny word expresse, 
Right so fare I, and therfor I you prayc, 
Gydeth my song, that I schal of you saye. 

Ther was in Acy, in a greet citee, 
Amonges Cristen folk a Jewerye, 
Susteyned by a lord of that contr^. 
For foul usure, and lucre of felonye, 
Hateful to Crist, and to his compaignye ; 40 

And thurgh the strete men mights ride and wende, 
For it was fre, and open at everich ende. 

A litel scole of Cristen folk ther stood 
Doun at the forther end, in which ther were 
Children an heep y-comen of Cristen blood, 
That lered in that scole, yer by yere. 
Such manor doctrine as men usede there ; 
This is to saye, to synge and to rede. 
As smale chUder doon in her childhede. 

Among these children was a widow sone, st 
A litel clergeoun, that seve yer was of age. 
That day by day to scole was his wone ; 
And eek 3Ibo, wherso he saugh thymage 
Of Cristes moder, had he in usage. 
As him was taught, to knele adoun, and saye 
His Ave Mariay as he goth by the waye. 

Thus hath this widow her litel child i-taught 
Oure blisful lady, Cristes moder deere, 
To worschip ay, and he foryat it nought ; 

For eely ohild wil alway soone leere. «) 

But ay whan I remembre of this matiere, 
Seint Nicholas stont ever in my presence. 
For he so yong to Grist dede reverence. 

This litel child, his litel book lemynge, 
As he sat in the scole in his primere. 
He oLma redemptoria herde sjmge, 
As children lemed her antiphonere ; 
And as he durst, he drough him ner and neere, 
And herkned ever the wordes and the note, 
Til he the firste vers couthe al by rote. to 

Nought wist he what his Latyn was to sayf. 
For he so yong and tender was of age ; 
But on a day his felaw gan he praye 
To expoiTne him the song in his kmgage. 
Or telle him what this song was in usage ; 
This prayd he him to construe and declare, 
Ful often tyme upon his knees bare. 

His felaw, which that elder was than he, 
Answerd him thus : ' This song, I have herd seye. 
Was maked of our blisful lady fire, m 

Hire to saluen, and eek hire to preye 
To ben our help and socour whan we deye. 
I can no more expoune in this matere ; 
I leme song, I can no more gramer.' 

* And is this song i-maad in reverence 
Of Cristes moder ?' sayde this innocent; 
* Now certes I wol do my diligence 
To conne it al, er Cristemasse be went ; 
Though that I for my primer schal be schent, 
And schal be betyn thries in an hour, 90 

I wol it conne, our lady to honoure.' 

His felaw taught him hom-ward prively 

From day to day, til he couthe it by rote, 
And thaa he song it wel and boldely ; 
Twyes on the day it passede thorgh his throte, 
From word to word acGord3mg to the note, 
To scole-ward and hom-ward whan he weaU ; 
On Gristes moder was set al his entente. 

As I have sayd, thurghout the Jewrye 
This litel child as he cam to and fro, loo 

Fnl menly than wold he synge and crie, 
alma redemptoriSf evermo ; 
The swetnes hath his herte persed so 
Of Gristes moder, that to hir to praye 
He can not stynt of syngyng by the waye. 

Oure firste foo, the serpent Sathanas, 
That hath in Jewes hert his waspis nest, 
Upswal and sayde : ' Ebreik peple, alias ! 
Is this a thing to yow that is honest. 
That such a boy sohal walken as him lest no 

In youre despyt, and synge of such sentence. 
Which is ayens your lawes reverence V 

Fro thennesforth the Jewes han conspired 
This innocent out of this world to enchace ; 
An homicide therto, ye, han thay hired. 
That in an aley had a prive place ; 
And as the childe gan forthby /or to pace. 
This false Jewe him hent, and huld fill faste. 
And kut his throte, and in a piUe Mm caste, 

I say in a wardrobe thay him threwe, 120 

Wher as the Jewes purgen her entraile. 
cursed folk ! Herodes al newe ! 
What may your evyl entente you availe ? 
Morther wol out, certeyn it wil nought faile. 
And namly ther thonour of God schulde sprede ; 

The blood out crieth on your cursed dede. 

martir soudit to virginity, 
Now maystow synge, folowyng ever in oon 
The white lomb celestial, quod sche, 
Of which the grete evaungelist seint Johan iso 
In Pathmos wroot, which seith that thay goon 
Bifore the lamb, and synge a song al newe, 
That never fleischly wommen thay ne knewe. 

This pore widowe wayteth al this night, 
After this litel child, but he cometh nought ; 
For which as soone as it was dayes light, 
With face pale, in drede and busy thoughts, 
Sche hath at schole and elles-wher him soughte ; 
Til fynally sche gan of hem aspye. 
That he was last seyn in the Jewerie. i40 

With moodres pite in hir brest enclosed, 
Sche goth, as sche were half out of hir mynde, 
To every place, wher sche hath supposed 
By liklihede hir child for to fynde ; 
And ever on Cristes mooder meke and kynde 
Sche cried, and atte lajste thus sche wrought^. 
Among the cursed Jewes sche him soughte. 

Sche freyned, and sche prayede pitously 
To every Jew that dwelled in that place. 
To telle hir, if hir child wente ther by ; i50 

Thay sayden nay ; but Jhesu of his grace 
Yaf in hir thought, withinne a litel space, 
That in that place after hir sone sche cryde, 
Wher as he was cast in a put bysyde. 

grete God, that parformedist thin laude 
By mouth of innocentz, lo, here thy might I 
This gemme of chastity, this emeraude, 
And eek of martirdom the ruby bright ! 

Ther he with throte i-corve lay upright, 

He Alma redemptoris gan to synge leo 

So lowde, that al the place bigan to rynge. 

The Cristen folk, that thurgh the strete wente. 
In comen, for to wonder upon this thing; 
And hastily for the provost thay sente. 
He cam anoon, withoute tar3dng. 
And heriede Crist, that is of heven Kyng, 
And eek his moder, honour of mankynde, 
And after that the Jewes let he bynde. 

This child with pitous lamentacioun 
Up taken was, S3mgyng his song alway ; in 

And with honour of gret processioun, 
Thay caried him unto the next abbay. 
His modir swownyng by the beere lay ; 
Unnethe mighte the poeple that was there 
This newe Rachel bringe fro the beere. 

With torment and with schamful deth echon 
This provost doth these Jewes for to sterve, 
That of this moerder wist, and that anoon ; 
He wolde no such cursednesse obser\^e ; 
Evel schal have, that evyl wol deserve. iso 

Therfore with wilde hors he dede hem drawe, 
And after that he heng hem by the lawe. 

Upon his beere ay lith this innocent 
Biforn the chief auter whiles the masse laste ; 
And after that, thabbot with his covent 
Hath sped him for to burie him ful faste ; 
And whan thay halywater on him caste. 
Yet spak this child, whan sprejnQde was the water, 
And song alma redemptoris mater. 

This abbot, which that was an holy man, im 
As monkes ben, or clles oughte be, 

This yoDge child to conjure he bigan. 
And sayd : ' deere child, I halse the, 
In vertu of the holy Trinity, 
Tel me what is thy cause for to synge, 
Sith that thy throte is kit at my semynge/ 
' My throte is kit unto my nekke-boon/ 
Sayde this child, * and as by way of kyndo 
I schulde han ben deed long tyme agoon ; 
But Jhesu Crist, as ye in bookes f3mde, soo 

Wol that his glorie laste and be in mynde ; 
And for the worschip of his moder deere, 
Yet may I synge alma lowde and cleere. 

* This weUe of mercy, Cristes moder swete, 
I loved alway, as after my connynge ; 

And whan that I my lyf schulde leete. 

To me sche cam, and bad me for to synge 

This antym verraily in my deyinge, 

As ye have herd ; and, whan that I hadde songe, 

Me thoughts sche layde a gr&yn under my tonge. 

* Wherfor I synge, and synge moot certeyne 211 
In honour of that blisful mayden fre. 

Til fro my tonge taken is the greyne. 
And after that thus saide sche to me : 
* My litil child, now will fecche the. 
Whan than the grayn is fro thi tonge i-take ; 
Be nought agast, I wol the not forsake.' 

This holy monk, this abbot him mene I, 
His tonge out caught, and took awey the greyn ; 
And he yaf up the gost ful softely. 220 

And whan the abbot hath this wonder seyn, 
His salte teres striken doun as reyn ; 
And grof he fel adoun unto the grounde. 
And stille he lay, us he had^ ben y-bounde. 

The oovent eek lay on the pavymenU 
Wepyng and herying Cristas moder deere. 
And after that thay rise, and forth thay wente, 
And took away this martir fro his beere, 
And in a tombe of marble stoones cleere 
Enclosede thay this litil body sweete ; sio 

Ther he is now, God lene us for to meete ' 

yonge Hughe of Lyncoln ; slayn also 
With cursed Jewes (as it is notable, 
For it nys but a litcd while ago), 
Pray eek for us, we synful folk unstable, 
That of His mercy God so merciable 
On us his grete mercy multiplie, 
For reverence of his modir Marie. Afnen. 




VOIh in. 

PROLOGE TO SIRE THOPAS. 

^HAN sayd was this miracle, every man 
As sober was, that wonder was to se. 
Til that oure Ilost to jape bigan. 
And than at erst he loked upon me, 
And sayde thus : * What man art thou ? ' quod he. 

* Thou lokest as thou woldest fynde an hare. 
For ever upon the ground I se the stare. 

* Approche ner, and loke merily. 

Now ware you, sires, and let this man have space. 
He in the wast is schape as wel as I ; lo 

This were a popet in an arm to embrace 
For any womman, smal and fair of face. 
He semeth elvisch by his countenaunce, 
For unto no wight doth he daliaunce. 

* Say now som what, sins other folk ban said ; 
Telle us a tale and that of mirthe anoon.' 

* Host,' quod I, * ne beth nought evel apayd. 
For other tale certes can I noon, 

But of a Tjm I lemede yore agoon 
Ye, that is good,' quod he,* now schul we heere 
Som deynte thing, me thinketh by his cheere.' 21 

THE TALE OF SIR THOPAS, 

ESTENETH, lordyngs, in good cntenii 
And I wol telle verrayment 

Of myrthe and o/boIob, 
Al of a knyght was fair and gent 
In batail and in toraament, 

His name was Sir Thopas. 
I-bore he was in fer centre, 
In Flaundree, al byyonde the se, 

At Poperyng in the place ; 
His fader was a man ful fre, lo 

And lord he was of that centre, 

As it was Goddes grace. 
Sir Thopas wax a doughty swayn ; 
Whyt was his fece as payndemayn, 

His lippes reed as rose ; 
Hb rode is lik scarlet en grajn, 
And I yow telle, in good certayn 

He had a semly nose. 
His heer, his herd, was lik safroun, 
That to his girdil raught adoun ; to 

His schoon of cordewane; 
Of Brigges were his hosen broun ; 
His robe was of sicladoun, 

That coste many a jane. 
He couthe hunt at wilde deer. 
And ride on haukyng for ryver 

With gray goshauk on honde; 



Digitized by VnOOQ IC 



'^>J 



132 THE CANTERBUBY TALES. 

Therto he waa a good archeer. 
Of wrastelyng was noon his peer, 

Ther eny ram schal stonde. m 

Ful many mayde bright in hour 
Thay mourne for him, par amour , 

Whan hem were bet lo depe : 
But he was chast and no lecchour. 
And sweet as is the brembre flour 

That bereth the reede heepe. 
And so it fel upon a day. 
For soth as I yow telle may. 

Sir Thopas wold out ryde ; 
He worth upon his steede gray, lo 

And in hb hond a launcegay, 

A long sword by his syde. 
He priketh thurgh a fair forest, 
Therin is many a wilde best, 

Ye, bothe buk and hare ; 
And as he prikede north and est, 
I tel it yow, hym had almost 

Bityd a sory care. 
Ther springen herbes greet and smale, 
The licorys and the cetewale, so 

And many a clow gilofre. 
And notemuge to put in ale, 
Whethir it be moist or stale. 

Or for to lay in cofre. 
The briddes synge, it is no nay. 
The sperhauk and the popinjay. 

That joye it was to heere ; 
The throstilcock maad eek his lay. 
The woode dowve upon the spray 

Tha song ful lowde and deere. 40 

Sir Thopas fel in love-longing«, 
Whan that he herde the briddes synge, 

And priked as he were wood ; 
His faire steede in his prikynge 
So swette, that men might him wrynge. 

His sydes were al blood. 
Sir Thopas eek so wery was 
For priking on the softe gras, 

So feers was his corrage, 
That doun he layd him in the place Yo 

To make his steede som solace^ 

And yaf him good forage. 
* 0, seinte Mary, henedidte, 
What eylith this love at me 

To bjrnde me so sore ? 
Me dremed al this night, pard^, 
An elf queen schal my lemman be. 

And slope under my gore. 
An elf queen wol I have, i-wis, 
For in this world no womman is w 

Worthy to be my make 
In toune ; 
AUe othir wommen I forsake, 
And to an elf queen I me take 

By dale and eek by doune.' 
Into his sadil he clomb anoon. 
And priked over stile and stoon 

An elf queen for to spye ; 
Til he so longe hath ryden and goon, 
That he fond in a priv^ woon le 

The contr^ of fairye, 

So wylde ; 
For in that centre was ther noon, 

That to hym durste ride or goon, 

Neither wif ne childe. 
Til that ther cam a greet geaunt, 
His name waa sir Olifatmt, 

A perilous man of dede ; 
He swar, 'Child, bj Termagaunt, 
^u^-if thou prike out of myn haunt, loe 

Anoon I slee thy stede, 

With mace. 
Heer is the queen of fayerie, 
With harp, and lute, and symphonye, 

Dwellyng in this place.' 
The child sayd : ' Also mote I the, 
To morwe wil I meets with the, 

Whan I have myn armure. 
And yit I hope, par ma fay. 
That thou schalt with this launcegay no 

Abyen it fill soure ; 

Thy mawe 
Schal I persyn, if that I may, 
£r it be fully prime of day. 

For heer schalt thou be slawe.' 
Sir Thopas drough on-bak ful faste ; 
This geaunt at him stoones cast^ 

Out of a fell staf slynge ; 
But faire eschapeth child Thopas, 
And al it was thurgh Goddis gras, iw 

And thurgh his faire berynge. 
Yet lesteneth, lordynges, to my tale, 
Merier than the nightyngale. 

For nowe I wol yow roune. 
How sir Thopas with sides smale, 
Prikyoge over hul and dale. 

Is come ageyn to toiine. 
His mery men comaunded he, 
To make him bothe game and gie, 

For needes most he fighte lao 

With a geaunt with heedes thre, 
For paramours and jolite 

Of oon that schon ful bright^, 
* Do come/ he sayde, * my mynstrules 
And gestours for to telle tales 

Anoon in myn armynge, 
Of romaunces that ben reales, 
Of popes and of cardinales. 

And eek of loYe-longeingeJ 
Thay fet him first the swete wyn, i«o 

And made him eek in a maselyn 

A real spicerye, 
Of gyngebred that was so fyn, 
And licorys^ and eek comyn, 

With sugre that is trye. 
He dede next his white leere 
Of doth of lake whyt and cleere 

A brech and eek a schert ; 
And next his schert an aketoun, 
And over that an haberjoun^ 160 

For persyng of his hert ; 
And over that a fyn hauberk, 
Was al i-wrought of Jewes werk, 

Ful strong it was of plate ; 
And over that his cote-armour, 
As whyt as is a lily flour, 

In which he wolde debate. 
His scheld was al of gold so vfi&, 
And therinne was a bores heed. 

A charbocle by his syde ; iM 

And ther he swor on ale and bred 
How that the geaunt schal be deed, 

Bytyde what betyde. 
His jambeux were of quirboily, 
His swerdes schethe of yvory, 

His helm of latoiin bright. 
His sadel was of rowel boon, 
His bridel as the sonne schon. 

Or as the moone light ; 
His spere was oifine cipres, i?c 

That bodeth werre, and no thing pees, 

The heed ful scharp i-grounde. 
His steede was al dappul gray, 
Hit goth an ambel in the way 

Ful softely and rounde 
In londe. 
Loy lordes, heer is a fyt ; 
If ye wil eny more of it, 

To telle it wol I fonde. 



FIT II. 

|0W hold your mouth for charito, \m 
Bothe knight and lady fre, 

And herkneth to my spelle , 
Of batail and of chivalry, 
Of ladys love drewery, 

Anoon I wol yow telle. 
Men spoken of romauns of pris. 

Of Horn child and of Ypotis, 

Of Bevys and sir Gy, 
Of sir Libeaux, and Pleyndamour ; 
But sir Thopas bereth the flour i90 

Of real chivalry. 
His goode steede he bistrood^ 
And forth upon his way he glood. 

As sparked out of the bronde ; 
Upon his crest he bar a tour, 
And therin stiked a lily flour : — 

God schilde his corps fro schonde ! 
And for he was a knyght auntrous. 
He nolde slepen in noon hous, 

But liggen in his hood. aoo 

His brighte helm was his wonger, 
And by him baytith his destrer 

Of herbes fyne and goode. 
Him self drank water of the welle, 
As dede the knight gir PeravdU 

So worthy under wede, 
TilU it was on a dcofe, 

PROLOGE TO MELIBEU8. 

^0 mor of this, for Goddes dignite !' 
Quod our Hoste, * for thou makest me 
So wery of thy verrey lewednesse, 
That, £d-so wkly God my soule blesse, 
Myn eeres aken for thy drasty speche. 
Now such a rym the devel I byteche ' 
This may wel be rym dogerel/ quoth he. 
' Why so ?' quod I, * why wilt thou lette me 
More of my tale than another man, 
Syn that it is the beste rym I can ?' lo 

' By God !' quod he, * for pleinly at o word, 
Thy drasty rymyng is not worth a tord ; 
Thou dost nought elles but despendist tyme. 
Sir, at word, thou schalt no lenger ryme. 
Let se wher thou canst tellen ought in gest, 
Or telle in prose som what atte lest, 
In which ther be som merthe or doctrine.* 

* Gladly,' quod I, * by Goddes swete pyne, 
I wol yow telle a litel thing in prose, 
That oughte like yow, as I suppose, ao 

Or elles certes ye be to daungerous. 
It is a moral tale vertuous, 
Ai be it told som tyme in sondry wise 
Of sondry folk, as I schal yow devyse. 
As thus, ye woot that every evaungelist, 
That telleth us the pe3me of Jhesu Crist, 
Ne saith not alle thing as his felawes doth ; 

But natheles here sentence is al soth^ 

And alle accorden as in here sentence, 

Al be ther in her tellyng difference. ao 

For some of hem sayn more, and some lesso, 

Whan thay his pitous passioun expresse ; — 

I mene of Mark, Mathew, Luk and Johan ; — 

Bat douteles her sentence is al oon. 

Therfor, lordynges alle, I yow biseche, 

If yow think that I varye as in my speche, 

As thus, though that I telle som what more 

Of proverbes, than ye have herd bifore 

Comprehended in this litel tretys here. 

To enforcen with theffeot of my matiere, 40 

And though I not the same wordes say 

As ye have herd, yit to yow alle I pray, 

Blameth me nought ; for, in my sentence, 

Schul ye no wher fynde difference 

Fro the sentence of this tretys lite. 

After the which this litil tale I write. 

And therfor herkeneth what I schal saye, 

And let me tellen al my tale, I praye.' 



THE TALE OF MELIBEUS. 

YONG man called Melibeus, mighty 
and riche, bygat upon his wif, that 
called was I^dens, a doughter which 
that called was Sophie. Upon a day 
byfel, that for his desport he is went into the 
feldes him to play. His wif and his doughter eek 

hath he kft in-with his hous, of which the dores 
were fast i-schitte. Thre of his olde foos han it 
espyed, and setten laddres to the walles of his 
hous, and by the wyndowes ben entred, and beetjm 
his wyf, and woondid his doughter with fyve mortal 
woundes, in fyve sondry places, that is to sayn, in 
here feet, in here hondes, in here eeres, in here 
nose, and in here mouth ; and lafbe her for deed, 
and went away. 

Whan Melibens retoumed was into his hous, 
and seigh al this meschief, he, lik a man mad, 
rendyng his clothes, gan wepe and crie. Prudens 
his wyf, as ferforth as sche dorste, bisought him 
of his wepyng to stynte. But not forthi he gan 
to crie ever longer the more. 

This noble wyf Prudence remembred hire 
upon the sentens of Ovide, in his book that cleped 
is the Remedy of Love, wher as he seith : He is a 
fool that destourbeth the moder to wepe in the deth 
of hir childe, til sche have i-wept hir fille, as for a 
certeyn tyme ; and than schal man doon his dili- 
gence as with amyable wordes hire to recomforte 
and praye hire of hire wepyng to stinte. For 
which resoun this noble wif Prudens su£fred hir 
housbonde for to wep» and crioy as for a certeyn 
space ; and whan sche seigh hir tyme, sche sayd 
him in this wise : ' Alias ! my lord,' quod sch», 
*why make ye youre self for to be lik a fool? 
Forsothe it apperteyneth not to a wys man, to 
make such sorwe. Your doughter, with the grace 
of God, schal warischt be and eschape. And al 
were it so that sche right now were deed, ye ne 
V oughte nought as for hir deth youre silf destroye. 

Senec saith, The wise man schal not take to gret 
discomfort for the deth of his children, but certes 
he schulde suffren it in pacience, as wel as he 
abydeth the deth of his owne persone.' 

This Melibeus answerde anoon and sayde: 'What 
man/ quod he, ' schuld of his wepynge stynte, that 
hath 80 gret a' cause for to wepe ? Jhesu Crist, 
oure Lord, him self wepte for the deth of Laiarus 
his frend/ Prudens answerde : 'Certes, wel I wot» 
attemperel wepyng is no thing defended to him 
that sorwful is, amonges folk in sorwe, but it is 
rather graunted him to wepe. The apostel Poule 
unto the Romayns writeth, A man schal rejoyce 
with hem that maken joye, and wepe with such 
folk as wepen. But though attemperel wepyng 
be graunted, outrageous wepynge certes is de- 
fended. Mesure of wepynge schulde be conserved, 
after the lore of Crist that techoth us Senec ; 
Whan that thi firend is deed, quod he, let nought 
thin yen to moyste ben of teres, ne to moche drye ; 
although the teeres come to thine eyghen, let hem 
not falle. And whan thou hast for-gon thy frend, 
do diligence to gete another frende ; and this is 
more wisedom than to wepe for thy firend, which 
that thou hast lorn, for therin is no boote. And 
therfore if ye governe yow by sapience, put away 
sorwe out of youre hert. Remembreth yow that 
Jhesus Sirac saith, A man that is joyous and glad 
in herte, it him conserveth florischinge in his age; 
but sothly sorweful herte maketh his boones drye. 
He saith eek thus, that sorwe in herte sleth ful 
many a man. Salamon saith, that right as motthes 
in schepes flees annoyeth the clothes, and the smale 

wormes on the tre unto thefruyte, right so annoyeth 
sorwe to the herte. Wherfore us oughte as wel in 
the deth of oure children, as in the losse of oure 
goodes temporales, have pacience. Remembreth 
yow upon the pacient Jop, whan he hadde lost his 
children and his temporal substance, and in his 
body endured and receyved ful many a grevous 
tribulacioun, yit sayde he thus : Oure Lord it sent 
unto me, oure Lord it hath raft fro me ; right so 
as oure Lord wil, right so be it doon ; i-blessed 
be the name of oure Lordl* To these forsayde 
thinges answerith Melibeus unto his wif Prudens : 
* Alle thine wordes ben soth/ quod he, * and therto 
profytable, but sothly myn herte is so troubled 
with this sorwe, that I noot what to doone/ * Let 
calle,' quod Prudence, * thy trewe frendes alle, and 
thy linage, whiche that ben trewe and wise ; tell- 
eth hem youre grevaunce, and herken what thay 
say in counseilynge, and yow governe after here 
sentence. Salomon saith, Werke al thi thing by 
counseil, and the thar never rewe.' 

Than, by the counseil of his wyf Prudens, this 
Melibeus let calle a gret congregacioun of peple, 
as surgiens, phisiciens, olde, and yonge, and some 
of his olde enemyes recounsiled (as by her sem- 
blaunt) to his love and to his grace ; and ther- 
withal ther come some of his neighebours, that 
deden him reverence more for drede than for love, 
as happeth ofte. Ther comen also ful many subtil 
flaterers, and wise advoketes lemed in the lawe. 
And whan these folk togidere assemblid were, this 
Melibeus in sorwful wyse schewed hem his caas, 
and by the manor of his speche, it semede that in 

herte he bar a cruel ire, redy to do vengeance 
upon his foos, and sodeynly desirede that the 
werre schulde bygynne ; but natheles yit axed he 
her counseil in this matier. A sirurgien, by licens 
and assent of suche as were wyse, up ros, and to 
Melibeus sayde, as ye may hiere. 

* Sire,' quod he, ' as to us sirurgiens apper- 
ticneth, that we do to every wight the beste that 
we can, wher as we ben withholde, and to oure 
pacient that we do no damage ; wherfore it hap- 
peth many tyme and ofte, that whan tweye han 
everich wounded other, oo same surgien heleth 
hem bothe; where unto oure art it is not per- 
tejmed to norische werre, ne parties to supporte. 
But certes, as to warisching of youre doughter, al 
be it so that sche perilously be woundid, we 
schuUen do so tentyf besjmes fro day to night, 
that with the grace of God sche schal be hool and 
sound, als soone as it is possible.' Almost right 
in the same wise the phisiciens answerden, save 
that thay sayden a fewe wordes more ; that ryght 
as maladies ben cured by her contraries, right so 
schal men warissche werre by vengeaunce. His 
neygheboures ful of envy, his feyned freendes that 
semede recounsiled, and his flatereres, maden 
semblaunt of wepyng, and appaired and aggregged 
moche of this matiere, in preisyng gretly Melibo 
of might, of power, of riches, and of frendes, de- 
spisinge the power of his adversaries ; and sayden 
outerly, that he anoon schulde wreke him on his 
adversaries be byg3mn3mge of werre. 

Up roos thanne an advocate that was wjts, by 
leve and by counseil of othere that were wise, and 

Bayde : * Lordynges, the needes for whiche we ben 
asseml^Iit in this place is ful hevy thing, and an 
heigh matier, bycause of the wrong and of the 
wikkednes that hath ben doon, and eek hy resoun 
of the grete damages that in tyme comyng ben 
possible to falle for the same, and eek bycause of 
the grete richesse and power of the partes bothe ; 
for the whiche resouns, it were a ful gret peril to 
erren in these materes. Wherfore, MelibeuSj 
this is oure sentence ; we counseile yow, aboven 
alle thinges, that right anoon thou do diligence 
in kepyng of thy body in such a wyse that thou 
ne wante noon espye ne wacche thy body for to 
save. And after that, we counseile that in thin 
hous thou sette suffisaunt garnisoun, so that thay 
may as wel thy body as thin hous defende. But 
certes for to moeve werre, ne sodeynly for to do 
vengeance, we may not deme in so litel tyme that 
it were profitable. Wherfore we axen leysir and 
a space to have ddiberacion in this caas to demon ; 
for the comune proverbe saith this ; he that soone 
demeth, soone schal repente. And eek men sayn, 
that thilke juge is wys, that soone understondeth 
a matier, and juggeth by leysir. For al be it so, 
that alle taryinge is ano}'ful, algates it is no reproof 
in yevynge of juggement, ne of vongaunce takyng, 
whan it is suffisaunt and resonable. And that 
schewed oure Lord Jhesu Crist by ensample, for 
whan that the womman that was i-take in ad* 
voutrie, was brought in his presence to knowen 
what schulde be doon of hir persone, al be it that 
he wist him self what that he woldo answere, 3dt 
wolde he not answere sodenyly, but he wolde have 

deliberacioun, and in the ground hem wrot tTv^yes. 
And by these causes we axe deliberacioun ; and 
we schul thanne by the grace of God counseile the 
thing that schal be profytable/ Upstarten thcnne 
the yonge folkes anoon at oones, and the moste 
parte of that companye han skorned these olde 
wise men, and bygonne to make noyse and sayden : 
' Right so as whil that iren is hoot men scholden 
smyte, right so schulde men wreke here wronges, 
whil that they ben freische and newe ;' and with 
lowde vois thay cryde, ' Werre, werre/ 

Uproos tho oon of these olde wise, and with his 
bond made countenaunoe that men schulde holde 
hem stille, and yiven him audience. ' Lordyngs/ 
quod he, ' ther is ful many a man that crieth 
'werre, werre/ that wot ful litel what werre 
amounteth. Werre at his bygynnyng hath so 
greet an entre and so large, that every wight may 
entre whan him liketh, and lightly fynde werre ; 
but certes what ende schal faUe therof, it is not 
lightly to knowe. For sothly whan that werre is 
oones bygonne, ther is ful many a child unboro of 
his mooder that schal sterve yong, bycause of 
thilke werre, or elles lyve in sorwo and deye in 
wrecchidnes ; and therfore, er that eny werre be 
bygonne, men moste have gret counseil and gret 
deliberacioun.' And whan this olde man wende 
to enforce his tale by resouns, wel neigh alle at 
oones bygonne thay to rise, for to breke his tale, 
and beden him ful ofle his wordes to abrigge. For 
8othly he that precheth to hem that liste not to 
heere his wordes, his sermoun hem anoyeth. For 
Jhesus Sirac saith, that musik in wepyng is a 

noyous thing. This is to say, as moche avayleth 
to speke to-fore folk to whiche his speche an- 
noyeth, as it is to S3mge byfore hem whiche that 
Wepith. And whan this wise man saugh him 
wanted audience, al schamefast he sette him doun 
agayn. For Salamon saith, Ther as thou may have 
noon audience, enforce the not to speke. ' I se 
wel/ quod this wise man, ^ that the comune pro- 
verbe is soth, that good counseil wantith, whan it 
is most neede.' Yit hadde this Melibeus in his 
counseil many folk, that prively in his eere coun- 
seled him the contrarie in general audience. 

Whan Melibeus hadde herd that the grettest 
party of his counseil were accorded that he schulde 
make werre, anoon he consented^ to here coun- 
seilyngy and filly affermed here sentence. Thanne 
dame Prudence, whan that sche saugh that hir 
housbonde schop him to wreke him of his enemyes, 
and to gynne werre, sche in ful humble wise, 
whan sche saugh hire tyme, sayde him these 
wordes ; ' My lord,' quod sche, * I yow biseche as 
hertily as I dar and kan, ne haste yow nought to 
faste, and for alle guerdouns as yeve me audience. 
For Peres Alfons saith. Who that doth to the 
outher good or harm, haste the nought to quyten 
him, for in this wise thy freend wil abyde, and 
thin enemy schal the lenger lyve in drede. The 
proTorbe saith. He hastith wel that wisly can 
abyde ; and in wikked haste is no profyt.' This 
Melibeus answerde unto his wyf Prudens ; ^ I pur- 
pose not,' quod he, * to werke by thy counseil, for 
many causes and resouns ; for certes every wight 
wolde holde me thanne a fool ; this is to sayn, if 

I for thy counseil wolde chaunge thinges that 
affermed ben by bo many wise. SecouncU^, I Bay 
that alle wommen be wikked, and noon good of 
hem alle. For of a thousand men, saith Salomon, 
I fond oon good man ; but certes of alle wommen 
good womman fond I never noon. And also eertes, 
if I governede me by thy counseil, it schulde seme 
that I hadde yiven to the over me the maistry; 
and God forbeede er it so were. For Jhesus Syrac 
«aith, that if a wif have maistrie, sche is con- 
trarious to hir housbond. And Salomon saith, 
Never in thy lif to thy wyf, ne to thy child, ne to 
thy fireend, ne yeve no power over thi self; for 
better it were that thy children axen of thy per- 
Bone thinges that been needful to hem, than thou 
se thi self in the hondes of thy children. And 
also, if I wolde werke by thy counselynge, certes 
it moste som tyme be secr^, til it were tyme that 
it moste be knowe ; and this ne may not be.* 

Whan dame Prudence, ful debonerly and with 
gret pacience, hadde herd al that hir housbonde 
likede for to seye, thanne axedesche of him licence 
for to speke, and sayde in this wise ; * My lord,* 
quod sche, * as to youre firste resoun, certes it may 
lightly be answered; for I say it is no foly to 
chaunge counsel whan the thing is chaungid, or 
elles whan the thing semeth otherwise than it was 
bifom. And moreover I say, though that ye ban 
sworn and i-hight to parforme youre emprise, and 
natheles ye wayve to parforme thilke same em- 
prise by juste cause, men schulde not say« therfore 
that ye were a lyere, ne for-swom ; for the book 
seith, that the wise man maketh no lesyng, whao 

he torneth his corrage to the better. And al bo 
it so that youre emprise be establid and ordeyned 
by gret multitude of people, yet thar ye not ao- 
complise thilke same ordinaunce but you like ; for 
the trouthe of a thing, and the profyt, ben rather 
founde in fewe folk that ben wise and ful of resoun, 
than by gret multitude of folk, ther every man 
crieth and clatereth what that him liketh ; sothely 
such multitude is not honest. And to the secounde 
resoim, wheras ye sayn, that alle wommen ben 
wikke; save youre grace, oertis ye despise alle 
wommen in this wise, and ke that alle despysith, 
saith the book, aUe despUseth, And Senec saith, 
Who-80 wil have sapience, schal no man desprayse, 
but he schal gladly teche the science that he can, 
withoute presumpcioun or pryde; and suche 
thinges as he nought can, he schal not ben 
aschamed to leme hem, and enquere of lasse folk 
than himself. And, sire, that ther hath be ful 
many a good womman nunc lihUy he proved. 
Gertes, sire, oure Lorde Jhesu Crist nolde nevere have 
descended to be home of womman, if alle wommen 
hadde ben wikke. And after that, for the grete 
bounty that is in wommen, oure Lord Jhesu Crist, 
whan he was risen fro deth to lyve, apperede 
rather to a womman than to his apostles. And 
though that Salamon say, he fond never good 
womman, it folwith nought therfore, that alle 
wommen ben wikke; for though that he fonde 
noone goode wommen, certes many another man 
hath founden many a womman ful goode and 
trewe. Or elles paraventure thentent of Salamon 
was this, as in sovereyn bounty he fond no 

wommon; this is to saye, that ther is no wight 
that hath soverein bounte, save God aloone, as 
he him-self recordeth in his Evanngelie. For their 
nys no creature so good^ that him ne wantith 
som-what of the perfeccioun of God that is his 
makere. Youre thridde resoun is this ; ye sejm 
that if ye governed^ yow by counsel of me, it 
schulde seme that ye hadde yeve me the maystry 
and the lordschipe over youre persone. Sire, save 
youre grace, it is not so ; for if so were that no 
man schulde be counseiled but by hem that hadde 
maystrie and lordschipe of his persone, men wolde 
nought be counseiled so ofte ; for sothly thilke man 
that axeth counseil of a purpos, yet hath he fre 
chois whether he wil werke by that purpos or 
noon. And as to youre ferthe resoun, ther ye 
sayn that the janglerie of wommen can hyde 
thinges that they wot not of; as who saith, that a 
womman can nought hyde that that sche woot; 
sire, these wordes ben understonde of wommen 
that ben jangelers and wikke ; of whiche wommev 
men sayn that thre thinges drjrven a man out oi 
his oughne hous ; that is to saye, smoke, droppyng 
of reyn, and wikked wyfes. Of suche wommen 
saith Salomon, that it were better to a man to 
dwelle in desert, than with a womman that is 
riotous. And, sire, by youre leve, that am not T ; 
for ye ban ful ofte assayed my grete silence and 
ray grete pacience, and eek how wel that I can 
hyde and hele thinges that ben secrely to hyde. 
And sothly, as to youre fyfte resoun, wher as ye 
sayn, that in wikkede counseil wommen ven- 
quisscheth men, God wot thilke resoun stont here 

in no Btede; for understondith now, ye tixen 
counseil to do wickidnes; and if ye wile wirke 
wiekidnes, and youre wyf restreyne thilke wicked 
purpos, and overcome you by resoun and by good 
counseil, certes youre wyf oweth rather be preised 
than y-blamed. Thus schulde ye understonde the 
philosopher that seith, In wicked counseil wommen 
venquyschen her housbondes. And ther as ye 
blame alle wymmen and here resouns, I schal 
schewe by many resouns and ensamples that many 
a womman hath ben ful good, and yit been, and 
here eounseiles ful holsome and profitable. Eke 
some men had sayd, that the counseilyng of 
wommen is outher to dere, or to litel of pris. But 
al be it so that ful many a womman is badde, and 
hir counseil vile and not worth, yet ban men 
founde many a ful good womman, and ful discret 
and wys in counseilyng. Lo, Jacob, by counseil of 
his moder Rebecca, wan the blessyng of his fader 
Ysaak, and the lordschipe of alle his bretheren. 
Judith, by hire goode counseil, delyverede the citee 
of Bethulie, in which sche dwellide, out of the 
Jiande of Olophemus, that hadde it byseged, and 
wolde it al destroye. Abigayl delivered^ Nabal 
hir housbond fro David the king, that wolde have 
i-slayn him, and appesede the ire of the kyng by 
hir witte, and by hir good counseilynge. Hester 
by good counseil enhaunsede gretly the poeple of 
Qod, in the regno of Assuerus the k3mg. And the 
same bounte in good counseilyng of many a good 
womman maye men rede and telle. And more- 
over, whan oure Lord hadd!e creat Adam oure forme 
fader, he sayde in this wise : Hit is not goode to 

be a man aloone; make we to him an help 
semblable to him-self. Here may ye se that if 
that a womman were not good, and hir counseil 
good and profjrtable, oure Lord God of heven 
wolde neither have wrought hem, ne called hem 
help of man, but rather confusioun of man. And 
ther sayde oones a clerk in tuo versus. What is 
better than gold? Jasper. And what is better 
than jasper? Wisedom. And what is betterthan 
wisedom? Womman. And what is better than 
a good womman ? No thing. And, sire, by many 
other resoims maye ye se, and many wommen ben 
goode, and eke here caunseile goode and profitable. 
And therfore, if ye wile truste to my counseil, I 
schal restore you youre doughter hool and sound ; 
and eek I wil doon you so moche, that ye schul 
have honour in this cause.' 

Whan Melibe had herd these wordes of his wif 
Prudens, he seide thus : ' I se wel that the word 
of Salomon is soth ; he seith, that the wordes that 
ben spoken discretly by ordinaunce been hony- 
combes for thay yeven swetnes to the soule, and 
holeeamenesse to the body. And, wyf, bycause of 
thy swete wordes, and eek for I have assayed and 
proved thi grete sapiens and thi grete trouthe, I 
wil governe me by thy counseil in alle thinges.' 

* Now, sire,' quod dame Prudens, * and syn ye 
vouchen sauf to be governed by my counseilyng, I 
wil enforme you how ye schul governe youre-self, 
in chesyng of youre counseil. Ye schul first in 
alle youre werkes mekely biseche to the hihe God, 
that he wol be your counseilour ; and schape you 
to that entent that he yive you counseil and con- 

fort, as taughte Toby his sone. At alio tymes 
thou schalt blesse God, and pray him to dresse 
thy wayes; and loke that alle thi counseiles be 
in him for evermore. Seint Jame eek saith : If 
eny of yow have neede of sapiens, axe it of God. 
And aftirward, thanne schul ye take counseil in 
youreself, and examine wel your thoughtes, of 
suche thinges as you thinkith that is best for 
youre profyt. And thanne schul ye dryve fro 
youre herte tho thre thinges that ben contrarie to 
good counseil ; that is to say, ire, coveytise, and 
hastynes. First, he that axeth counseil of him- 
self, certes, he moste be withoute ire, for many 
cause. The first is this: he that hath gret ire 
and wraththe in him-self, he weneth alwey he 
may do thing that he may not doo. And secoundly, 
he that is irous and wroth, he may not wel deme; 
and he that may not wel deme, may nought wel 
counseile. The thridde is this: that he that is 
irous and wroth, as saith Senec, may not speke 
but blameful thinges, and with his vicious wordes 
he stireth other folk to anger and to ire. And 
eek, sire, ye moste dryve coveitise out of youre 
herte. For thapostle saith that coveytise is roote 
of alle harmes. And trusteth wel, that a coveit- 
ous man ne can not deme ne thinke, but oonly 
to fulfille the ende of his coveitise; and certes that 
may never ben accomplised; for ever the more 
abundaunce that he hath of riches, the more he 
desireth. And, sire, ye moste also drjrve out of 
your herte hastynes ; for certes ye maye nought 
dome for the beste a sodein thought that falleth 
in youre herte, but ye moste avyse you on it ful 

ofte. For as ye herde here biforn, the comune 
proverbe is this ; that he that soone demeth, soone 
repentith. Sire, ye ben not alway in lik disposi- 
cioun, for certis som thing that som tyme semeth 
to yow that it is good for to doo, another tyme it 
semeth to you the contrarie. Whan ye ban taken 
counseil in youre-selven, and ban demed by good 
deliberacioun such thing as yow semeth best, 
thanne rede I you that ye kepe it secr^. Bywreye 
nought youre counseil to no persone, but it so be 
that ye wene sicurly, that thurgh youre bywrey- 
inge youre condicioim schal be to yow the more 
profytable. For Jhesus Syrac saith. Neither to 
thi foo ne to thi freend discoyere not thy secre ne 
thy foly; for they wile yive you audience and 
lokyng and supportacioun in thi presence, and 
scorn in thin absence. Another clerk saith, that 
skarsly schalt thou fynde eny persone that may 
kepe counseil secreely. The book saith: Whil 
thou kepist thi counsail in thin herte, thou kepest 
it in thi prisoun ; and whan thou bywreyest thi 
counseil to any wight, he holdeth the in his snare. 
And therfore yow is better hyde youre counseil in 
youre herte, than prayen him to whom ye have 
bywreyed youre counseil, that he wol kepe it clos 
and stille. For Seneca seith : If so be that thou 
ne maist not thm owne counseil hyde, how darst 
thou preyen any other wight thi counseil secreely 
to kepe ? But natheles, if thou wene securly that 
thy bywrepng of thy counseil to a persone wol 
make thy condicioun stonde in the better plite, 
thanne schalt thou telle him thy counseil in this 
wise. First, thou shalt make no semblaimt wher 

the were lever werre or pees, or this or that ; ne 
schewe him not thi wiUe and thin entent; for 
tmste wel that oomunly these counseilours ben 
flaterers, namely the oounselours of grete lordes, 
for thay enforcen hem alway rather to speke p]e« 
saunt wordes enclynyng to the lordes lust, than 
wordes that been trewe and profytable. And 
therfore men saye, that the riche man hath selden 
good connseil, but-if he have it of him-self. And 
after that thou schalt considers thy frendes and 
thy enemyes. And as touching thy frendes, thou 
schalt oonsidere which of hem beth most faithful 
and most wise, and eldest and most approvyd in 
counsaylinge ; and of hem schalt thou axe thy 
oounsail; as the caas requireth. 

* I say, that first ye sohul dope to your counseil 
youre frendes that ben trewe. For Salomon saith, 
that right as the hert of a man delitith in savour 
that is soote, right so the counseil of trewe frendes 
yeveth swetnes to the soule. He saith also, ther 
may no thing be likened to the trewe freend ; for 
certes gold ne silver beth nought so moche worth 
as the goode wil of a trewe freend. And eek he 
sayde, that a trewe frend is a strong defens; who 
that it fyndeth, certes he fyndeth a gret tresour. 
Thanne schul ye eek considere if that youre trewe 
frendes ben discreite and wyse ; for the book saith, 
Axe thi counseil alwey of hem that ben wyse. 
And by this same resoun schul ye clepe to youre 
counseil of youre frendes that ben of age, such as 
have i-seye sightes and ben expert in many 
thinges, and ben approvyd in counseylinges. For 
the book saith, that in olde men is the sapience. 

and in longe tyme the prudence. And TuUius 
saith, that grete thinges ben not ay accompliced 
by strengthe, ne by delyvemes of body, but by 
good counseil, by auctorit^ of persones, and by 
science; the whiche thre thinges ne been not feble 
by age, but certis thay enforcen and encresen day 
by day. And thanne schul ye kepe this for a 
general reule. First schul ye depe to youre 
counseil a fewe of youre frendes that ben especial. 
For Salomon saith, Many frendes have thou, but 
among a thousand chese the oon to be thy coun- 
seilour. For al be it so, that thou first ne telle 
thy counseil but to a fewe, thou mayst afterward 
teUe it to mo folk, if it be neede. But loke alwey 
that thy counseilours have thilke thre condiciouns 
that I have sayd bifore ; that is to say«, that thay 
ben trewe, and olde, and of wys experiens. And 
werke nought alwey in every need by oon coun- 
seilour alloone; for som tyme byhoveth it be 
counseiled by many. For Salomon saith, Salva- 
cioun of thinges is wher as there beth many 
counseilors. 

* Now sith that I have told yow of which folk 
ye schul be counseiled, now wille I telle yow 
which counseil ye ought eschiewe. First, ye schal 
eachiewe the counseil of fooles ; for Salomon seith, 
Take no counseil of a fool, for he ne can not coun- 
seile but after his oughne lust and his affeccioun. 
The book seith, that the proprete of a fool is this : 
he troweth h'ghtly harm of every wight, and lightly 
troweth alle bounte in him-self. Thow schalt 
eschiewe eek the counseil of alle flaterers, suche 
as enforcen hem rathere to prayse youre porsone 

by flaterie, than for to telle jow the sothfastnesse 

of thinges. Wherfore Tullius saith, Amonges alle 

pestilences that ben in frendschipe the grettest is 

flaterie. And therfore is it more neede that thou 

eschiewe and drede flaterers, more than eny-other 

peple. The book saith, Thou schalt rather drede 

and flee fro the swete wordes of flaterers, then fro 

the egre wordes of thy frend that saith the thi 

sothes. Salamon saith, that the wordes of a 

flaterer is a snare to cacche in innocentz. He 

saith also, He that speketh to his frend wordes of 

swetnesse and of plesaunce, setteth a nette by fore 

his feet to cacchen him. And therfore saith 

Tullius, Encline not thin eeres to flaterers, ne tak 

no counseU of the wordes of flaterers. And Catoun 

saith, Avyse the wel, and eschiewe wordes of 

swetnes and of plesaunoe. And eek thou schalt 

ngchiewe the counselyng of thin olde enemyes that 

»en recounsiled. The book saith, that no wight 

etometh safy into the grace of his olde enemyes. 

ind Ysope saith, Ne trust not to hem, with which 

hou hast had som tyme werre or enmyt^, ne telle 

lot hem thy counseil. And Seneca telleth the 

lause why ; it may not be, saith he, that wher as 

I greet fuyr hath longe tyme endured, that there 

le leveth som vapour of hete. And therfore saith 

Salomon, In thin olde enemy truste thou nevere. 

^r sicurly, though thin enemy be reconsiled, and 

nake the cheer of humility, and lowteth to the 

lis heed, ne trist him never ; for certes he makith 

hilke feyned humility more for his prqfyt, than 

or eny love of thi persone ; bycause he demyth to 

lave victorie over thi persone by such feyned 

countynaunce, the whiche victorie he mighU 
nought have by stryf and werre. And Petir 
Alfons saith : Make no felaschipe with thine olde 
enemyes, for if thou do hem bounty, they wil« 
perverten it into wikkednes. And eek thou most 
eschiewe the connseilynge of hem that ben thy 
servauntz, and beren the gret reverence ; for par- 
aventure thai say it more for drede than for love. 
And therfore saith a philosophre in this wise: 
Ther is no wight parfytly trewe to him that he to 
sore dredeth. Aiid Tullius saith, Ther is no 
might so gret of eny emperour that longe may 
endure, but-if he have more love of the peple than 
drede. Thow achaU also eschiewe the counseil of 
folk that ben dronkelewe, for thay ne can no 
counseil hyde. For Salomon saith, Ther regneth 
no privet^ ther as is dronkenesse. Ye schul also 
have in suspect the counseil of such folk as coun- 
seileth you oon thing prively, and counseile yow 
the contrarie openly. For Cassiodorie saith, It is 
a manor sleighte to hindre, whan he schewith to 
doon oon thing opwily, and werkith prively the 
contrarie. Thou schalt also eschiewe the counseil 
of wikked folkes; for the book saith, The coun- 
selyng of wikked folk is alway ful of fraude. An(^ 
David saith, Blisfol is that man that hath not fol- 
wed the counseilyng of wikked men or schrewes. 
Thow schalt also eschiewe the connseilynge of 
yonge folk, for here counseil is nought rype. 

* Now, sire, syn I have schewed yow of what 
folk ye schul take youre counsail, and of whiche 
folk ye schullen eschiewe the counseil, now schal I 
teche yow how ye schul ezamyne youre counseil 

after the doctrine of.TuUius. In the examjuyng 
of youre counseiloures, ye schul considre many 
thinges. Althirfirst ye schul considre that in 
thilke thing that thou proposist, and up what 
thing thou wilt have counseil, that verray trouthe 
be sayd and considerid; this is to sayn, telle 
t-rewely thy tale, For he that saith fals, may not 
wel be counseled in that cas of which he lyeth. 
And after this, thou schalt considere the thinges 
that accorden to that purpos for to do by thy 
counseil, if resoun accorde therto, and eke if thy 
might may accorde therto, and if the more part 
and the better part of thy counseilours accorde 
therto or noon. Thanne schalt thou considere what 
thing schal folwe of that consailynge; as hate, 
pees, werre, grace, profyt, or damage, and many 
other thinges ; and in alle these thinges thou schalt 
chese the beste, and weyve alle other thinges. 
Thanne schalt thou considre of what roote en- 
gendered is the matier of thy coimseil, and what 
fruyt it may conceive and engendre. Thow schalt 
also consider al these causes, from whens thai ben 
sprongen. And whan ye have examined youre 
counseil, as I -have said, and which party is the 
better and more profitable, and ban approved by 
many wise folk and olde, than schalt thow consi- 
dre, if thou maist parforme it and make of it a 
good ende. For resoun wol nought that any man 
8chuld« bygynne a thing, but-if he mighte parforme 
it and make therof a good ende; ne no wight 
schulde take upon him so hevy a charge, that he 
mighte not here it. For the proverbe saith, He 
that moche embrasith destreyrteth litel. And 

Catoun seithy Assay to do such thing as thou hast 
power to doon, lest that thy charge oppresse the 
BO sore, that the hihove to wayve thing that thou 
hast hygonne. And if so be that thou be in doute, 
vfher thou maist parforme a thing or noon, chese 
rather to suflfre than bygynne. And Petre Alfons 
saith, If thou hast might to doon a thing, of which 
thou most repente, it is better nay than yee ; this 
is to sayn, that the is better holde thy tonge stille 
than to speke. Than maye ye understonde by 
stronger resouns, that if thou hast power to par- 
forme a werk, of which thou schalt repente, thanne 
is it better that thou suffre than bigynne. Wei 
seyn thay that defenden every wight to assaie 
thing of which he is in doute, whethir he may 
parforme it or noon. And after whan ye han ex- 
am3med youre counseil, as I have sayd bifom, and 
knowen wel ye may parforme youre emprise, con- 
ferme it thanne sadly til it be at an ende. 

* Now is it tyme and resoun that I schewe yow 
whanne, and wherfore, that ye maye chaunge youre 
counseil withouten reproef. Sothly, a man may 
chaunge his purpos and his counseil, if the cause 
cesseth, or whan a newe cause bjrtydeth. For the 
lawe seith, upon thinges that newely bitydeth, 
bihoveth newe counseil. And Seneca seith. If thy 
counseil be comen to the eeres of thin enemy, 
chaunge thy counsail. Thow maist also chaunge 
thy counseil, if so be that thou fynde that by errour, 
or by other processe, harm or damage may bytyde. 
Also thou chaunge thy counseil, if thaiit be dishonest, 
or elles cometh of dishoneste ; for the lawes sayn, 
tliat alle the hestes that ben dishoneste ben of no 

valieu ; and eek, if it so be that it be impossible, 
OF may not goodly be parformed or kept. And 
take this for a general reule, that every counseil 
that is affermed or strengthed so strongly that it 
may not be chaunged for no condicioun that 
may bitide^ I say that thilke counseil is wikked/ 

This MelibeuS; whan he had herd the doctrine 
of his wyf dame Prudens, answerde in this wise. 
* Dame/ quod he, * yit as into this tyme ye ban 
wel and covenably taught me, as in general, how 
I schal governe me in the chesynge and in the 
withholdynge of my counseiloures ; but now wold 
I fayn ye wolde condescende as in especial, and 
telleth me what semeth or how liketh yow by 
oure counseiloures that we ban chosen in oure 
present neede.* 

* My Lord,' quod sche, * I byseke yow in al 
humblesce, that ye wile not wilfully repplye against 
my resouns, ne distempre youre herte, though I say 
or speke thing that yow displesith ; for God woot 
that, as in m3m entent, I speke it for youre beste, 
for youre honour, and for your profyt eek, and 
sothly I hope that your benignite wol take it into 
pacience. For trusteth me wel,' quod sche, * that 
youre counseil as in this caas ne schulde not (as 
for to speke propurly) be called a counseilyng, but 
a mocioun or a moevynge of foly, in which counseil 
ye ban erred in many a sondry wise. First and 
forward, ye ban erred in the gaderyng of youre 
counseilours ; for ye schulde first han cleped a fewe 
folkes, if it hadde be neede. But certes ye han 
sodeinly cleped to your counseil a gret multitude 
of people, ful chargeous and ful anoyous for to 

hiere. Also ye han erred, for ther as ye schulde 
oonly have clepid to youre counseil youre trewe 
frendes, olde and wise, ye have i-cleped straunge 
folk, yonge folk, false flatereres, and enemyea 
reconsiled, and folk that doon yow reverence with- 
oute love. Eke also ye han erred, for ye han 
brought with yow to youre counseil ire, coveitise, 
and hast3mes, the whiche thre thinges ben con- 
trarious to every counsail honest and profitable ; 
the whiche thre thinges ye have nought annen- 
tissched or destroyed, nejrther in youre self ne irt 
youre counseiloures, as ye oughte. Also ye have 
erred, for ye have schewed to youre counseilours 
youre talent and youre affeccioun to make werre, 
and for to doon vengeaunce anoon, and thay han 
espyed by youre wordes to what thinge ye ben 
enclined ; and therfore have thay counseiled yow 
rather to youre talent than to youre profyt. Ye 
have erred also, for it semeth that yow sufficeth 
to have been counseiled by these counseilours 
only, and with litel avys, wher-as in so gret and 
80 heigh a neede, it hadde be necessarious mo 
counseilours and more deliberacioun to parforme 
youre emprise. Ye have erred also, for ye have 
maked no divisioun bytwixe yoiu*e counsailours ; 
this is to seyn, bitwix youre frendes and youre 
feyned counseilours; ne ye ne have nought i-knowe 
the wille of youre frendes, olde and wise, but ye 
have cast alle here wordes in an hochepoche, and 
enclyned youre herte to the more part and to the 
gretter nombre, and there be ye condescendid ; 
and syn ye wot wel men schal alway fynde a 
gretter nombre of fooles than of wyse . men, and 

therfore the counsailes that ben at congregaciouns 
and multitudes of folk, ther as men taken more 
reward to the nombre than to the sapience of per- 
sones, ye se wel that in suche counseil3mges fooles 
have maystrie/ 

Melibeus answerde aga3m and sayde: ^ I graunte 
wel that I have erred ; but there as thou hast told 
me to-fom, that he is nought to blame that 
chaungeth his counseilours in certeyn caas, and 
for certe3m juste causes, I am al redy to chaunge 
my counseilours right as thou wilt devyse. The 
proverbe saith, that for to do sjmne is mannysch, 
but certes for to presevere longe in synne is werk 
of the devyl.' 

To this sentence anoon answerde dame Prudens, 
and saide : * Examineth/ quod sche, ' youre coun- 
sail, and let us se which of hem hath spoke most 
resonably, and taught you best counsail. And 
for as moche as the examinacioun is necessarie, 
let us byginne at the surgiens and at the phisi- 
cienSy that first speken in this matiere. I say you 
that the surgiens and the phisiciens han sayd yow 
in youre counseil discretly, as hem pught ; and in 
here speche sayden ful wisely, that to the office of 
hem appendith to doon to every wight honour and 
profyt, and no wight to annoy, and after here craft 
U) do gret diligence unto the cure of hem which 
that thay have in here governaunce. And, sire, 
right as thay answerde wisely and discretly, right 
so rede I that thay be heighly and soveraignly 
guerdoned for here noble speche, and eek for they 
schullen do the more ententyf besynes in the 
curyng of youre doughter dere. For al be it so 

that thai be youre frendes, therfore schul ye 
nought suiFre that thay schul serve yow for 
nought, but ye oughte the rathere to guerdoune 
hem and schewe hem youre largesse. And as 
touchynge the proposiciouns whiche the phisiciena 
han schewed you in this caas, this is to sayn, that 
in maladyes oon contrarie is warisshed by another 
contrarie, I wolde fajm knowe thilke text and how 
thay understonde it, and what is youre entente.' 
*Certes,' quod Melibeus, ' understonden it is in 
this wise ; that right as thay han do me a con- 
'rarie, right so schold I do hem another ; for right 
as thay han venged hem on me and doon me 
wrong, right so schal I venge me upon hem, and 
doon hem wrong; and thanne have I cured oon 
contrarie by another.' ' Lo, lo,' quod dame Pru- 
dence, ' how lightly is every man enclyned to his 
oughne plesaunce and to his oughne desir ! Certes,' 
quod sche, ' the wordes of the phisiciens ne schulde 
nought have ben under^onde sone in that wise ; 
for certes wikkednesse is no contrarie to wicked- 
nesse, ne vengauns to vengeaunce, ne wrong to 
wrong, but tha^ ben semblable ; and therfore on 
vengeaunce is nought warisshed by another ven- 
geaunce, ne oon wrong by another wrong, but 
everych of hem encreseth and engreggith other. 
But certes the wordes of the phisiciens schul ben 
understonde in this wise ; for good and wikkednesse 
ben tuo contraries, and pees and werre, vengeaunce 
and suiferaunce, discord and accord, and many 
other thinges; but, certes, wikkednes schal be 
warrisshed by goodnesse, discord by accord, werre 
by pees, and so forth of other thinges. And herto 

accordith seint Paul the apostil in many places ; 
he saith, Ne yeldith nought hann for harm, ne 
wikked speche for wikked speche ; but do wel to 
him that doth the harm, and blesse him that seith 
the harme. And in many other places he amon- 
esteth pees and accord. But now wil I speke to 
yow of the counseil, which was yive to yow by the 
men of lawe, and the wise folk, and the oldefoUce, 
that sayde alle by oon accord as ye have herd by- 
fore, that over alle thinges ye schal do youre dili- 
gence to kepe youre persone, and to wamistore 
youre house; and seyden also, that in this yow 
aughte for to wirche ful avysily and with gret 
deliberacioun. And, sire, as to the firste poynt, 
that touched^ to the kepinge of youre persone, ye 
schul understonde, that he that hath werre, schal 
evermore devoutly and mekely prayen bifom alle 
thinges, that Jhesu Crist wil of his mercy have 
him in his proteccioun, and ben his soverayn 
helpyng at his neede; for certes in this world 
ther nys no wight that may be counseiled or kept 
sufficauntly, withoute the kepinge of cure lord 
Jhesu Crist. To this sentence acgordeth the pro- 
phete David, that seith : If God ne kepe not the 
citee, in ydel wakith he that kepith hit. Now, 
sire, thanne schul ye committe the keping of 
youre persone to youre trewe frendes, that ben 
approved and y-knowe, and of hem schul ye axen 
help, youre persone to kepe. For Catoun saith : 
If thou have neede of help, axe it of thy freendes, 
for ther is noon so good a phisicien at neede as is 
a trewe frend. And after this than schal ye kepe 
you fro alle straunge folkes, and fro lyeres, and 

have alway in suspect here compaignye. For 
Pieres Alfons saith: Ne take no compaignie by 
the way of a straunge man, but so be that thou 
knowe him of a longer tyme ; and if so be he falle 
into thy compaignye paraventure withouten thin 
assent, enquere thanne, as subtilly as thou maist, 
of his conversacioun, and of his lyf bifore, and 
feyne thy way, and say that thou wilt go thider 
as thou wolt nought goon ; and if he here a spere, 
hold the on the right syde, and if he here a swerd, 
holde the on the lyfb syde. And so after this, 
thanne schul ye kepe you wisely from al such 
peple as I have sayd bifore, and hem and here 
counseil eschiewe. And after this, thanne schul ye 
kepe yow in such manere, that for eny presump- 
cioun of youre strengthe, that ye despise not the 
might of youre adversarie so lite, that ye lete the 
kepinge of youre persone for youre presumpcioun; 
for every wis man dredeth his enemy. And Salo- 
mon saith, Weleful is he that of alle hath drede ; 
for certes he that thurgh hardynes of his herte, 
and thurgh the hardinesse of himself, hath to gret 
presumpcioun, ^him schal evyl bitide. Thanne 
schal ye evermore counterwayte embusshementz 
and alle espiaille. For Senec saith, that the wise 
man that dredith harmes, eschieweth harmes, ne 
he ne fallith into noone perils, that perils eschiew- 
eth. And al be it so that the seme that thou art 
in siker place, yit schaltow alway do thy diligence 
in kepyng of thy persone ; this is to saye, be not 
necgligent to kepe thy persone, nought oonly for 
thy gretteste enemyes, but fro thy lest enemyes. 
8enec saith: A man that is wel avysed, he dredith 

his lest enemy. Ovide seith, that the litel wesil 
wol sle the grete bole and the wilde hert'. And 
the book saith, a litel thorn wol prikke a king ful 
Bore, and an hound wol holde the wilde boore. 
But natheles, I say not that ye schul be so moche 
a coward, that ye doute where is no neede or 
drede. The book saith, that som folk have grot 
lust to disceyve, but yit thay dreden hem to be 
deceyved. Yet schal ye drede to ben empoisoned. 
And kepe the fro the companye of scorners ; for 
the book saith, with scorners make no compaignye, 
but flee hem and here wordes as venym. 

* Now as to the secounde poynt, where as youre 
wise counseilours wamede yow to warmstore youre 
hous with gret diligence, I wolde fajm wite how 
that ye understoode thilke wordes, and what w 
your sentence.' Melibeus answerde and saide : 

* Certes, I understonde it in this wise, that I schal 
warmstore myn hous with toures, suche as han 
castiles and other maner edifices, and armure, and 
artilries ; by suche thinges I may my persone and 
myn hous so kepen and edifien and defenden, that 
myn enemyes schul be in drede myn hous to 
approche.' 

To this sentence answerde dame Prudence : 

* Warmstorjmge,' quod sche, ' of heihe toures and 
grete edifices, is with grete costages and grete 
travaile ; and whan that thay ben accomplised, yit 
beth thay nought worth a straw, but-if they be 
defended by trewe frendes, that beth olde and 
wise. And understondeth that the grettest strength 
or gamisoun that the riche man may have, as wel 
to kepe his persone as his goodes, is that he be 



y Google 



THE TALE OF MELIBEUS. 167 

biloved with his subgites and with his neighe* 
bonrs. For thus saith Tullius, that ther is a 
maner garnisoun that no man may vanquisshe ne 
discomfite, and that is a lord to be biloved with 
his citezcins and of his peple. 

* Now thanne as to youre thridde poynt, where 
as youre olde and wyse counseillours sayde, ye 
ougtitc nou&rht sodeinly ne hastily precede in this 
s«ede, but that ye oughte purveyen yow and ap- 
paraile yow in this caas with greet diligence and 
gret deliberacioun ; trewely, I trowe, that thay 
sayden soth and right wisely. For Tullivfl saith : 
* In every nede, er thou bigynne it, apparaile the 
with gret diligence.' Thanne say I, that in ven- 
geance takinge, in werre, in bataile, and in warm- 
^toringe of thin hous, er thou bygynne, I rede 
that thou apparaille the therto, and do it with 
gret deliberacioun. For Tullius saith, that long 
apparaylyng byfore the bataille maketh schort vic- 
torie. And Cassidorus saith, the garnisoun is 
stronger whan it is long tyme avysed. 

* But now let us speke of the counseil that was 
accorded by youre neighebours, suche as doon you 
reverence withoute love, youre olde enemyes re- 
counsiled, youre flatereres, that counseile yow cer- 
teyn thinges pryvely, and. openly counseile yow 
the contrarie, the yonge also, that counsaile yow 
to make werre and venge yow anoon. And certes, 
sire, as I have sayd byforn, ye have gretly erred 
to have cleped such maner folk to youre counseil, 
whiche be now reproved by the resouns byfore 
sayd. But natheles let us now descende to the 
purpos special. Ye schul first procede after the 

doctrine of ToUius. Certes, the trouthe of this 
matier or thia eounseil nedeth nought diligently 
enquere, for it is wel wist whiche it ben that doon 
to yow this trespas and vilonye, and how many 
trespasoores, and in what manor thay han to yow 
doon al this wrong and al this vilonye. And after 
that sehul ye examyne the seeounde oondicioun, 
whieh Tollius addith therto in this matier. 
Tollius put a thing, whieh that he elepeth con^ 
sentynge; this is to sayn, who ben thay, and 
whiche ben thay, and how many that consentide 
to this matiere, and to thy counsail in thy wilful- 
nesses to do hasty rengeaunces. And let us con- 
sidere also who ben tho, and how many ben tho, that 
consentiden to youre adversanes. And certes, as 
to the first poynt, it is wel knowen whiche folic 
ben thay that consentid^ to youre first wilfiilnes. 
For trewly, alle tho that counsaillede yow to make 
sodeyn werre, beth nought youre frendes. Let us 
considre whiche ben tho that ye holde so gretly 
youre frendes, as to youre persone ; for al be it so 
that ye be mighty and riche, certes ye been 
alloone; for certes ye have no childe but a 
doughter, ne ye have no bretheren, ne cosins 
germayns, ne noon other neigh kynrede, wherfore 
that youre enemyes for drede sehulden stynte for 
to plede with you, and struye youre persone. Ye 
knowe also, that youre richesses mooten in divers 
parties be departed ; and whan every wight hath 
his part, thay wol take but litel reward to venge 
thy deth. But thyne enemyes ben thre, and have 
many children, bretheren, cosynes, and othere 
neigh kynrede ; and thou^ it so were ye hadda 

■layn of hem tuo or thre, yet dwellen there y-nowe 
to wreke here deth and ale thi persone. And 
though so were that youre kynrede were more 
sekir and stedefast than the kynrede of youre ad- 
versaries, yit natheles youre kynrede nis but a fer 
kynrede, and litel sib to yow, and the kyn of 
youre enemyes ben neigh sibbe to hem. And 
certes, as in that> here condicioun is bet than 
youres. Thanne let us considere also if the coun- 
seilynge of hem that counseiledtf yow to take 
sodein vengeance, whethir it accorde to resoun. 
And certes, ye knowe wel, nay ; for as by right 
and resoun, ther may no man take vengeaunce 
upon no wight, but the jugge that hath juredic- 
cioun of it, whan it is y-graunted him to take 
thilke vengeaunce hastily, or attemperelly, as the 
lawe requireth. And yit moreover of thilke word 
that Tullius clepith consentynge, thou schalt con- 
sidre, if thy might and thy power may consente 
and suffice to thy wilfulnes and to thy counseilours. 
And certes, thou maist wel say«, that nay ; for 
sicurly, as for to speke properly, we maye doo no 
thing but oonly oon thing which we mayc do right- 
fully ; and certes rightfully maye ye take no ven- 
geance, as of youre owne auctorite. Than may ye 
se that youre power consentith not, ne accordith 
not, with yOure wilfulnesse. 

* Let us now examyne the thri Jde poynt, that 
Tullius clepeth consequente. Thou schalt under- 
stonde, that the vengeance that thou purposiddest 
for to take, is consequent, and thereof folweth 
another vengeaunce, peril, and werre, and other 
damages withoute nombre, of whiche we be not 

war, as at this tyme. And as touching the fourthe 
poynt, that Tullius clepeth engendrynge, thou 
schalt considre that this wrong which that is doon 
to the, is engendred of the hate of thin enemy es, 
and of the vengeaunce takinge up that wolde en- 
gendre another vengeaunce, and moche sorwe and 
wastjmg of riches, as I sayde. Now, sire, as to 
the poynt that Tullius clepith causes, whiche that 
is the. laste po3mt, thou schalt understonde that the 
wrong that thou hast receyved hath certeyn 
causes, whiche that clerkes calle oriens, and 
efficiens, and causa longinqua, and causa propin- 
qua, this is to say€, the fer cause, and the neigh 
cause. For the fer cause is almighty God, that is 
cause of alle thinges ; the nere cause is thi thre 
enemyes; the cause accidental was hate; tl^e 
causes materiales been the fyve woundes of thy 
doughter ; the cause formal is the manor of here 
werkyng, that brought in laddres and dombe in 
at thin wyndowes ; the cause final was for to sle 
thy doughter ; hit lettede nought in as moche as 
was in hem. But for to speke of the fer cause, as 
to what ende thay schal come, or what schal finally 
betyde of hem in this cause, can I not deme, but 
by conjectinge and by supposyng, for we schul sup- 
pose, that thay schul come to a wikked ende, by- 
cause that the book of Decrees saith : Seelden, or 
with gret peyne, ben causes i-brought to a good 
ende, whan thay ben evyl bygonne. 

* Now, sire, if men wolde axe me, why that Ood 
suflfrede men to do yow this wrong and vilonye, 
certes I can not wel answere, as for no sothfastnes. 
For the apostil saith, that the sciences and the 

juggements of oxire Lord God almyghty ben ful 
dcepe, ther may no man comprehends ne serchen 
hem sufficiauntly. Natheles, by certeyn pre- 
Bumpciouns and conjectinges, I holde and bilieve, 
that God, which that is ful of justice and of right- 
wisnesse, hath suffred this to betyde, by juste cause 
resonable. Thy name, Melibe, is to say, a man 
that dr3mketh hony. Thou hast y-dronke so moche 
hony of sweete temperel richesses and delices and 
honours of this world, that thou art dronke, and 
hast foryete Jhesu Crist thy creatour ; thou hast 
not doon him such honour and reverence as the 
oughte to doone, ne thou hast nought wel taken 
keep to the wordes of Ovide, that saith. Under the 
hony of thy goodes of thy body is hid the venjrm 
that sleeth thi soule. Atid Salamon saith, If thou 
have founde hony, ete of it that sufficeth ; for if 
thou ete of it out of mesure, thou schalt spewe, 
and be nedy and povere. And peraventure Crist 
hath the in despit, and hath tomed away fro the 
his face and his eeres of misericorde ; and also he 
hath sufired that thou hast ben punysshed in the 
maner that thou hast i-trespassed. Thou hast 
doon sjmne ayeinst oure Lord Crist, for certes th* 
thre enemyes of mankinde, that is to saye, thy 
flessche, the feend, and the world, thou hast 
y-sufired hem to entre into thin herte wilfully, by 
the wyndow of thy body, and hast nought defended 
thiself sufficiently agayns here assautis, and here 
temptaciouns, so that thay have woundid thi soule 
in fyve places, this is to sayn, the dedly synnes that 
ben entred into thin herte by thy fyve wittes ; and 
in the same maner oure Lord Cri^t hath wolde 

and suflfred, that thy thre enemyes ben entred into 
thin hoHS by tho wyndowes, and have i-woundid 
thi doughter in the forsayde maner.' 

* Certes/ quod Melibeus, * I se wel that ye en- 
force yow moche by wordes to overcome me, in 
such manere, that I schal not venge me on myn 
enemyes, schewynge me the perils and the 3rveles 
that mighten falle of this vengeaunce. But who- 
so wolde considre in alle vengeaunces the periles 
and the yveles that mighten folwe of vengeaunces 
takynge, a man wolde never take vengeaunce, and 
that were harm; for by vengeaunce takynge be 
wikked men destruyed and dissevered fro the goode 
men. And thay that have wille to wikkednes, re- 
streignen here wikked purpos, whan thay seen the 
pun3rsshyng and the chastisyng of trespasours. 

' And yit say I more, that right so as a sengle 
persone synneth in taking of vengeaunce, right so 
the jugge synneth if he doo no vengeaunce on him 
that it hath deserved. For Senec saith thus : That 
maister, he saith, is good that reproved A schrewes. 
And as Cassoder saith: A man dredeth to doon 
outrage, whan he woot and knoweth that it dis- 
pleseth to the jugges and the soveraynes. And 
another saith : The jugge that dredeth to demon 
right, maketh schrewes. And seint Poul thappos- 
toil saith in his epistil, whan he writeth to the 
Romayns : The jugges here not the spere withoute 
cause, but thay beren it to punysshe the schrewes 
and mysdoers, and for to defende with the goode 
men. If ye wol take vengeaunce on youre enemyes, 
ye schul retoume or have recours to the jugges, 
that have jurediccioun upon hem, and he schal 

punissche hem, as the law axeth and requireth.' 
* Ah !' quod Melibeus, * this vengeaunce liketh me 
no thing. I bythenke me now, and take heed, 
how Fortune hath norispched me fro my childhode, 
and hath holpe me to passen many a strayt passage ; 
now wol I aske her that sche schal, with Goddes 
help, helpe me my schame for to venge.' 

* Certes/ quod Prudence, ' if ye wil wirche by my 
counseil, ye schul not assaye Fortune by no maner 
way, ne ye schul not lene ne bowe unto hire, after 
the word of Senec; for thinges that beth foUyZy 
done, and that beth done in hope of Fortune, schul 
never come to good ende. And as the same Senek 
saith: The more cleer and the more schynynge 
that Fortune is, the more brutil, and the sonner 
breketh sche. So trusteth nought in hire, for sche 
is nought stedefast ne stable : for whan thou wenest 
or trowest to be most sUker or seur of hir help, 
sche wol fayle and deceyve the. And wher as ye 
say€, that Fortune hath norisshed yow fro youre 
cMdhode, I say that in so mochel ye schid the 
lasse truste in hire and in hire witte. For Senek 
saith : What man that is norissched by Fortune, 
sche maketh him a gret fool. Now siththe ye de- 
sire and axe vengeaunce, and the vengeaunce that 
is doon after the lawe and hefomeihejuge ne liketh 
yowe nought, and the vengeaunce that is doon in 
nope of Fortune, is perilous and uncerteyn, thanne 
haveth ye noon other remedye, but for to have re- 
cours unto the soveraigne jugge, that vengith alle 
vilonies and wronges; and he schal venge yow, 
after that himself witnesseth, where as he saith : 
Leveth the vengeaunce to me, and I rchal yelde it/ 

Melibftus answerd : ' If I ne venge me nought of 
the vilonye that men have doon unto me, I schal 
sompne or wame hem that han doon to me that 
vilonye, and alle othere, to doo me another vilonye. 
For it is writen : If thou tak no vengeaunce of an 
old vilonye, thou sompnest thin adversarie do the 
a newe vilonye. And also, for my suffraunce, 
men wolde do me so moche vflonye, that I mighte 
neither here it ne susteyne it ; and so schulde I be 
put over lowe. For men say, in moche suflferynge 
schal many thinges falle unto they whiche thou 
Bchalt nought mowe suflfre.' * Certes,' quod Pru- 
dence, *I graunte yow wel, that over mochil 
suffraunce is nought good, but yit folwith it nought 
thereof, that every persone to whom men doon 
vilonye, take of it vengeaunce. For it appertieneth 
and longeth al oonly to the jugges, for thay schul 
venge the vilonyes and the injuries ; and therfore 
the auctoritees that ye have sayd above been oonly 
understonden in the jugges ; for whan thay suflfre 
to mochil the wronges and the vilonyes that ben 
doon withoute punyssh3mg, thay somne not a man 
oonly to doo newe wronges, but thay comaunde 
hit. Also the wise man saith : The jugge that 
correcteth not the synnere, comaundith and byd- 
dith him doon another synne. And the jugges 
and sovereignes mighten in here lond so mochil 
sufiren of the schrewes and mj'^sdoeres, that thay 
schulde by such sufFraunce, by proces of tyme, 
wexen of such power and might, that thay schulde 
put out the jugges and the sovereignes from here 
\ places, and atte laste do hem lese here lordschipes. 
\ But lete us now putte, that ye han leve to venge 

yow ; I say ye ben nought of might ne power as 
now to venge you; for if ye wolde make com- 
parisoun as to the might of youre adversaries, ye 
schulde fynde in many thinges, that I have 
i-schewed yow er this, that here condicioun is 
bettre than youres, and therfore say I, that it is 
good as now, that ye soffire and be pacient. 

* Forthermore ye knolve wd that after the comune 
sawe, it is a woodnesse, a man to stryve with a 
stronger or a more mighty man than himselven is ; 
and for to stryve with a man of evene strengthe, 
that is to saye, with as strong a man as he is, it is 
peril; and for to stryve with a weykere, it is a 
folye ; and therfore schulde a man fie stryvynge as 
moche as he mighte. For Salamon seith : It is a 
gret worschipe, a man to kepe him fro noyse and 
stryfe. And if it so bifalle or happe that a man 
of gretter might and strengthe than thou art do 
the grevaunce, studie and busye the rather to stille 
the same grevaunce, than for to venge the. For 
Senec saith, he putteth him in a gret peril that 
stryveth with a gretter man than he him selven is. 
And Catoun saith: If a man of heiher estat or 
degre, or more mighty then thou, do the anoye 
other grevaunce, suffi-e him ; for he that hath oones 
don the a grievaunce, may another tyme relieve 
the and helpe the. 

' Yit sette I a caas, ye have bothe might and 
licence for to venge yow, I say ther ben ful many 
thinges that schulde restreinge yow of vengeaunce 
takynge, and make yow to encline to suffre, and to 
have pacience of the wronges that han ben doon to 
yow. First and forward, ye wol considro tlie 

defautes that ben in youre owne persone^ for 
whiche defautes God hath suffired yow to have this 
tribulacioun, as I have sayd yow herbyfore. For 
the poete saith. We oughten paciently to suffire the 
tribulacioun that cometh to us, whan that we 
thenken and consideren, that we han deserved to 
have hem. And seint Gregorie saith, that whan 
a man considereth wel the nombre of his defautes, 
and of his synnes, the pejnes and the tribulaciouns 
that he sufifereth semen the lasse unto him. And 
in as moche as him thenkith his synnes the more 
hevy and grevous, in so moche his peyne is the 
lighter and the more esier unto him. Also ye 
oughten to endine and bo we youre herte, to take the 
pacience of oure Lord Jhesu Christ, as saith seint 
Peter in his Epistles. Jhesu Christ, he seith, hath 
suffred for us, and yiven ensample imto every man 
to folwe and sewe him ; for he dede never synne, 
ne never cam a vileyns worde out of his mouth. 
Whan men cursed him, he cursed hem not; and 
whan men beete him, he manased hem not. Also 
the gret pacience which that seintes that been in 
Paradys han had in tribulaciouns that thay have 
had and suffred withoute desert or gult, oughte 
moche to stire you to pacience. Forthermore, ye 
schul enforce yow to have pacience, consideringe 
that the tribulaciouns of this world but litel while 
enduren, and soon passed ben and goon, and the 
joye that a man secheth to have by pacience in 
tribulaciouns is perdurable ; after that the apostil 
seith in his Epistil : the joye of God, he saith, ig 
perdurable, that is to say, evermore last3mge. 
Also troweth and bilieveth stedefastly, that he i^ 

not wel norisched and taught, that can nought have 
pacience, or wil nought receyve pacience. For 
Salamon saith, that the doctrine and the witte of 
a man is i-knowo by pacience. And in another 
place he seith : He that hath pacience governeth 
him by gret prudence. And the same Salamon 
seith, that the wrathful and the angry man maketh 
noyses, and the pacient man attempereth and 
stilleth him. He seith also : It is more worth to 
be pacient than for to be right strong. And he 
that may have his lordschipe of his oughne herte, 
is more worth and more to preise than he that by 
his force and by his strengthe taketh grete citees* 
And therfore saith seint Jame in his Epistil, that 
pacience is a gret vertu of perfeccioun.' 

* Ceiies,* quod Melibe, * / graunte yowe, dame 
Prudence, that pacience is a grete vertiie ofperfec^ 
done ; but every man may not have the perfeccioun 
that ye seekyn, ne I am not of the nombre of right 
parfyte men ; for mjm herte may never be in pees, 
unto the tyme it be venged. And al be it so, that 
it was a gret peril to myne enemyes to don me a 
vilonye in takinge vengeaunce upon me, yit tooken 
thay noon heede of the peril, but fulfUden here 
wild^ed desir and her corrage; and therfore me 
thenketh men oughten nought reprove me, though 
I putte me in a litel peril for to venge me, and 
though I do a gret excesse, that is to sayg, that 
I venge oon outrage by another.' 

* A!' quod dame Prudence, ' ye sayc youre wille 
and as yow likith ; but in noon caas in the world 
a man ne schulde nought doon outrage ne excesse 
for to venge him. For Cassidore saith, as evel 

doth he that avengith him by outrage, as he that 
doth the outrage. And therfore ye schul venge 
yow after the ordre of right, that is to sayn, by 
the lawe, and nought by excesse, ne by outrage. 
And also if ye wile venge yow of the outrage of 
youre adversaries, in other manor than right co- 
maundeth, ye synnen. And therefore saith Senec, 
that a man schal never venge schrewednes by 
schrewednes. And if ye saye that right axeth a 
man to defende violence by vyolence, and fightyng 
by fightynge ; certes, ye saye soth, whan the de- 
fence is doon anoon withouten intervalle, or with- 
outen taryinge or dilay, for to defenden him, and 
nought for to venge him. And it bihoveth a man 
putte such attemperance in his defence, that men 
have no cause ne matiere to repreven him that 
defendith him, of excesse and outrage. Ptirde I 
ye knowe wel, that ye make no defence as now 
for to defende yow, but for to venge yow ; and so 
semeth it, that ye have no wille to do youre wille 
attemperelly ; and therfore me thenkith that pa-- 
cience is good. For Salamon saith, that he that 
is not pacient schal have gret harm.' 'Certes,' 
quod Melibeus, * I graunte you wel, that whan a 
man is inpacient and wroth of that that toucheth 
him nouht, and that that apperteigneth nouht to him, 
tJumh it harme him it is no wondere. For the lawe 
saith, that he is coupable that entremettith him 
or mellith him with such thing, as aperteyneth 
not unto him. Dan Salamon saith. He that entre- 
metteth him of the noyse or stryf of another man, 
is lik him that takith the straunge hound by the 
eeres ; for right as he that takith a straunge hound 



y Google 



